যৌতুক প্রথা দূরীকরণে করনীয় - Grathor.com\nতোমরাসবাই কেমন আছ?\nআশাকরি সবাই ভাল আছ। আজকে তোমাদের সামনে একটা খুবই গুরুত্বপূর্ণ বিষয় নিয়ে আলোচনা করব।\nযৌতুক প্রথা, আমাদের সমাজের একটি বিরাট সমস্যা। বাংলার নারী সমাজের জীবন, তাদের আশা আকাঙ্ক্ষা ধুলিস্যাৎ করার অন্যতম একটি পন্থা।’ বিয়েকে’এ যৌতুক প্রথার মাধ্যমে ব্যবসা ক্ষেত্র হিসেবে বর্তমানে ব্যবহার করা হচ্ছে। সত্য, সুন্দর ,শ্বাশত বাংলার শ্রী, সৌন্দর্যকে গৃহপালিত পশুর সমপর্যায়ে ফেলা হচ্ছে। যার ফলশ্রুতিতে দুঃখজনকভাবে মেয়েরা নির্যাতিত হচ্ছে। স্বামী কিংবা শ্বশুরবাড়ির লোকজন এর হাতে অথবা তারা বেছে নিচ্ছে আত্মহননের পথ। সে কারণে বাংলাদেশের দরিদ্র পিতা-মাতা মেয়ে সন্তান কে দেখছে অনাকাঙ্ক্ষিত ঝামেলা রূপে।\nআমরা কি পারিনা ফিরিয়ে দিতে নারীর হাসি, তোমাদের নিরাপদ জীবন যাপন? আমরা কি পারিনা যৌতুক বিহীন সুখী, সমৃদ্ধশালী বাংলাদেশ গঠন করতে? হাঁ, অবশ্যই পারি। তার জন্য বাড়াতে হবে সামাজিক সচেতনতা, মূল্যবোধ, জাগ্রত করতে হবে বিবেককে। বিয়েকে ব্যবসা ক্ষেত্র হিসাবে বিবেচনা না করে, বিবেচনা করতে হবে সুখী স্বাচ্ছন্দময় পরিবার হিসেবে। আর এসবের জন্য এগিয়ে আসতে হবে শিক্ষিত জনগোষ্ঠীকে। যারা শিক্ষার আলোয়, ন্যায়ের আলোয় উদ্দীপ্ত করতে পারবে মানুষকে।\nসরকারকে নির্মম এই সামাজিক কুপ্রথা বন্ধ করতে এগিয়ে আসতে হবে। কিন্তু আমাদের দেশের বর্তমানে আইন-শৃঙ্খলা পরিস্থিতি মোটেও অনুকূলে নয়।\nআর কতদিন এই চলমান পরিস্থিতি সহ্য করা যায়? আমরা আশা করি, সরকার এবং শিক্ষিত জনগোষ্ঠী যৌতুকের মত কুটিল প্রথা দূরীকরণে অগ্রণী ভূমিকা পালন করবে। আমরা যদি যে যার জায়গা থেকে রুখে দাঁড়ায় তাহলে নিশ্চয়ই এই সামাজিক কুপ্রথা বন্ধ করতে সক্ষম হব।এই ব্যাপারে আমাদের নিজেদের কে আগে সচেতনতা সৃষ্টি করতে হবে।\nযৌতুকের বিরুদ্ধে আমাদের সমাজের মানুষকে সচেতন করতে হবে। বিশেষ করে অশিক্ষিত লোকদের কে আমাদের যৌতুক প্রথা দূরীকরণে সচেতনতা সৃষ্টি করতে হবে। তাদের কে বুঝাতে হবে এটা একটা সামাজিক ব্যাধি।এই যৌতুক প্রথার কারনে আমাদের সমাজের মেয়েদের সম্মান ক্ষুন্ন হয়। মেয়েদের কে শশুর বাড়ী তে অনেক অত্যাচার সহ্য করতে হয়।এসব থেকে মুক্তি পাওয়ার জন্য সমাজের মানুষের মধ্যে সচেতনতা সৃষ্টি করতে হবে।\nRelated Topics:আমাদের সামাজিক ব্যাধি।যৌতুক প্রথা\nযৌতুক দেয়া এবং নেয়া দুটোই অপরাধ।\nভ্রমণ ও পরিবহন34 mins ago\nজেনে নিন ঢাকা-কক্সবাজার রুটের সের …by Sheikh Sahin34 mins ago


প্রকাশিত: ০২:৪৬ পিএম, ১৭ এপ্রিল ২০২১\nনূর সাফা জুলহাজ\nমৃত্যু নিয়ে সাংবাদিকতা হয়, ফেসবুক স্ট্যাটাস হয়, কিন্তু ঝড় শেষে কি মনে থাকে মৃত্যুর জয়ধ্বজা? রিফাত সুলতানা থেকে কবরী, আপাত মিল নেই, মাধ্যম আলাদা, তবু মিল আছে! হয়তো একজন জমিনের নাড়া, আরেকজন আসমানের তারা! তবু দুজনেই ছিলেন ভিজ্যুয়াল ইন্ডাস্ট্রির! দৃশ্য নিয়ে ছিলো তাদের কাজ। এবং দুজনের ঘরেই এসেছে করোনা!\nযদি রিফাত করোনা আক্রান্ত না হতেন, হয়তো কবরীর মৃত্যু সংবাদ তার হাতেই প্রস্তুত হতো। তিনিই কবরীর সংবাদের দৃশ্যায়ন করতেন। দুই মৃত্যুই মানুষের মৃত্যু। তবু শ্রেণি আলাদা! কবরীর মতো চলচ্চিত্রের নক্ষত্র, যার মুখ না দেখা বাঙালির আয়না খুঁজে পাওয়া কঠিন, সেই প্রবাদপ্রতিমকেও একটি আইসিইউ বেড পেতে লড়তে হয়েছে! যেমন আইসিইউ বেড পেতে লড়তে হয়েছে রিফাত পরিবারকে! মৃত্যুর কয়েক ঘন্টা আগে রিফাত জন্ম দিয়েছে এক কন্যা সন্তানের, যে সন্তানের মুখ সে দেখে যায়নি, সন্তানেরও দেখা হবে না মায়ের মুখ!\nস্বাস্থ্য ব্যবস্থার দুর্বলতা যে শ্রেণি বা ক্ষমতাকেও অসহায় করে তোলে তা কি আমরা বুঝতে পারছি? নাকি কোনো মৃত্যুই আমাদের হৃদয়ে পৌঁছাচ্ছে না? কর্তৃপক্ষ একবছর ধরে বলছেন, আমরা কেন, আমেরিকা-বৃটেন-ইটালিওতো পারছেনা। তাদের জন্য বলি,পারার জন্য দূরে যেতে হয় না, কাছের ভিয়েতনাম আর কেরালাকে দেখলেই হয়। কথায় কথায় আমরা যে মুক্তিযুদ্ধকে ব্যবহার করি, সেটা জনযুদ্ধ হয়েছিলো কারণ, আমাদের 'অন্তরে ডাক পাঠানো' বা 'জীবন জয়ে'র ডাক উঠেছিলো বলে। সে মুক্তিযুদ্ধ এখন আমাদের শাসনের অস্ত্র হয়েছে বটে, কিন্তু তার রাজনৈতিক মর্মটা শিখিনি। শিখলে এই করোনা আমরা রাজনৈতিক যুক্ততায়-প্রজ্ঞায় মোকাবেলা করতাম, আমলাতান্ত্রিক অফিস আদেশে নয়।\nযেমন উগ্রবাদ মোকাবেলায় ব্যবহার করছি কেবল আইনশৃঙ্খলা বাহিনী, মানুষকে যুক্ত করার রাজনীতি নয়! এসব বলছি, ব্যক্তিগত কিছু বোধ থেকে। সাধারণত ব্যক্তিগত বিষয় আমি লেখায় বলিনা, তবু আজ বলি! টেলিভিশনে আমার কাজ সংবাদ আর সংবাদভিত্তিক অনুষ্ঠান পরিকল্পনা করা, কনটেন্ট ডেভেলপ করা, উপস্থাপনা বা অ্যাংকরিং নয়। অ্যাংকরিং করি অনেকটা দায়ে পড়ে, কখনো আগ্রহে, কখনো অনাগ্রহে। এ এক রোলার কোস্টার অভিজ্ঞতা। কিন্তু এ থেকে আমার শিক্ষা হলো ভাইসভার্সা। পরিকল্পনা ছাড়া যোগাযোগ দুর্বল, যোগাযোগ ছাড়া পরিকল্পনা অকার্যকর!\nকথাটি ব্যক্তিগত এ কারণে বললাম, যেহেতু সংবাদকর্মী, তাই আমাদের রাগ-অনুরাগের সুযোগ নেই, হতে হবে নির্মোহ, তবু কাল রাতে জার্নাল করতে গিয়ে সহকর্মীদের ঝুঁকি মাথায় কাজ করছিলো, কাজ করছিলো ডাক্তার-স্বাস্থ্যকর্মী-পুলিশ সকল ফ্রন্টলাইনার্স, ১০১ পরিবারের মৃত্যু!\nবার বার মনে হচ্ছিলো, এই দেশের বিপন্ন কোটি মানুষ, কোটি তবু এক নয়! বিপন্ন তবু বিচ্ছিন্ন! বিচ্ছিন্নরা কি ভালো বাঁচে? রিফাতের মৃত্যু আলাপ হতে না হতেই হাজির কবরীর মতো নক্ষত্রের মৃত্য সংবাদ! আহা জীবনানন্দ, নক্ষত্রেরও মৃত্যু হয়! আমি সেই ব্রেকিং বলছি আর ভাবছি- আমরা সবাই এখানে কাম্যুর আউটসাইডার, যারা আছি আরশোলা হয়ে, কী এক সময়ে, কী এক অর্থহীনতায়, `মা মারা গেছেন আজ। হয়তো গতকাল, আমি ঠিক জানি না।’অথচ আমাদের আরশোলা নয়, মানুষ হওয়ার কথা ছিলো! কথা ছিলো অর্থহীনতাকে অর্থময় করা।\nএক অন্ধকার থেকে এসেছি, আরেক অন্ধকারের দিকে যাত্রা। মাঝখানে এই আলোর পৃথিবী, আরো আলোকময় করার কথা। কিন্তু এখানেও আমরা অন্ধকারই আবাদ করছি! কোভিড-১৯ আমাদের শেখায়নি কিছু। আমরা এখনো ভ্যাকসিনের টিকার ফর্মুলা ধরে রেখেছি, বিশ্বজুড়ে উম্মুক্ত করিনি, ব্যবসা করবো বলে! যারা ভালো আছি তারা চাই সর্বাত্মক লকডাউন, কিন্তু বিশ্বের ৭০ ভাগ মানুষ একদিনের লকডাউনে সর্বস্বান্ত!\nএমনই সভ্যতা বানিয়েছি আমরা! এমনই আমাদের রাজনীতি, এমনই আমাদের সংস্কৃতি! অথচ অহংকারে মাটিতে পা পড়েনা! আর তাই বোধহয় মৃত্তিকায় আমাদের আর অধিকার নেই! অধিকার ফিরে চাইলে রাজনীতি বদলাতে হবে, ৫০ বছর আগে সংস্কৃতির যে গাছটি বোনার কথা, সেটি বুনতে হবে এখনই! না হয়, 'সুবিধাবাদিতার মন' নিয়ে আর যাই হোক, মানুষের গল্প হবে না। অতিকায় হস্তি লোপ পাইয়াছে, মানুষ আর আরশোলা টিকিয়া থাকিবে, কিছু বিন্দু হয়ে কিছুকাল, মহাবিশ্বের কি যায় আসে? কোনো মৃত্যুই কি হৃদয়ে পৌঁছায়? মৃত্যু হৃদয়ে পৌঁছালে আমরা মানুষ হতাম। আমরা না ত্রিশ লক্ষ শহীদের দেশ! এতো মৃত্যু কি আমাদের মানুষ করেছে?\nলেখক : গণমাধ্যমকর্মী|\n২ মার্কিন যুক্তরাষ্ট্র ৩,৩৬,৯৫,৯১৬ ৫,৯৯,৮৬৩ ২,৭০,৯৮,৬২০\n৩ ভারত ২,৪৬,৮৪,০৭৭ ২,৭০,৩১৯ ২,০৭,৯৫,৩৩৫\n১১ জার্মানি ৩৫,৯৫,৮৭২ ৮৬,৬৬৯ ৩২,৮৬,৪০০\n২৩ কানাডা ১৩,২৩,৬৮১ ২৪,৯০৮ ১২,২৬,৮৭০\n৪৮ বেলারুশ ৩,৭৬,৩৪১ ২,৭০১ ৩,৬৭,০৯৭\n৪৯ গ্রীস ৩,৭৫,৮৩১ ১১,৩৬৫ ৩,৩৫,১৫৬\n৫৪ বলিভিয়া ৩,২৯,৭৩৩ ১৩,৪৫১ ২,৬৯,২৮৮\n৮৩ শ্রীলংকা ১,৪০,৪৭১ ৯৪১ ১,১৭,২২০\n৯০ নরওয়ে ১,১৯,০৫২ ৭৭৪ ৮৮,৯৫২\n১০৫ সিঙ্গাপুর ৬১,৫৮৫ ৩১ ৬১,০৬২\n১৬৮ জিব্রাল্টার ৪,২৯১ ৯৪ ৪,১৯২\n১৭১ ভিয়েতনাম ৪,১১৮ ৩৬ ২,৬৬৮\n১৭৩ সিয়েরা লিওন ৪,১০৩ ৭৯ ৩,১০১\n১৯০ আইল অফ ম্যান ১,৫৯০ ২৯ ১,৫৫৭\n১৯১ মরিশাস ১,২৮২ ১৭ ১,১৩৪


চার্টার্ড বিমান কি? – Protidin24x7\nচার্টার্ড বিমান কি?\nপাঠক, অনেকেই আছেন যারা ভালো মতো বুঝেন না যে ‘চার্টার্ড বিমান’ আসলে কেমন বিমান বা বিষয়টি কি? যদি আপনি না জেনে/ না বুঝে থাকেন তাহলে লজ্জার কোন কারণ নেই! আমি আজ আপনাদেরকে মাখনের মতো মোলায়েম করে বুঝাবো, যাতে আপনিও চার্টার্ড বিমানে চড়তে উৎসাহ পান এবং পরিকল্পনা করতে পারেন।\nতবে বয়ান শুরু করার আগে একটু নানার বাড়ির গল্প করে নেই!\nছোট বেলায় নানার বাড়িতে গেলে দেখতাম নানি তার বাপের বাড়িতে যেত ছৈ- অলা নৌকা দিন চুক্তি ভাড়া করে। তখন গ্রামাঞ্চলে সড়ক যোগাযোগ বিশেষ ভালো ছিলনা, তাই বর্যাকালে নৌকাই ছিল ভরসা। মুদাফর গ্রামে আমার নানার বাড়ির কাছেই আব্দুল সাত্তার নামে একজন মৌসুমি মাঝি ছিল, উনি তার নৌকা দিয়ে বর্ষাকালে বাজারে গুদারা বাইতেন বা কেরায়া নৌকা চালাতেন।\nযেহেতু ছয় সাত কিলোমিটার দূরে মান্দারতলী গ্রামে যেতে হবে তাই তার নৌকা সারাদিনের জন্য কখনো কখনো দুই দিনের জন্য ভাড়া করতেন। শর্ত ছিল যাত্রা পথে এই নৌকায় অন্য কাউকে উঠানো যাবেনা। যাত্রার দু’এক দিন আগেই তাকে বলে রাখা হতো।\nসকালে রওয়ানা হওয়ার আগেই আমরা দুই ভাই সবার আগে নৌকার মাথায় গিয়ে জায়গা দখল করতাম। নানি, মা, মামা-খালারা সবাই মিলে পাঁচ ছয়জনের দল নিয়ে নৌকা ছুটে চলত। কখনো লগি বেয়ে, কখনো বৈঠা বেয়ে বিলের মাঝে দিয়ে ছুটে চলতো নৌকা। আমরা নৌকার মাথায় বসে পা ভিজিয়ে দিতাম আর মাঝি চিল্লাপাল্লা শুরু করে দিতেন। পা ভিজানোতে যে কি আনন্দ ছিল… হাত পেতে থাকতাম কখন একটা শাপলা খপ্ করে ধরে ফেলা যায়, শালুক ফুল তুলতাম, টলটলে স্বচ্ছ পানিতে পুঁটি মাছের দৌড় দেখতাম। শত শত রকমের বাহারি জলজ আগাছার ফাঁকে মাছ ধরার বাঁশের চাঁই গুলো দেখা যেত। কুমিরের মতো ঠোঁট ওয়ালা কাঁইক্কা মাছ গুলো দলবেঁধে লম্বা হয়ে ঠায় ভেসে থাকত। আমন ধানের চোখ জুড়ানো সবুজ পাতায় মৃদু ঢেউয়ের দোলা দিয়ে এগিয়ে চলতো নৌকা।\nমাঝি কখনো কখনো সুযোগ বুঝে ধানের পাতা কয়েক মোটা কেটে নিয়ে পাটাতনের নিচে লুকিয়ে রাখতো। যদি বলতাম- অন্য মানুষের পাতা কাটেন কেন? মাঝি খেঁকিয়ে উঠে বলতো- এইটা তোগো খেত?\nহলুদ ফুলে ছাওয়া ধইঞ্চা ক্ষেতের পাশ দিয়ে যাওয়ার সময় দেখতাম শামুকের দল আটকে আছে গাছের সাথে, আর সাগুর দানার মতো একদলা ডিম থাকত কোন কোন টির গায়।\nক্লান্ত হয়ে পড়ন্ত বিকেলে আকাশ পানে মুখ করে শুয়ে দেখতাম খই ফোঁটা নীল আকাশ, আশেপাশে দেখতাম কই মাছের জাল পাততে ব্যস্ত কোন কিশোর, কেউবা আবার একঝাঁক চাঁই বোঝাই ডিঙি নৌকা নিয়ে ছুটে চলেছে তার পছন্দের বিলের পানে। এভাবেই এক সময় পৌঁছে যেতাম মায়ের নানার বাড়ি!\nএবার বলি চার্টার্ড (Chartered) বিমান মানে কি?\nসহজ কথায় বললে- কোন একটা উড়োজাহাজ নির্দিষ্ট সময়ের জন্য ব্যক্তিগত ভাবে পুরোটাই ভাড়া করে কোন গন্তব্যে যাওয়া।\nআপনি যখন উড়োজাহাজে টিকিট কেটে কোথায় যান, সেটাতেও আপনি ভাড়া দিয়ে যাচ্ছেন তবে ঐ উড়োজাহাজের নিয়ম কানুন আপনাকে চুপচাপ মেনে চলতে হবে। কিন্তু চার্টার্ড প্লেন চলবে আপনার হুকুমে!\nআপনার দেয়া সময়ে আসবে, আপনার বলা টার্মিনালে আসবে, অপেক্ষা করবে, আপনি বললে আকাশে উড়বে, আপনার বলা গন্তব্যে বা দেশে পৌছাবে, তবে কতো গুলো শর্ত বা নিয়মকানুন মেনে।\nভাড়া বা খরচ কেমন হবে?\nচার্টার্ড প্লেনে চড়তে হলে আপনার খরচ কেমন হবে সেটা কতোগুলো বিষয়ের উপর নির্ভর করে। যেমন-\n★১) কোন ধরনের বিমান ভাড়া করবেন। ছোট জেট বিমান না বড় জেট? ২/৪/৬ নাকি ৮ আসনের? মডেল কোনটি- Cessna Citation Bravo, Embraer Phenom 300, Nextant 400XTi, নাকি Citation Mustang ইত্যাদি মডেল?\n★২) যে দেশের/যে বিমান বন্দরে যাবেন সেখানে যেতে কতো ঘন্টা সময় (Flying hours) লাগবে? যেমন ঢাকা থেকে দুবাই যেতে আকাশে উড়ন্ত সময় লাগে সাড়ে ৫ ঘন্টা।এর সাথে যুক্ত হবে- সকল আনুষ্ঠানিকতা শেষ হতে মোট কতো ঘন্টা লাগে সেটা। যেমন মোটামুটি সাধারণ মানের ৮ আসনের কোন সেসনা জেট বিমানের উড়ন্ত সময়ের জন্য লাগে ২ হাজার ডলার (১ লাখ ৭০ হাজার টাকা)। সেসনা সাইটেশন ব্রাভো তে প্রতি ঘন্টা -৭/৮ হাজার ডলার।\n★৩) আনুষ্ঠানিকতার জন্যও ঘন্টা প্রতি ভাড়া। যেমন বিমানবন্দরে আপনার জন্য কতক্ষণ অপেক্ষা করলো, অবতরণের পর আপনাকে নামাতে কতক্ষণ লাগল (handling hour) ইত্যাদি।\n★৪) বিমানবন্দরের পার্কি ফি, সকল প্রকার টেক্স এবং এমনকি কোন জরিমানা আসলে সেটাও আপনাকে বহন করতে হবে।\n★৫) বিমানের তেলের (fuel) খরচ আপনাকে বহন করতে হবে।\n★৬) দিন হিসেবে পাইলট এবং কেবিন ক্রু’দের বেতন আপনাকেই দিতে হবে। যত দিন আপনার সাথে চুক্তি ততো দিনের বেতন দিতে হবে। এক ঘন্টার চুক্তি হলেও এক দিনের বেতন দিতে হবে।\nএক দিনের বেশি হলে ক্রু’দের হোটেলের ব্যবস্থা এবং খাওয়ার খরচ আপনাকেই বহন করতে হবে।\n★৭) বিমানের ভিতরে আপনাকে যে খাবার পরিবেশন করা হবে সেটার খরচ তো অবশ্যই আপনার। অবশ্য কি কি খাদ্য বা অখাদ্য খাবেন সে গুলো আগেই ফরমায়েশ দিতে হবে, তারা সব ব্যবস্থা করে রাখবে!\n(সংগৃহীত ছবিতে একটি চার আসন বিশিষ্ট Embraer Phenom 300 মডেলের জেট বিমান এবং ভিতরের দৃশ্য।)\n….এবার আপনি বিমান ভাড়া করে কোথাও ঘুরতে যাওয়ার পরিকল্পনা করতে পারেন! আমার কিন্তু চার্টার্ড নৌকা নিয়ে চলার অভিজ্ঞতা আছে!!!\nকারা এসব চার্টার্ড প্লেন নিয়ে ঘুরে বেড়ায়?\nজি, ঠিক বলেছেন, যাদের অনেক টাকা তারাই!\nআসলে তা নয়! যারা ধনীদের মধ্যে নিচু শ্রেণির তারা। কারণ যাদের অঢেল টাকা তারা ব্যক্তিগত বিমানই কিনে ফেলে, ভাড়া করার ঝামেলা শেষ। পৃথিবীর অনেক ব্যাক্তিরই নিজস্ব বিমান আছে, নেইমারের আছে জেট, বিল গেটসের আছে জেট, ডোনাল্ড ট্রাম্পের আছে বিশাল বড় বোয়িং বিমান, যাতে মিটিং রুম আছে, খাট বিছানো আছে এবং গোসলখানাও আছে!\nকারা ভাড়া করে এবং কখন ভাড়া করে এসব বিমান?\nমনে করুন, আপনি বাংলাদেশের একজন প্রতাপশালী ধর্নাঢ্য বিশিষ্ট রাজনীতিবিদ। আপনি সবসময় টাকা রাখেন সুইস ব্যাংকে। এখন হঠাৎ কানাডায় আপনার ইন্ডাস্ট্রিতে ব্যবসায়িক কাজে ৫০ মিলিয়ন ডলার লাগবে দুই দিনের মধ্যেই! সুতরাং সুইস ব্যাংকে আপনাকে সশরীরে হাজির হতেই হবে। তখন কি করবেন, ফ্লাইটের টিকিট কেটে বসে থাকবেন নাকি একটা আস্ত বিমান ভাড়া করে উড়াল দিবেন?\nআবার মনে করেন আপনি বিশিষ্ট শিল্পপতি, টাকার অভাব নাই। কিন্তু একটা আকাম করে পুলিশের খাতায় ‘ভুলবশত’ আপনার নাম উঠে গেছে। তখন আইফেল টাওয়ারের ছাদ থেকে কেউ একজন বুদ্ধি দিল- চার্টার্ড বিমানে করে বউ পোলাপান, কাজের বুয়া সব নিয়ে দুবাই চলে যাও, বাসায় পুলিশ গেলে (যদিও যাবেনা) মান ইজ্জত যাবে! তখন আপনি চলে গেলেন।\nঅবশ্য এমন লোক ছাড়াও মানুষ আছে যারা জরুরি প্রয়োজনে চার্টার্ড বিমান নিয়ে উড়াল দেয়। যেমন ২০০০ সালের দিকে আমেরিকা থেকে একজন আমেরিকান স্কুল ছাত্রী বাংলাদেশে ঢাকায় আয়োজিত একটি আন্তর্জাতিক টেনিস টুর্নামেন্টে খেলার ইচ্ছে প্রকাশ করে। সে বাংলাদেশ টেনিস ফেডারেশনে যোগাযোগ করে জানতে পারে নাম রেজিষ্ট্রেশন জন্য দিন মাত্র সময় বাকি আছে, অর্থাৎ আগামীকালই শেষ দিন।\nমেয়েটি তার বাবাকে জানায় এবং তার বাবা তাকে চার্টার্ড বিমানে করে সঠিক সময়ে ঢাকায় এসে পৌঁছায়!\n১৭ রমাদান ১৪৪২\nPrevious রোজায় ডায়াবেটিক রোগীর প্রস্তুতি\nরমজানের জন্য স্বাস্থ্যকর উপায় উপবাস কিভাবে\nআপনার উদ্বেগ কমানোর ৩০ টি সহজ উপায়\nটিকার জন্য বিদেশগামী কর্মীদের সুরক্ষা অ্যাপে রেজিস্ট্রেশন শুরু\nকরোনা টিকা নিবন্ধনের বয়স ৩৫ করা হচ্ছে\nকঠোর লকডাউন বাড়লো আরও ৭ দিন\nটেলিভিশন অভিনয় শিল্পীরাও চলচ্চিত্র শিল্পী কল্যাণ ট্রাস্ট আইনের সুবিধা পাবেন\nলকডাউন মেনে চলার আহ্বান প্রধানমন্ত্রীর


ব্রিজে ধা-ক্কা লেগে চু’রমার হয়ে গেল ট্রাক! কী তবে এই বি’প’ত্তির কারণ? জানুন, রইলো ভিডিও! – EiKolkata\nপ্রথম পাতা /নিউজ/ব্রিজে ধা-ক্কা লেগে চু’রমার হয়ে গেল ট্রাক! কী তবে এই বি’প’ত্তির কারণ? জানুন, রইলো ভিডিও!\nব্রিজে ধা-ক্কা লেগে চু’রমার হয়ে গেল ট্রাক! কী তবে এই বি’প’ত্তির কারণ? জানুন, রইলো ভিডিও!\nনিজস্ব প্রতিবেদন :- আমরা বর্তমান যুগে উন্নত হয়েছে একথা আর বলার অপেক্ষা রাখে না । এই উন্নতির হাত ধরে সভ্যতা আগের তুলনায় অনেক এগিয়েছে সেটি সকলের জানা । তবে সভ্যতার সাথে সাথে যে জিনিস গু-লি মূলত আমাদেরকে স-মস্যার মুখে ফেলতে পারে সেগু-লি সমাধান করা এই মুহূর্তে আমাদের দায়িত্ব বলে মনে করা হয়।\nসমাজের অগ্রগতিতে বিভিন্ন যানবাহনের আবিষ্কার হয়েছে বেড়েছে কল-কারখানা । সেইমতো পরিবহন ব্যবস্থা উন্নত হয়েছে । রাস্তাঘাট তৈরি হয়েছে কিন্তু তাতেও কমেনি বিপদ । কারণ আমরা যত আধুনিকতার দিকে এগিয়ে চলেছি ততই যেন বি-পদ আমাদেরকে গ্রা-স করে চলেছে অগোচরে । আর সেই সমস্ত কিছু অপেক্ষা করলেই ঘ-টতে পা-রে বড় দু-র্ঘ-টনা ঠিক যেমন এখানে ঘটেছে।\nযেহেতু পৃথিবীর প্রায় অধিকাংশ মানুষ এই মুহূর্তে সোশ্যাল মিডিয়ার উপর নির্ভরশীল অর্থাৎ নিত্যদিনের যাবতীয় খবর যেকোনো ধরনের খবর পেতে মানুষ খবরে বা খবরের কাগজে নয় বরং মুখ গুজে সোশ্যাল মিডিয়াতে সেই সময় দাঁড়িয়ে এই ধরনের ভিডিওগু-লি মাঝেমধ্যেই উঠে আসে যা আমাদেরকে অবাক এবং হত-ভ-ম্ব করে তোলে । তার পাশাপাশি সেখান থেকে শিক্ষা নেওয়া উচিত আমাদের । এবং এই ভুল পুনরায় না করা দরকার।\nসম্প্রতি সোশ্যাল মিডিয়াতে একটি ভিডিও প্রকাশিত হয়েছে এবং বলাবাহুল্য ভাইরাল হয়েছে সেখানে বেশ কয়েকটি দৃশ্য একসাথে একত্রিত করা হয়েছে । সেখানে দেখানো হয়েছে কয়েকটি ট্রাক যাদের উচ্চতা বেশি তারা রাস্তা দিয়ে পারাপারের সময় অর্থাৎ কোন ব্রিজের তলা দিয়ে পারাপারের সময় তাদের ট্রাকের উপরিভাগের অংশ সাথে ধা-ক্কা লে-গে যায় ওই ব্রিজের ।\nযার ফলে ঘ-টে বড়সড় দু-র্ঘ-টনা এবং এটি একটি মাত্র ট্রাকের ক্ষেত্রে হয়েছে তেমনটা নয় । প্রায় চালকরা উচ্চতা না বুঝে ওই ব্রিজের মধ্যে দিয়ে ট্রাক কে পার করার জন্য এগিয়ে যায় । যার ফলে ঘ-টে এই দু-র্ঘটনা । মুহুর্তের মধ্যে ভাইরাল ভিডিওটি । ছ-ড়িয়ে প-ড়েছে নির্ধনিয়ার প্রতিটি আ-নাচে-কা-নাচে । ইতিমধ্যে অনেকে দেখে ফেলেছে সে ভিডিও । তার পাশাপাশি মন্তব্যে উঠে এসেছে বিভিন্ন ধরনের প্রশ্ন।


বাট্টা কি? - Nirbik.Com\n15 অক্টোবর 2018 "ব্যাবসা ও চাকুরী" বিভাগে জিজ্ঞাসা Ran Ran Ran\nবাট্টা বা কমিশন হলো ছাড় বা মওকুফ।\n15 অক্টোবর 2018 উত্তর প্রদান Ran Ran Ran\nবাট্টা হল বিক্রয় প্রসারের একটি কৌশল।যার দ্বারা বিক্রি বাড়ানোর জন্যে স্বল্পকালীন সময়ের জন্যে মুল্য ছাড় বা মওকুফ ব্যবস্থা গ্রহন করা হয়।যাতে ক্রেতারা আকর্ষিত হয়ে পণ্য ক্রয় করতে পারে এবং বিক্রেতাদের উদ্দেশ্য হাশিল হয়।\n06 মে 2020 উত্তর প্রদান Ainul VS Rimon\nকারবারি বাট্টা কি?\n24 অক্টোবর 2018 "ব্যাবসা ও চাকুরী" বিভাগে জিজ্ঞাসা Ran Ran Ran\nনগদ বাট্টা কী?\n24 অক্টোবর 2018 "পড়াশোনা" বিভাগে জিজ্ঞাসা Ran Ran Ran


সুনামির মত ধেয়ে আসছে মোটাসোটারা | বিজ্ঞান পরিবেশ | DW | 06.02.2011\nসুনামির মত ধেয়ে আসছে মোটাসোটারা\nমোটাসোটা মানুষেরা বিশ্বজুড়ে সংখ্যায় বহুগুণ বেড়ে চলেছে৷ এতটাই যে তাই নিয়ে রীতিমত উদ্বিগ্ন বিজ্ঞানীরা৷ মোটা মানুষদের মৃত্যুহারও অনেক বেশি৷ বলছে সাম্প্রতিক এক সমীক্ষা৷\nওবেসিটির শিকার এক ভারতীয়\nশুরু হয়েছিল বছর ত্রিশ আগে৷ সেই ১৯৮০ সাল থেকে৷ তখন থেকেই মোটারা আকারে আর সংখ্যায় বাড়তে শুরু করেছে৷ তারপর এখন পরিস্থিতি এমন যে ইতিমধ্যেই প্রতি নয়জন বিশ্ব নাগরিকের মধ্যে একজন করে নারী পুরুষ এই মোটা হওয়ার রোগ বা ওবেসিটির শিকার৷ ফলে ইতিমধ্যেই আমাদের চারপাশে তারা বেশ দৃশ্যমান৷ বিশ্বজুড়ে এই ওবেসিটি বা মোটাত্বের শিকারদের মোটমাট সংখ্যাটা এখন আধ বিলিয়ন৷ মানে হল গিয়ে ৫০ কোটি!\nবিশ্ব স্বাস্থ্য সংস্থা, লন্ডনের ইম্পিরিয়াল কলেজ এবং হার্ভার্ড বিশ্ববিদ্যালয়ের গবেষকদের সমীক্ষার এই ফলাফল জানিয়ে বিশেষজ্ঞরা মোটের ওপর দুশ্চিন্তাতেই পড়েছেন এবং দুশ্চিন্তা ধরিয়ে দিয়েছেন গোটা বিশ্বের৷ তাঁদের ভাষাতেই বলা হচ্ছে, মোটারা ধেয়ে আসছে সুনামির মত দ্রুতবেগে৷ যে মোটারা মোটামুটি সবাই ওই ওবেসিটির শিকার৷ সমীক্ষা বলছে, মোটের ওপর বিশ্বজুড়ে মোটারা সংখ্যায় বাড়লেও তাদের সবচেয়ে বেশি বাড়বাড়ন্ত ধনী দেশগুলোয়৷ দেখা গেছে, মহিলাদের মধ্যে মোটা হওয়ার তালিকায় প্রথমে রয়েছে অ্যামেরিকা, তারপরেই নিউজিল্যান্ড এবং অস্ট্রেলিয়া৷ আর পুরুষদের মধ্যে সেই মোটা তালিকায় প্রথম দেশ ব্রিটেন, তারপর রয়েছে অস্ট্রেলিয়া৷ আর মধ্যপ্রাচ্যের পরিস্থিতি আবার অন্য৷ সেখানে আধুনিকতা আর নগরায়নের সঙ্গে সঙ্গে দ্রুত ছড়িয়ে পড়ছে এই মোটা হওয়ার রোগ৷\nমহিলাদের মধ্যে মোটা হওয়ার প্রবণতা বেশি\nমোটা হওয়া বলতে শুধুই ওবেসিটি নয়, রয়েছে বেশি ওজনের সমস্যাও৷ গবেষকদের বক্তব্য, ত্রিশ বছর বয়স পর্যন্ত শরীরের ওজন প্রয়োজনের বেশি হলে সেটাকে বলা যায় অতি ওজন৷ কিন্তু ত্রিশ পেরোলেই সেই রোগ দাঁড়ায় গিয়ে ওবেসিটিতে৷ যে রোগের কবলে পড়ে মৃত্যু দ্রুতগামী হয় কারণ শরীরের বেশ কিছু গুরুত্বপূর্ণ অঙ্গপ্রত্যঙ্গ তাদের কাজ ঠিকমত করতে পারেনা৷ আর যেহারে এই ওবেসিটির বাড়বাড়ন্ত ঘটছে তাতে আগামী কয়েক বছরের মধ্যে মোটাদের সংখ্যা বেশ অনেকটাই বেড়ে যাবে৷\nতাহলে উপায়টা কী? গবেষকদল এবং বিজ্ঞানীদের পরামর্শ, এই ওবেসিটি নামের দানবকে ঠেকাতে হলে সরকারকে সচেতন হতে হবে৷ নাগরিকদের খাদ্যাভ্যাস এবং জীবনযাত্রা নিয়ন্ত্রণে, ওবেসিটির বিরুদ্ধে প্রচারে এবং তার ক্ষতিকারক দিক সম্পর্কে সকলকে সচেতন করার দায় সেই সরকারেরই৷\nসরকার না হয় তার চেষ্টা করল৷ কিন্তু তারপরেও ব্যক্তিমানুষ যদি নিজে উদ্যোগী না হয়, তার ফল কিন্তু হবে মারাত্মক৷ মোটাদের সুনামিতে ভরে যাবে এই গ্রহের পথঘাট৷ তাই এখন থেকেই সাধু সাবধান৷


নরকরোটি, হাড় ও মদ - বাঙালির ভূতচতুর্দশীর ছোঁয়া 'ফুটবলের দেশ' ব্রাজিলেও - Prohor\nনরকরোটি, হাড় ও মদ - বাঙালির ভূতচতুর্দশীর ছোঁয়া 'ফুটবলের দেশ' ব্রাজিলেও\nজয়দীপ চট্টোপাধ্যায় | November 3, 2021\nকালীপুজোর দিনটা যেমন আসে নিজস্ব মহিমা নিয়ে, তেমনই একটা নিজস্ব জায়গা নিয়ে আছে তার আগের দিনের চতুর্দশীটি। ছোটোবেলায় এই ভূত-চতুর্দশীর রাতে বাড়ির যে কোণে প্রদীপ নিভে গেছে, সেদিকে যেতে গা ছমছম করত। হাওয়ায় প্রদীপ নিভে গেলে পরিবারের বয়জ্যেষ্ঠ সদস্যা বলতেন - অতৃপ্ত আত্মা ফুঁ দিয়ে নিভিয়ে দিচ্ছে।\nআসলে এ এমন এক দিন, যেদিন পরিবারের পরলোকগত ব্যক্তিদের স্মরণ করা হয়। গৃহস্থ-বাড়িতে চোদ্দ-প্রদীপ জ্বালানো হয়। অনেক পরিবারে এক একটি প্রদীপ উৎসর্গ করা হয় এক-একজন পরলোকগত সদস্যের উদ্দেশ্যে। কার্তিক মাসে জ্বলে 'আকাশ প্রদীপ'। মানুষ বিশ্বাস করে - তাঁরা যেখানেই থাকুন, এই প্রদীপের আলো তাঁদের আশ্বস্ত করবে যে পরিবার, সন্তান-সন্ততি তাঁদের ভোলেনি। দরজার মাঝে চোদ্দ-ফোঁটা দেওয়া হয়, সিঁদুর আর চন্দন দিয়ে। খাওয়া হয় চোদ্দ শাক - ১) ওল, ২) কেঁউ/কেও, ৩)নিম, ৪) সর্ষে, ৫) পলতা, ৬)কালকাসুন্দে , ৭) জয়ন্তী, ৮) শাঞ্চে, ৯) হিলঞ্চ, ১০) বেতো, ১১) শেলু, ১২) গুলঞ্চ, ১৩) ভাঁটপাতা, ১৪) শুষণীশাক। এমনকি, এই ভূত-চতুর্দশী নিয়ে মজার অথবা গা-ছমছমে গল্প একসময় ঘুরত পরিবারের সদস্যদের মুখে মুখে।\nযদিও এই চোদ্দ-শাক খাওয়ার লোকাচার প্রায় চারশ বছর কি তারও বেশি প্রাচীন, কিন্তু এখন এত প্রজাতির শাক দেখেই বা ক'জন চিনবে আর চাইলেই বা পাচ্ছে কোথায়? পালং, কলমি, লাল শাক... ইত্যাদি সহজলভ্য কিছুর সঙ্গে আরও কিছু মিশিয়ে চোদ্দটা করাই বড় ব্যাপার।\nতবে এই ভূত-চতুর্দশী সম্পর্কিত এত সংস্কার বা আচার-আচরণের মধ্যে যে মূল বিষয়, তা সেই একটিই - পরলোকগতদের স্মরণ। মহালয়ার তর্পনের থেকে আলাদা এই স্মরণ। এবং এভাবে চির-বিদায় নেওয়া নিকটব্যক্তির আত্মাকে স্মরণ করার লৌকিক আচার পৃথিবীর অনেক অংশে আছে। যার একটি হল - Dia de los Muertos (ডিয়া দে লস মুয়েরতস)।\nমেক্সিকো, ব্রাজিল, পর্তুগাল আর স্পেনের কিছু অংশে, এমনকি ভারতের গোয়াতেও(এছাড়াও পৃথিবীর আরও অনেক দেশে) এই ডিয়া দে লস মুয়েরতস নামক দিনটি পালন করা হয়; যার অর্থ 'পরলোকগতদের দিবস'। পরিবারের পরলোকগতদের আত্মার শান্তি কামনা করে, তাঁদের স্মরণ করার জন্য একটি বিশেষ দিন। আর, তা পালন করা হয় ২রা নভেম্বর।\nএটি অতি প্রাচীন একটি সামাজিক প্রথা, যা ক্রমে পালন করার মতো একটি বড় এবং বিশেষ উপলক্ষ হয়ে উঠেছে। ডিয়া দে লস মুয়েরতস দিনটির সঙ্গে যুক্ত সামাজিক আচার, সাংস্কৃতিক ঐতিহ্য এবং এর গুরুত্বকে সম্মান জানিয়ে ২০০৮ সালে UNESCO এই উপলক্ষটিকে 'Representative List of the Intangible Cultural Heritage of Humanity'-র তালিকায় অন্তর্ভুক্ত করে। বলা বাহুল্য, এই সামাজিক প্রথা পরলোকগতদের স্মরণ করে সম্মান জানানোর জন্যে একটি বিশেষ দিবস হলেও এখন তা একটি উৎসব, মানে একেবারে কার্নিভাল পর্যন্ত হয় মেক্সিকো অথবা ব্রাজিলের মতো দেশগুলিতে।\nঅনুমান করা হয়, প্রায় আড়াই হাজার বছর আগে থেকে এই সামাজিক প্রথা বহন করছেন সেই সব মানুষ, যাঁদের পূর্বপুরুষ দীর্ঘকাল লাতিন আমেরিকায় থেকেছে। পরলোকগত পূর্বপুরুষদের স্মরণ করার সামাজিক প্রথা, ধর্মীয় আচার অনুষ্ঠান, এইসব ঘিরেই এই দিনটি পালিত হত। প্রাচীন মেক্সিকান ক্যালেন্ডারে (Aztec) এই বিশেষ দিনের উল্লেখ পাওয়া যায়। সেই প্রাচীন সংস্কারে সব রকম আচার অনুষ্ঠান উৎসর্গ করা হ'ত মৃতজগতের দেবী 'La Calavera Catrina'-কে। মেক্সিকোতেই এই উৎসবের শেকড় বলে, এখনও উত্তর আমেরিকার টেক্সাস, অ্যারিজোনা, নিউ মেক্সিকো (যে অঞ্চলগুলিতে মেক্সিকান ভূমিপত্ররা বসবাস করেছে দীর্ঘকাল ধরে) প্রভৃতি অঞ্চলগুলিতে পরম্পরাগতভাবে থেকে গেছে এই প্রথা (মূলত উত্তর আমেরিকার প্রাচীন ভূমিসন্তানদের সংস্কৃতি বা লোকাচার)। প্রথম দিকে আগস্টের কাছাকাছি সময় এই দিনটি পালিত হলেও বিংশ শতাব্দীতে এসে ২রা নভেম্বার দিনটিই মেক্সিকোতে পালিত হতে থাকে Dia de los Muertos নামে। এবং ক্রমে অন্যান্য সব দেশেও এই দিনেই পালিত হতে শুরু করে পরলোকগতদের স্মরণ করার এই আচার, যা এখন উৎসব হয়ে গেছে।\nএই দিনটিতে মানুষ গোরস্থানে গিয়ে পরলোকগত আত্মীয়পরিজনের সমাধির সামনে বসে তাঁদের স্মরণ করেন, এইটি প্রধান কাজ। সমাধিগুলো সুন্দর করে সাজানো হয় ফুল দিয়ে, মোমবাতি দিয়ে। কোথাও কোথাও দুঃস্থদের আহার বিতরণের ব্যবস্থা করা হয়(পুণ্যকর্মে যাতে মৃতদের আত্মার মঙ্গল হয়)। এক ব্রাজিলীয় পরিচিত আমাকে বলেছিলেন ‘হ্যালুইনের সঙ্গে এই দিনটির তুলনা চলে না। ওরা শুধু মজা-আনন্দ করে এই দিনে। আমাদের তা নয়। জানি, এখন কার্নিভাল, খাওয়াদাওয়া সব হয়... কিন্তু দিনটা ঠিক আনন্দের নয়।’ হ্যাঁ, এখন Dia de los Muertos এর চেহারা অনেক পাল্টে গেছে, এই পরিবারের মানুষদের স্মরণ করার উপলক্ষকে কেন্দ্র করেই পরিবারের সদস্যরা একসঙ্গে আসে, ফ্যামিলি গেট টুগেদার এর মত হয়। খাওয়া-দাওয়া হয়। কেবল এই দিনটির জন্য বিশেষ কিছু খাদ্যদ্রব্য প্রস্তুত করা হয় - চিনির তৈরি নরকরোটি, হাড়ের মত দেখতে পাউরুটি, মদ এবং অ্যালকহলহীন কিছু বিশেষ পানীয়... এমন অনেক কিছু। দেশ এবং স্থানীয় সংস্কৃতির প্রভাবে উৎসব পালনের প্রথাও নিজস্বতা পায় বইকি! যেমন জামাইকাতে এক প্রকার আইস টি প্রস্তুত হয় জবাফুল আর জবাগাছের পাতার নির্যাস ব্যবহার করে... চুনির মত লাল ঠান্ডা চা। এ ছাড়া ব্রাজিল বা মেক্সিকো, যেখানে এই উৎসবটি বেশ গুরুত্বপূর্ণ, সেখানে থাকে নানারকম মুখোশ, নানারকম সেজে পথে বেরোয় কার্নিভাল, মেলা, বিশাল আয়োজন!\nDia de los Muertos-এর কথা প্রথমবার জেনে, আমাদের ভূত চতুর্দশীর কথা মনে পড়ে গেছিল। লোকাচারের সময়টাও তো খুবই কাছাকাছি। ভূত বা ভৌতিক ছবি, জোক্‌স নিয়ে নানারকম কৌতুক এখন চললেও ছোটোবেলা দেখেছি বাড়িতে ঠাকুমা এবং মাকে বেশ যত্ন নিয়ে চোদ্দ প্রদীপের ব্যবস্থা করতে। সন্ধেবেলা প্রদীপ দেওয়ার সময় মা আমাকে সঙ্গে নিয়ে যেত, প্রথম দিকের তিন-চারটি প্রদীপ নাম করে করে এক একজন পরলোকগত নিকটাত্মীয়কে স্মরণ করে রাখা হত। প্রথম দিকের কিছু প্রদীপ ছাদের পাঁচিলে এই ভাবে দক্ষিণ দিকে মুখ করে রাখার পর, অবশিষ্ট প্রদীপগুলো বাড়ির বিভিন্ন প্রান্তে রাখা হত। হয়ত এখনও অনেকেই কালীপুজোর আগে এই চতুর্দশীর রাতের এই আচারগুলি চিনতে পারবেন। একটা প্রজন্মের পর হয়ত অনেকেই পারবে না। ভূত চতুর্দশী হয়তো কখনও কার্নিভাল হতে পারবে না... কিন্তু এও তো একটি সমাজের প্রাচীন ঐতিহ্যবাহী একটি স্মৃতিবিজড়িত রীতি... হুশ করে তেনাদের মত বাতাসে মিলিয়ে না গেলেই হল!\nBrazilDia De Los MuertosDiwaliProhorVutchaturdashi\nPrevious News মূর্তি ছিল না কালীর, প্রথম তৈরি করলেন নবদ্বীপের বঙ্গসন্তান Next News কালীপটকার উল্লাস নয়, দীপাবলির দিন সারমেয়-পূজা হয় নেপালে\nসত্যজিৎ ছাড়া কেউ বোঝেননি তাঁকে, অভিমান বুকে নিয়েই বিদায় ‘মন্দার…\nবাংলায় নামকরণ ডাইনোসরের, আবিষ্কারের সঙ্গেও জড়িয়ে দুই বাঙালি\nমার্কিন সরকারের ‘রহস্য’ ফাঁস সাংবাদিকের, শেষে অবসাদে বেছে নিলেন আত্মহত্যার…\nবাঙালিদের জন্য তৈরি হল গির্জা, ১৩০ বছর পেরিয়েও উজ্জ্বল কলকাতার…\nমূর্তি ছিল না কালীর, প্রথম তৈরি করলেন নবদ্বীপের বঙ্গসন্তান\nকালীপটকার উল্লাস নয়, দীপাবলির দিন সারমেয়-পূজা হয় নেপালে


ডিএনসিসির গাড়ির ধাক্কায় কবির খানের মৃত্যুতে তদন্ত কমিটি গঠন\nপ্রকাশ : ২৫ নভেম্বর ২০২১, ২০:১৭ আপডেট : ২৫ নভেম্বর ২০২১, ২০:১৮\nরাজধানীর বসুন্ধরা সিটি শপিং কমপ্লেক্সের কাছে ঢাকা উত্তর সিটি করপোরেশনের (ডিএনসিসি) ময়লার গাড়ির ধাক্কায় নিহত আহসান কবির খান (৪৫) দেশের গণমাধ্যম প্রথম আলোর সাবেক কর্মীর মৃত্যুর ঘটনায় একটি তদন্ত কমিটি গঠন করেছে ডিএনসিসি।\nবৃহস্পতিবার (২৫ নভেম্বর) ঘটনার পর ডিএনসিসি মেয়র আতিকুল ইসলামের নির্দেশে তিন সদস্য বিশিষ্ট এই তদন্ত কমিটি গঠন করা হয়। উত্তর সিটি করপোরেশনের জনসংযোগ কর্মকর্তা আবুল বাসার মুহাম্মদ তাজুল ইসলাম বিষয়টি নিশ্চিত করেছেন। তাজুল ইসলাম বলেন, আগামী তিন কার্যদিবসের মধ্যে সুস্পষ্ট মতামতসহ প্রতিবেদন দাখিলের জন্য ডিএনসিসির পক্ষ থেকে কমিটিকে বলা হয়েছে।\nজানা গেছে, ডিএনসিসি সচিব (যুগ্মসচিব) মোহাম্মদ মাসুদ আলম ছিদ্দিক স্বাক্ষরিত অফিস আদেশে প্রধান বর্জ্য ব্যবস্থাপনা কর্মকর্তা কমডোর এস এম শরিফ-উল ইসলামকে আহ্বায়ক এবং মহাব্যবস্থাপক (পরিবহন) মো. মিজানুর রহমানকে সদস্য সচিব করে তদন্ত কমিটিটি গঠন করা হয়। কমিটিতে তত্ত্বাবধায়ক প্রকৌশলী (যান্ত্রিক) আবুল হাসনাত মো. আশরাফুল আলমকে সদস্য করা হয়েছে।\nতদন্ত প্রতিবেদন পাওয়ার পর ডিএনসিসির পক্ষ থেকে প্রয়োজনীয় আইনানুগ ব্যবস্থা গ্রহণ করা হবে। বৃহস্পতিবার (২৫ নভেম্বর) পান্থপথে ফার্নিচার দোকানের সামনে বেলা আড়াইটার দিকে ডিএনসিসির একটি ময়লার গাড়ির ধাক্কায় মোটরসাইকেল আরোহী আহমেদ কবির নামে একজন নিহত হন। ঘটনার পর ডিএনসিসির পক্ষ থেকে তদন্ত কমিটি গঠন করা হলো।


সিলেট বিমানবন্দরের কাজে চীনা কোম্পানি, ভারতের উদ্বেগ! | Beanibazar View24\nসিলেট বিমানবন্দরের কাজে চীনা কোম্পানি, ভারতের উদ্বেগ!\nহংকং টাইমসের প্রতিবেদন\nসিলেট ওসমানী বিমানবন্দরের টার্মিনাল তৈরির কাজ পেয়েছে চীনা কোম্পানি। তবে এতে ভারত উদ্বেগ প্রকাশ করেছে। হংকং ভিত্তিক পত্রিকা এশিয়া টাইমসের প্রতিবেদন অনুযায়ী এমনটাই প্রকাশ পেয়েছে।\nগতকাল প্রকাশিত এশিয়া টাইমসের প্রতিবেদনে উল্লেখ, ‘সিলেটের এয়ারপোর্ট টার্মিনাল তৈরির কাজ চীনা কোম্পানিকে দেওয়া হয়েছে। এই খবরে ভারতের মিডিয়া এখন সরগরম। তারা ইঙ্গিত করছে, বাংলাদেশ চীনের দিকে ঝুঁকে পড়ছে। অপরদিকে, বাংলাদেশে নিযুক্ত ভারতের হাইকমিশনার রিভা গাঙ্গুলি বাংলাদেশ প্রধানমন্ত্রী শেখ হাসিনার সঙ্গে চার মাস চেষ্টা করেও সাক্ষাৎ পাননি।\nপররাষ্ট্র মন্ত্রী এম এ মোমেন ‘দ্যা হিন্দু’কে রোববার বলেন, ‘পাকিস্তানি প্রধানমন্ত্রী ইমরান খান ফোন করলে বাংলাদেশের কি করার আছে। বাংলাদেশ ও পাকিস্তান তো একই বিশ্বে বাস করে। আবার একদিন পরে অপর একটি ভারতের মিডিয়াকে বলেছেন, তিনি আশা করেন যে, ১৯৭১ সালের গণহত্যার জন্য পাকিস্তানকে ক্ষমা চাইতে হবে। শেখ হাসিনা-ইমরান খানের আলাপ ছিল সৌজন্যমূলক। কাশ্মীর প্রসঙ্গ তুলেছিলেন। শেখ হাসিনা এনিয়ে কথা বলতে চাননি।’\nএশিয়া টাইমসে গতকাল মঙ্গলবার প্রকাশিত একটি বিশ্লেষণে কাঠমান্ডুর ত্রিভুবন বিশ্ববিদ্যালয়ের ভিম ভিরতুল লিখেছেন, ‘বিজেপি বাংলাদেশের মনোভাব বুঝতে ব্যর্থ হয়েছে । অতীতের ভুল থেকে শিক্ষা নিয়ে তার কোনো শিক্ষা হয়নি। আর সেকারণে দক্ষিণ এশীয় প্রতিবেশীদের কাছে তার ইজ্জত ক্ষুণ্ন হয়েছে ।\nএশিয়া টাইমস পত্রিকাটির মতে, বাংলাদেশের প্রধানমন্ত্রী শেখ হাসিনার কাছে ঢাকায় নিযুক্ত ভারতীয় হাইকমিশনার রিভা গাঙ্গুলীর চতর্থবারের মতো মর্যাদাহানি ঘটেছে। দি হিন্দুকে জনাব মোমেন অবশ্য বলেছেন, এটা সঠিক নয়। কারণ করোনার কারণেই প্রধানমন্ত্রী সাক্ষাৎ দিচ্ছেন না। এভাবে দেখাটা অতিরঞ্জিত। এশিয়া টাইমস এর ভাষায় দি হিন্দু যে রিপোর্ট করেছে তাতে দেখা যাচ্ছে, চীন এবং পাকিস্তান উভয়কে যখন ভারত তার প্রতিপক্ষ মনে করে, তখন এ দুটি দেশের দিকে বাংলাদেশ সাম্প্রতিককালে ঝুঁকে পড়েছে। আর এই ঝুঁকে পড়ার নিদর্শন হচ্ছে সিলেট এয়াপোর্টে চীনা কোম্পানির কাজ পাওয়া।’\nউল্লেখ্য, ২ হাজার ১১৬ কোটি টাকা ব্যয়ে সিলেট ওসমানী আন্তর্জাতিক বিমানবন্দরের নতুন টার্মিনাল ভবন নির্মাণ করা হবে। গত ১৯ এপ্রিল বাংলাদেশ বেসামরিক বিমান চলাচল কর্তৃপক্ষ (বেবিচক) সদর দফতরের সম্মেলন কক্ষে নতুন টার্মিনাল ভবন নির্মাণ কাজের চুক্তি স্বাক্ষরিত হয়।\nহ্যারল্ড হুয়াং বেইজিংসহ বিশ্বের বিভিন্ন আন্তর্জাতিক বিমানবন্দর নির্মাণে তাদের দক্ষতা ও অভিজ্ঞতার কথা উল্লেখ করেন। তিনি সিলেটে দৃষ্টিনন্দন অত্যাধুনিক মানের স্থাপনা নির্মাণের প্রতিশ্রুতি ব্যক্ত করেন।


মোদি-সৌরভ বৈঠক ! করোনা মোকাবিলায় ভিডিও কনফারেন্স! থাকবেন সচিন ও বিরাট | Modi-Sourav meeting pb | sports - News18 Bangla, Today's Latest Bengali News\nমোদি-সৌরভ বৈঠক ! করোনা মোকাবিলায় ভিডিও কনফারেন্স! থাকবেন সচিন ও বিরাট!\nসৌরভ মানেই তো হার না-মানা মানসিকতা। সৌরভ মানেই তো সিংহ-হৃদয় যোদ্ধা।\nLast Updated: April 3, 2020, 12:45 AM IST\n#কলকাতা : সময়টা ২০০০ সাল। ম্যাচ ফিক্সিংয়ের কাদা গায়ে মেখে কলঙ্কিত টিম ইন্ডিয়া। ভারতীয় ক্রিকেটকে কলঙ্কের নাগপাশ থেকে টেনে তুলে বিশ্ব ক্রিকেটে সেরার আসনে যিনি বসেছিলেন তিনি সৌরভ গঙ্গোপাধ্যায়। ভারতীয় ক্রিকেটের দুঃসময়ে মাথায় তুলে নিয়েছিলেন কাঁটার মুকুট। সৌরভের অধিনায়কত্বে ফের ঝলমলে হয়ে উঠেছিল টিম ইন্ডিয়া। করোনার ধাক্কায় টলমল দেশকে উদ্ধার করতেও সক্রিয় ভূমিকায় এবার আসরে সেই মহারাজ। বুধবার বেলুড়মঠে উপস্থিত থেকে ২০০০ কেজি চাল তুলে দিয়েছিলেন। শনিবার ইসকনের মন্দিরে ফের ত্রাণ হাতে নামবেন কামব্যাক কিং। কিন্তু এরই মাঝে আরও একটা বড় পদক্ষেপের সামনে প্রিন্স অফ ক্যালকাটা।দেশের করোনা বিপর্যয় নিয়ে আলোচনা করতে শুক্রবার সকাল এগারোটায় প্রধানমন্ত্রী নরেন্দ্র মোদির সঙ্গে আলোচনায় বসছেন সৌরভ গঙ্গোপাধ্যায়।\nসৌরভ মানেই তো হার না-মানা মানসিকতা। সৌরভ মানেই তো সিংহ-হৃদয় যোদ্ধা। দেশের এই চরম বিপর্যয়ে প্রধানমন্ত্রীর সঙ্গে আলোচনায় তাই মহারাজ। মারণ ভাইরাস করোনা বিপর্যয় থেকে বেরিয়ে আসতে ও জনসচেতনতা তৈরি করতে সৌরভের মতো আইকনদের কাজে লাগাতে চান প্রধানমন্ত্রী নরেন্দ্র মোদি। দেশের এই ক্রান্তিকালে আইকনদের পরামর্শ চান প্রধানমন্ত্রী। আর সেই প্রস্তাব নিয়েই বৃহস্পতিবার সন্ধ্যায় প্রধানমন্ত্রীর দফতর থেকে ফোন আসে বেহালার মা মঙ্গলচন্ডী ভবনে। পরিস্থিতির গুরুত্ব বিচার করে তৎক্ষণাৎ রাজি হয়ে যান সৌরভ গঙ্গোপাধ্যায়। ঠিক হয়, শুক্রবার সকাল এগারোটায় ভিডিও কনফারেন্সে করোনা সমস্যা মোকাবিলায় কথা হবে নরেন্দ্র মোদি ও সৌরভ গঙ্গোপাধ্যায়ের। দেশের প্রধানমন্ত্রীর সঙ্গে মহারাজের কন-কলে অংশ নেবেন শচীন তেন্ডুলকর ও বিরাট কোহলি। জনসচেতনতা বাড়াতে শচীন-সৌরভ-বিরাটদের মত আইকনদের সামনের সারিতে আসার আবেদন জানাবেন প্রধানমন্ত্রী নরেন্দ্র মোদী। সৌরভ নিজেও দেশের বিপর্যয়ের সময় এগিয়ে এসে কাজ করতে চান। শুক্রবার প্রধানমন্ত্রীর নরেন্দ্র মোদির সঙ্গে সৌরভ, সচিন ও বিরাটের কনফারেন্স কলে চূড়ান্ত হবে তার রূপরেখা। মারণ ভাইরাস করোনার মোকাবিলায় নিজেদের পরিকল্পনাও প্রধানমন্ত্রী নরেন্দ্র মোদির সঙ্গে শেয়ার করবেন সৌরভ গঙ্গোপাধ্যায়, শচীন তেন্ডুলকর ও বিরাট কোহলি। চ্যাম্পিয়ন তো এমনই হন!\nFirst published: April 3, 2020, 12:45 AM IST


ভারত কি পাকিস্তানের সঙ্গে আসলেই যুদ্ধে জড়াবে ! | coxbangla.com\nকক্সবাংলা ডটকম(৩১ মে) :: পাকিস্তানের সঙ্গে সহসা যুদ্ধে জড়িয়ে পড়ার ইস্যুতে ভারতীয় রণকৌশলবিদরা দ্বিধাবিভক্ত। রণলিপ্সুরা মনে করছেন শক্তি দেখানোর এখনই সময়। তাদের মতে কাশ্মির সমস্যা দীর্ঘদিন জিইয়ে রাখা হয়েছে — তৃতীয় প্রজন্ম পর্যন্ত পৌঁছে গেছে। তাই এখন একটি ‘সাহসী’ পদক্ষেপ গ্রহণ করা উচিত ভারতের। তা না হলে হিমালয়ান রাজ্যটি তার হাতছাড়া হয়ে যেতে পারে। সম্প্রতি পাকিস্তানী সৈন্যরা নিয়ন্ত্রণ রেখার ওপারে ভারত নিয়ন্ত্রিত কাশ্মিরে ঢুকে দুই ভারতীয় সেনাকে হত্যা ও তাদের লাশ বিকৃত করেছে বলে অভিযোগ ওঠে। এরপর থেকে দিল্লির কাছ থেকে যুদ্ধের হুমকি তীব্র হয়ে উঠে।\nপাকিস্তান এই অভিযোগ অস্বীকার করে। এই ঘটনায় ভারতের প্রতিরক্ষা মন্ত্রী থেকে শুরু করে বিরোধী দলের নেতারা পর্যন্ত তীব্র প্রতিক্রিয়া জানায়। সীমান্ত নিরাপত্তা বাহিনীর সদস্যদের এই ‘আত্মত্যাগ বিফলে যেতে দেবেন না’ বলে প্রতিরক্ষা মন্ত্রী অরুন জেটলি শপথ ব্যক্ত করেছেন। সেনাবাহিনী এর ‘যথাযথ জবাব দেবে’ বলেও তিনি জানিয়েছেন। অন্যদিকে, পাকিস্তানের সঙ্গে আপোসের মনোভাব দেখানোর জন্য কংগ্রেস দলীয় সাবেক মন্ত্রী কাপালি সিবাল মোদি সরকারকে তিরস্কার করেন। এ ব্যাপারে ভারতের প্রধানমন্ত্রীকে কিছু করে দেখানোর আহ্বান জানান তিনি।\nঅন্যদিকে, ভারত জম্মু-কাশ্মির পরিস্থিতির ওপর নিয়ন্ত্রণ কার্যকরভাবে হারিয়ে ফেলেছে বলে এম কে নারায়ানানের মতো কৌশলবিদরা সতর্ক করে দিয়েছেন। ২০১১ সাল পর্যন্ত দীর্ঘ ছয় বছর ভারতের জাতীয় নিরাপত্তা উপদেষ্টার দায়িত্ব পালন করা এই কৌশলবিদ দি হিন্দু পত্রিকায় লেখা এক নিবন্ধে আরো বলেন, ‘ইন্তিফাদা’ সৃষ্টির মতো কোন বিপর্যয় এড়াতে নয়াদিল্লিকে তার ‘পেশিশক্তি নীতি’ পরিহার করতে হবে। এমনকি প্রয়োজনে ইসলামাবাদের কাছেও যেতে হবে।\nনারায়ানান বহু বছর কাশ্মিরে দমন অভিযান দেখভালের দায়িত্বে ছিলেন। তার কাছ থেকে বেশ কিছু মারাত্মক স্বীকারোক্তি পাওয়া গেছে। তার মতে জম্মু-কাশ্মিরে বর্তমানে যে গণবিক্ষোভ চলছে তার পেছনে পাকিস্তানের হস্তক্ষেপ ও ‘সন্ত্রাসবাদ’ আসল কারণ নয়। পাকিস্তান-সমর্থিত ও বিচ্ছিন্নতাবাদি গ্রুপগুলোর এর ওপর সামান্যই নিয়ন্ত্রণ আছে।\nপারমাণবিক শক্তিধর প্রতিবেশী পাকিস্তানের সঙ্গে ভারতের যুদ্ধে জড়িয়ে পড়ার ক্ষেত্রে কাশ্মির হতে পারে একটি সূচনা বিন্দু বা ‘ট্রিগারিং পয়েন্ট’। তবে, আরো কিছু বিষয় রয়েছে। ওবিওআর উদ্যোগে যোগ না দিয়ে বিচ্ছিন্ন হয়ে পড়ার বেদনা ভারত ধীরে হলেও অনুভব করতে শুরু করেছে। এই প্রকল্প পুরোপুরি বাস্তবায়িত হওয়ার পর তা ভারতের জন্য কি ধরনের মর্মপীড়া তৈরি করতে পারে তা তারা দিব্যদৃষ্টিতে দেখতে পাচ্ছে। মে’র মাঝামাঝি বেইজিংয়ে অনুষ্ঠিত ‘অঞ্চল ও সড়ক ফোরামে’র সম্মেলনে বিশ্বের ২৯টি দেশের নেতা ও এই মহাদেশের প্রায় সবগুলো দেশের প্রতিনিধিরা যোগ দেন। এই প্রকল্পের জন্য শত শত কোটি ডলার খরচ করা হচ্ছে। ভারতের আঞ্চলিক মিত্ররা তাদের আনুগত্য ব্যাপকভাবে অন্যদিকে সরিয়ে নিচ্ছে।\n২০১৪ সালে মালদ্বীপ ওবিওআর উদ্যোগে যোগ দেয়। বাংলাদেশ এতে যুক্ত হয় ২০১৬ সালে। শ্রীলংকা ২০১০ সাল থেকেই ওবিওআর-এর অংশীদার। অন্যদিকে, চীন-পাকিস্তান ইকনমিক করিডোর (সিপিইসি) নির্মাণের মধ্য দিয়ে পাকিস্তান এই উদ্যোগের অংশে পরিণত হয়েছে। মিয়ানমারও ক্রমেই চীনের প্রভাববলয়ে ঢুকে পড়ছে। এহেন পরিস্থিতিতে বিচলিত হয়ে পড়েছে নয়াদিল্লি।\nভারত নিজেকে আঞ্চলিক শক্তি হিসেবে জাহির করতে ও ‘স্বকল্পিত রাজ্যে’র ওপর নিয়ন্ত্রণ বজায় রাখতে মহা বাগাড়ম্বর চালিয়ে যাচ্ছে। চীনের উদ্যোগ বানচাল করতে ভারতকে মরিয়া বলে মনে হচ্ছে। এর সবচেয়ে ভালো উপায় হলো পাকিস্তানের সঙ্গে সীমিত আকারের যুদ্ধ বাধিয়ে দেয়া, অন্তত এশিয়ায়। চীন এই অঞ্চলে দৃঢ় হয়ে বসার আগেই ভারত এ ধরনের ঘটনা ঘটাতে চায়। পাকিস্তান ও এই অঞ্চলে আরো বিনিয়োগ না করার ব্যাপারে চীনের মনে ‘ভয়’ ধরাতে চায়। কিন্তু, বেলুচিস্তানের বিদ্রোহীদেরকে অস্থিতিশীলতা সৃষ্টির জন্য সহায়তা দিয়ে, এমন কি চীনা নাগরিকদের অপহরণ করেও সিপিইসি থেকে বেইজিংকে দূরে সরিয়ে রাখা যাচ্ছে না।\nপাকিস্তানের সঙ্গে যুদ্ধ বাধালে বেশ কিছু ফ্রন্টে লাভ হবে বলে ভারত মনে করছে। এতে কাশ্মির ঠান্ডা হবে, পাকিস্তান অস্থিতিশীল হয়ে উঠবে এবং সবচেয়ে গুরুত্বপূর্ণ হলো এশিয়ায় চীনের ওবিওআর উদ্যোগকে ব্যাহত করা যাবে। এতে সবকিছু ভারতের দিকে ঘুরে যেতে পারে। আর ভারতের ভাবনা মতে আগামী শীত মওসুম হলো এই সীমিত যুদ্ধ বাধানোর উপযুক্ত সময়। কারণ, শীতকালে কাশ্মির উপত্যকার বেশিরভাগ এলাকা যাতায়াতের অযোগ্য হয়ে পড়ে। ফলে যুদ্ধের মঞ্চটি হবে খুব ছোট।\nতাছাড়া, যুদ্ধ বাধাতে পারলে তাতে ভারতের বেসরকারি খাতের অস্ত্র নির্মাতাদের জন্য বাজার সৃষ্টি করা যাবে। ভারতে বেসরকারি উদ্যোক্তরা অস্ত্র তৈরি খাতে ব্যাপকভাবে বিনিয়োগ করছে। স্থানীয় তিন শতাধিক প্রতিষ্ঠানকে অস্ত্র তৈরির লাইসেন্স দেয়া হয়েছে। বিদেশী অংশীদারদের সঙ্গে মিলে ভারতীয় বেসরকারি উদ্যোক্তরা যাতে সাবমেরিন, জঙ্গিবিমান ও সাঁজোয়া যান নির্মাণ করতে পারে সম্প্রতি তার একটি নীতি দেশটির সরকার চূড়ান্ত করেছে। আগামী এক দশকে ভারত তার সশস্ত্র বাহিনী আধুনিকায়নের পেছনে ২৫০ বিলিয়ন ডলার খরচ করবে বলে ভবিষ্যদ্বাণী করেছে।\nএদিকে, বেইজিং ও ইসলামাবাদের বিরুদ্ধে একই সঙ্গে ‘দুই ফ্রন্টে যুদ্ধ’ করার প্রস্তুতি নিচ্ছে নয়াদিল্লি। চলতি বছরের গোড়ার দিকে ভারতের সেনা প্রধান জেনারেল বিপিন রাওয়াত একটি সংবাদ মাধ্যমকে এ কথা জানিয়েছেন।\nরাওয়াত বলেন, ভারতকে ইরাক, ইরান ও আফগানিস্তানের সঙ্গে ঘনিষ্ঠ সম্পর্ক গড়ে তুলতে এবং এসব দেশের সহায়তা চীনের ‘পশ্চিমমুখে’ অগ্রসর হওয়া প্রতিহত করতে হবে। তাই ভারতের টার্গেট যে চীন তা স্পষ্ট। দেশটির প্রভাব বিস্তার আটকানোর চেষ্টা করবে তারা।\nভারত কি পারবে যুদ্ধের চাপ সামলাতে?\nএর সংক্ষিপ্ত জবাব হলো ‘না’। প্রথমত, এই প্রযুক্তি ও সামরিক অগ্রগতির যুগে কেউ চাইলেও যুদ্ধকে সীমাবদ্ধ রাখতে পারে না। আফগানিস্তানে যুক্তরাষ্ট্রের দুর্ভাগ্য এর একটি ভালো উদাহরণ। ২০১৪ সালের মধ্যে সেখান থেকে সকল সৈন্য সরিয়ে নেয়া হবে বলে যুক্তরাষ্ট্র প্রতিশ্রুতি দিয়েছিলো। কিন্তু, এখন আরো নতুন করে সেনা পাঠাচ্ছে সেখানে। দ্বিতীয়ত, যুদ্ধ শুধু পাকিস্তানের মধ্যে সীমিত নাও থাকতে পারে। পাকিস্তান বেশ বুদ্ধিমত্তার সাথে চীনকে তার ‘দৈনন্দিন জীবনে’র সঙ্গে আটকে ফেলতে পেরেছে। সিপিইসি’তে ব্যাপকভাবে বিনিয়োগ করেছে চীন। পাকিস্তানের মাটিতে সিপিইসি এবং ওবিওআর প্রকল্পগুলোতে হাজার হাজার চীনা শ্রমিক কাজ করছে। ফলে যুদ্ধ বাধলে চীনের তাতে জড়িত হওয়ার যথেষ্ঠ কারণ থাকবে। তার বহু-বিলিয়ন ডলারের প্রকল্প বানচাল হতে দিবে না চীন।\nঝড়ের কেন্দ্র হবে কাশ্মির। দীর্ঘদিন ধরে বিদ্রোহ দমন অভিযান চালিয়ে ভারতীয় সেনাবাহিনী এখন অবসন্ন। উপত্যকার স্থানীয় জনগণ থেকে পুরোপুরি বিচ্ছিন্ন হয়ে পড়েছে তারা। কাশ্মিরীদের চোখে তারা শত্রু বাহিনী। যুদ্ধের সময় কাশ্মিরীদের প্রতি পাকিস্তানের সামান্য মদদ ভারতীয় সেনাদের জন্য বিপর্যয় ডেকে আনবে। আগে পরিস্থিতি ছিল ভিন্ন। তখন, পাকিস্তান সেনাবাহিনীর কোন সদস্য কাশ্মিরে ঢুকে পড়লে স্থানীয়রা তাকে ধরে ভারতীয় কর্তৃপক্ষের হাতে তুলে দিতো। আর এখন পাকিস্তানী সেনাদের স্বাগত জানাবে কাশ্মিরিরা।\nভারতীয় সেনাবাহিনীর একটি বড় অংশ কাশ্মির এবং ভারতের উত্তর-পূর্বাঞ্চলে আইন শৃঙ্খলা রক্ষা ও বিদ্রোহ দমনের কাজে আটকা পড়ে আছে। বেইজিংয়ের কাছ থেকে সামান্য সহায়তা পেলেই মাওবাদি ও দলিত আন্দোলনগুলো ভারতের প্রাণকেন্দ্রে ব্যাপক ধ্বংসলীলা চালাতে সক্ষম হবে। তখন শুধু দুই ফ্রন্ট নয়, নিজের মধ্যেই আরো অনেক ফ্রন্টে ভারতকে যুদ্ধ করতে হবে।\nচীনের সঙ্গে সীমান্তে অবকাঠামো নির্মাণের ক্ষেত্রে ভারত বেইজিংয়ের সঙ্গে কুলিয়ে উঠতে পারবে না। সম্প্রতি কিছু উন্নয়নমূলক কর্মকাণ্ড করছে ভারত। কিন্তু বেইজিংয়ের সীমান্ত যোগাযোগ ব্যবস্থাকে রীতিমত একটি শিল্প বলা যায়। কয়েক ঘণ্টার নোটিশে দেশটি বহু ডিভিশন সৈন্য যুদ্ধক্ষেত্রে হাজির করার ক্ষমতা রাখে।\nএকজন সামরিক বিশ্লেষক বলেছেন, “গুরুত্বপূর্ণ বিষয় হলো বহু দশক ধরে সহযোগিতা, প্রযুক্তি স্থানান্তর, প্রশিক্ষণ ও সরঞ্জাম বিক্রির কারণে পাকিস্তান ও চীনের মধ্যে সামরিক ‘ইনটেরোপেরাবিলিটি’ [সেনাবাহিনীগুলোর একত্রে কাজ করার ক্ষমতা] গড়ে উঠেছে। অভিন্ন শত্রুর বিরুদ্ধে এই সঙ্গতি আরো জোরদার হয়ে উঠবে। যে কোন অভিন্ন লক্ষ্যবস্তুর বিরুদ্ধে যৌথ মিশন পরিচালনার যোগ্যতা এ দু’দেশের সেনাবাহিনীর রয়েছে। দুই মিত্র মিলে এক ভয়ংকর যৌথ বাহিনী গড়ে তুলবে। চীনের কাছ থেকে অব্যাহত সাহায্যের পাশাপাশি পাকিস্তানের রয়েছে সমীহ আদায় করার মতো পারমাণবিক প্রযুক্তি, ক্ষেপণাস্ত্র নিক্ষেপ ব্যবস্থা, সরঞ্জাম ও খুচরা যন্ত্রাংশ সরবরাহের জন্য লজিস্টিক সাপ্লাই চেইন এবং সাইবার ও ড্রন ওয়্যারফেয়ারের জন্য অত্যাধুনিক প্রযুক্তি।\nপ্রবিন শাওনে তার ‘দ্যা ড্রাগন অন আওয়ার ডোরস্টেপ’ বইয়ে লিখেন, ভারত যখন তার অস্ত্রের মজুত বাড়াতে ব্যস্ত ছিলো, তখন পাকিস্তান ও চীন ব্যস্ত ছিলো নিজেদের যুদ্ধ চালানোর ক্ষমতা বাড়াতে। শুধু সামরিক শক্তি ছাড়াও এটা আরো অনেক শক্তির সংশ্লেষ।\nভারতের আরেকটি টানাপড়েনের জায়গা হলো এর ঐতিহ্যগত মিত্র সাম্প্রতিক সময়ে একই সঙ্গে যুক্তরাষ্ট্রও চীনের দিকে ঝুঁকে পড়েছে। বিশেষ করে হোয়াইট হাউজে ট্রাম্পের প্রবেশের পর এই অবস্থা তৈরি হয়েছে। আফগানিস্তানের পাট চুকাতে হলে পাকিস্তানকে প্রয়োজন যুক্তরাষ্ট্রের। তাই তারা পাকিস্তানকে আর্থিক ও সামরিক সহায়তা দিয়ে যাচ্ছে। পাকিস্তান আগের মতো আর যুক্তরাষ্ট্রের ওপর অতটা নির্ভরশীল নয়। চীন এই শূন্যস্থান পূরণ করেছে।\nচীনের ‘এক অঞ্চল এক সড়ক’ উদ্যোগকে একটি ‘মাস্টার মুভ’ বলা যায়। এটা পাকিস্তান ও চীন উভয়ের জন্য একটি ‘উইন-উইন’ উদ্যোগ।\nপাকিস্তানের সঙ্গে ভারত যুদ্ধ বাধানোর সিদ্ধান্ত নিলে দেশটি রসদ সরবরাহের জন্য চীনের ওপর নির্ভর করতে পারে। পাশাপাশি, ভারতের সীমান্ত এলাকায় চীনা সৈন্যের সমাবেশ ঘটিয়ে ভারতীয় সেনাবাহিনীকে সম্পদ ও মনযোগের কেন্দ্রের দিক দিয়ে দুর্বল করে দেয়া যায়। তখন ভারতীয় সেনাবাহিনীর রিজার্ভ ফোর্সের একটি বড় অংশ দেশের পূর্ব ফ্রন্টে সরিয়ে নিতে হবে।\nবিশ্বের বর্তমান রাজনৈতিক পরিস্থিতিতে যুক্তরাষ্ট্র, যুক্তরাজ্য, রাশিয়া ও ফ্রান্সের মতো দেশগুলো সম্ভাব্য পাক ভারত যুদ্ধে হস্তক্ষেপের আগে দু’বারেরও বেশি চিন্তা করবে।\nভারতের রণ উন্মাদরা হয়তো রক্তের জন্য তোলপাড় করছেন, কিন্তু ঠাণ্ডা মাথার বিচক্ষণ ব্যক্তিরা বুঝতে পারছেন যে সতর্কতা অবলম্বনই এই মুহূর্তের দাবি। চির শত্রু পাকিস্তানের বিরুদ্ধে যুদ্ধ বাধিয়ে দিলে দেশটির পরীক্ষিত বন্ধু চীনকে সামলানো সামর্থ্য ভারতের নেই। বরং ঘুমন্ত ড্রাগনকে ঘুমিয়ে থাকতে দেয়াই ভারতের জন্য বিচক্ষণতার কাজ হবে।\nPosted ৫:৪০ অপরাহ্ণ | বুধবার, ৩১ মে ২০১৭


২০২১ জানুয়ারি ২২ ২৩:২৬:৫১\nদীর্ঘ এক বছর নিষেধাজ্ঞা কাটিয়ে বাংলাদেশ ক্রিকেটে ফিরেছেন বিশ্বসেরা অলরাউন্ডার সাকিব আল হাসান। ক্রিকেটে দীর্ঘ দিন না থাকলেও গত এক মাস ধরে সামাজিক যোগাযোগমাধ্যমে ভাইরাল সাকিবের একটি ছবি।\nগত ২৫ সেপ্টেম্বর নিজের ভেরিফায়েড ফেসবুক পেজ, ইনস্টাগ্রাম, টুইটারে ছবিটি পোস্ট করেন সাকিব। নিজেকে ‘বনেদি পাইকারি বিক্রেতা’ হিসেবে পরিচয় দেন।সেই সময় থেকেই নেটদুনিয়াসহ দেশব্যাপী অনেকেই কৌতূহলী হয়ে ওঠেন, পাইকারি বিক্রেতার সাজে সাকিব কী করছেন? কী বক্তব্য ছুড়ে দিতে চান দেশবাসীর উদ্দেশ্যে?\nএবার জানা গেল ভাইরাল সেই ছবির পেছনের গল্প।\nমূলত ‘বাংলাদেশ সিকিউরিটিজ অ্যান্ড এক্সচেঞ্জ কমিশন’-এর জনসচেতনতামূলক এক বিজ্ঞাপনে পাইকারি বিক্রেতার বেশে হাজির হয়েছেন সাকিব। বিজ্ঞাপনে বিনিয়োগকারীর সচেতনতা বাড়াতে যে বিনিয়োগ শিক্ষা কার্যক্রম পরিচালনা করছে ‘বাংলাদেশ সিকিউরিটিজ অ্যান্ড এক্সচেঞ্জ কমিশন’, সেটি তুলে ধরা হয়েছে।\nইতিমধ্যে বিজ্ঞাপনটি ফেসবুকের বিভিন্ন পেজে শেয়ার হচ্ছে। ইউটিউবে ছড়িয়ে পড়েছে এটি। এতে সাকিবকে পাইকারি বিক্রেতার চরিত্রে দেখা গেছে।\nভিডিওতে দেখা যায়, অন্যের কথায় নিশ্চিত লাভের আশায় শেয়ার কিনতে আগ্রহী হন সাকিব। কোনো ঝুঁকি নেই এমন কথার ভিত্তিতে দোকান কর্মচারীকে সাকিব তার পণ্যগুলো দ্রুত বেচতে তাড়া দেন। দ্রুত বেশি বিনিয়োগ করতে ফোনে অন্যের কাছ থেকে ২০ লাখ টাকাও চান সাকিব। কিন্তু এক মাস পর সেই শেয়ারে লোকসানের খবর পান তিনি।\nএর পর দেখা যায় সাকিব বার্তা দিচ্ছেন- ‘সব বিনিয়োগেই ঝুঁকি আছে। ঝুঁকি বিবেচনা করে বিনিয়োগ সিদ্ধান্ত নিজে নিন। কারও কথায় বা গুজবের ভিত্তিতে নয়।’\nবিজ্ঞাপনটি দেখুন –


সরকার শিগগিরই দেশের জনগণকে কভিড-১৯-এর টিকা দিতে পারবে বলে আশা প্রকাশ করেছেন রাষ্ট্রপতি মো. আবদুল হামিদ। জাতীয় সংসদে গতকাল দেয়া ভাষণে তিনি বলেন, কভিড-১৯ মহামারী মোকাবেলায় বেক্সিমকো ফার্মাসিউটিক্যালস লিমিটেড এবং ভারতের সেরাম ইনস্টিটিউট অব লাইফ সায়েন্সেস প্রাইভেট লিমিটেডের সঙ্গে তিন কোটি ডোজ ভ্যাকসিন সরাসরি ক্রয়ের প্রক্রিয়া চূড়ান্ত করা হয়েছে। এর ধারাবাহিকতায় সিএমএসডির মাধ্যমে জরুরি ভিত্তিতে ভ্যাকসিন ক্রয় বাবদ ৬০ মিলিয়ন ডলার ভারতীয় প্রতিষ্ঠানের অনুকূলে প্রদান করা হয়েছে। আমি আশা করছি, সরকার শিগগিরই দেশের জনগণকে কভিড-১৯-এর টিকা দিতে পারবে।\nরীতি ও বিধান অনুযায়ী রাষ্ট্রপতি প্রত্যেক সংসদের ও বছরের প্রথম অধিবেশনে ভাষণ দিয়ে থাকেন। পরে এ ভাষণের ওপর একটি ধন্যবাদ প্রস্তাব আনা হয়। পুরো অধিবেশনে ওই প্রস্তাবের ওপর আলোচনা করেন সংসদ সদস্যরা। এ আলোচনা শেষে রাষ্ট্রপতিকে ধন্যবাদ জানিয়ে জাতীয় সংসদে একটি প্রস্তাব গৃহীত হয়।\nবছরের প্রথম অধিবেশনের প্রথম দিনে স্পিকার শিরীন শারমিন চৌধুরীর সভাপতিত্বে অনুষ্ঠিত বৈঠকের শুরুতে রাষ্ট্রপতি সংসদে ১৪৭ পৃষ্ঠার ভাষণের সংক্ষিপ্তসার পাঠ করেন। সংসদ নেতা ও প্রধানমন্ত্রী শেখ হাসিনা এ সময় উপস্থিত ছিলেন। ভাষণে রাষ্ট্রপতি অর্থনীতি, বাণিজ্য-বিনিয়োগ, খাদ্য-কৃষি, পরিবেশ-জলবায়ু, শিক্ষা, স্বাস্থ্যসহ বিভিন্ন খাতে সরকারের কার্যক্রম ও সাফল্য তুলে ধরেন। এছাড়া দেশে আইনের শাসন সুসংহত ও সমুন্নত রাখার পাশাপাশি সন্ত্রাস ও জঙ্গিবাদ দমনে সরকার গৃহীত বিভিন্ন কার্যক্রমেরও প্রশংসা করেন তিনি।\nভাষণে দল-মতের পার্থক্য ভুলে সবাইকে দুর্নীতি, মাদক, সন্ত্রাস ও জঙ্গিবাদ নির্মূলে আরো ঐক্যবদ্ধ হয়ে কাজ করার আহ্বান জানিয়ে রাষ্ট্রপতি বলেন, দেশ ও জাতির অগ্রযাত্রাকে বেগবান করতে শত প্রতিকূলতার মধ্যেও সুশাসন সুসংহতকরণ, গণতন্ত্র চর্চা ও উন্নয়ন কর্মসূচিতে সর্বস্তরের জনগণের অংশগ্রহণ নিশ্চিত করতে সরকারের নিরবচ্ছিন্ন প্রয়াস অব্যাহত রয়েছে। বঙ্গবন্ধুর স্বপ্নের ‘সোনার বাংলা’ গড়ে তুলতে মুক্তিযুদ্ধের চেতনা সমুন্নত রেখে দেশ থেকে দুর্নীতি, মাদক, সন্ত্রাস ও জঙ্গিবাদ নির্মূলের লক্ষ্যে আমাদের আরো ঐক্যবদ্ধ হয়ে কাজ করতে হবে। আসুন দল-মত-পথের পার্থক্য ভুলে ধর্ম-বর্ণ-গোত্র নির্বিশেষে শোষণমুক্ত সমাজ প্রতিষ্ঠার মধ্য দিয়ে আমরা লাখো শহীদের রক্তের ঋণ পরিশোধ করি।\nএ সময় জাতীয় সংসদকে দেশের জনগণের আশা-আকাঙ্ক্ষার কেন্দ্রবিন্দু উল্লেখ করে রাষ্ট্রপতি মো. আবদুল হামিদ বলেন, গণতন্ত্রায়ণ, সুশাসন ও নিরবচ্ছিন্ন আর্থসামাজিক উন্নয়নে সব রাজনৈতিক দল, শ্রেণী ও পেশা নির্বিশেষে ঐকমত্য গড়ে তোলার সম্মিলিত উদ্যোগ গ্রহণ করার জন্য আমি উদাত্ত আহ্বান জানাই। স্বচ্ছতা, জবাবদিহি, পরমতসহিষ্ণুতা, মানবাধিকার ও আইনের শাসন সুসংহতকরণ এবং জাতির অগ্রযাত্রায় সরকারি দলের পাশাপাশি বিরোধী দলকেও গঠনমূলক ভূমিকা পালন করতে হবে। আমি সরকারি দল ও বিরোধী দল নির্বিশেষে মহান জাতীয় সংসদে যথাযথ ভূমিকা পালনের আহ্বান জানাই।\nসবার জন্য স্বাস্থ্যসেবা নিশ্চিতে সরকারের ভূমিকার প্রশংসা করে ভাষণে রাষ্ট্রপতি বলেন, সরকার সার্বজনীন স্বাস্থ্যসেবা নিশ্চিতকরণে সব ক্ষেত্রেই অভূতপূর্ব অগ্রগতি অর্জন করেছে। সম্প্রতি সরকারের সবচেয়ে বড় অর্জন হলো সাফল্যের সঙ্গে কভিড-১৯ নিয়ন্ত্রণ। করোনা পরিস্থিতি মোকাবেলায় জরুরি ভিত্তিতে ২ হাজার চিকিৎসক ও ৫ হাজার ৫৪ জন নার্সকে নিয়োগ দান করা হয়েছে। কভিড ডেডিকেটেড হাসপাতালগুলোয় ১০ হাজার ৫২৫টি সাধারণ বেড, ৬৬৬টি আইসিইউ, ৭৩টি ডায়ালাইসিস বেড, ৫৫৪টি ভেন্টিলেটর, ১৩ হাজার ৫১৬টি অক্সিজেন সিলিন্ডার, ৬৭৮ হাইফ্লো ন্যাজাল ক্যানোলা ও ৬৩৯টি অক্সিজেন কনসেন্ট্রেটরের ব্যবস্থা রাখা হয়েছে।\nআর্থিক খাত ব্যবস্থাপনায় সরকারের কার্যক্রম তুলে ধরে রাষ্ট্রপ্রধান বলেন, সরকার সামষ্টিক অর্থনৈতিক ব্যবস্থাপনার দক্ষতা ও উত্কর্ষ সাধন এবং প্রাজ্ঞ রাজস্ব নীতি ও সহায়ক মুদ্রানীতি অনুসরণের মাধ্যমে অর্থনৈতিক স্থিতিশীলতা বজায় রাখতে সক্ষম হয়েছে। গত এক দশকে গড়ে ৬ দশমিক ৬ শতাংশ ও পর পর তিন বছর ৭ শতাংশের উপর প্রবৃদ্ধি অর্জনের পর বাংলাদেশের জিডিপি প্রবৃদ্ধি ২০১৮-১৯ অর্থবছরে ৮ দশমিক ১৫ শতাংশে উন্নীত হয়েছে। বাংলাদেশের প্রবৃদ্ধির এ ধারাবাহিক অর্জন বিশ্বব্যাপী প্রশংসিত হয়েছে। নভেল করোনাভাইরাস মহামারীতে ২০১৯-২০ অর্থবছরে বাংলাদেশের জিডিপি প্রবৃদ্ধি কিছুটা হ্রাস পেয়ে দাঁড়িয়েছে ৫ দশমিক ২৪ শতাংশে। তবে একই সময়ে মাথাপিছু জাতীয় আয় ৮ দশমিক ১২ শতাংশ বৃদ্ধি পেয়ে ২ হাজার ৬৪ ডলারে দাঁড়িয়েছে। জিডিপি প্রবৃদ্ধি ধরে রাখার পাশাপাশি মূল্যস্ফীতিও সহনীয় পর্যায়ে রাখা সম্ভব হয়েছে। আইএমএফের প্রতিবেদন অনুযায়ী, ২০২০ সালে সবচেয়ে বেশি জিডিপি প্রবৃদ্ধি অর্জনকারী দেশগুলোর মধ্যে বাংলাদেশ তৃতীয় অবস্থানে রয়েছে।\nএ সময় বাংলাদেশ দানাদার খাদ্যশস্য উৎপাদনে স্বয়ংসম্পূর্ণতা ধরে রেখেছে উল্লেখ করে রাষ্ট্রপতি বলেন, কৃষি উন্নয়নের সফলতা বাংলাদেশকে বিশ্ব পরিমণ্ডলে মর্যাদার নতুন আসনে প্রতিষ্ঠিত করেছে। পানিসম্পদের সুষ্ঠু ব্যবহার নিশ্চিতকরণ, সৌরশক্তির ব্যবহার বৃদ্ধি করে পরিবেশবান্ধব কৃষি ব্যবস্থা গড়ে তোলা হচ্ছে। কৃষি উন্নয়নে সরকারের সব সুযোগ-সুবিধা যথাযথভাবে কাজে লাগাতে পারলে দেশের খাদ্য ও পুষ্টিনিরাপত্তা অর্জন করে বিদেশে কৃষিপণ্য রফতানি করে বাংলাদেশ অর্থনৈতিক উন্নয়নের নতুন দিক উন্মোচনে সক্ষম হবে।\nমো. আবদুল হামিদ বলেন, আমরা আজ স্বাধীনতার সুবর্ণজয়ন্তীর দ্বারপ্রান্তে। শান্তি, গণতন্ত্র, উন্নয়ন ও সমৃদ্ধির যে পথে আমরা হাঁটছি, সে পথেই আমাদের আরো এগিয়ে যেতে হবে। এ বছর মধ্য আয়ের দেশ হিসেবে আমরা স্বাধীনতার সুবর্ণজয়ন্তী পালন করব। তবে আমাদের লক্ষ্য ২০৪১ সালে বিশ্বসভায় একটি উন্নত ও সমৃদ্ধ দেশের মর্যাদায় অভিষিক্ত হওয়া। আমি দৃঢ়ভাবে বিশ্বাস করি, প্রধানমন্ত্রী শেখ হাসিনার নেতৃত্বে জনগণের সর্বাত্মক অংশগ্রহণের মাধ্যমে আমরা একটি কল্যাণমূলক, উন্নত-সমৃদ্ধ বাংলাদেশ গঠনে সক্ষম হব।


৩ কোটি মানুষকে বাঁচাতে উপকূলীয় মন্ত্রণালয় গঠনের দাবী - CoxsbazarNEWS.Com - CBNCoxsbazarNEWS.Com – CBN\n৩ কোটি মানুষকে বাঁচাতে উপকূলীয় মন্ত্রণালয় গঠনের দাবী\nপ্রকাশ: ১ মে, ২০১৯ ০৯:০৮\nচট্টগ্রামস্থ চকরিয়া সমিতির আয়োজনে ভয়াল ২৯ এপ্রিল স্বরণে বাদ এশা চট্টগ্রাম হযরত শাহ্ আমানত দরগাহ্ সংলগ্ন তনজিমুল মোছলেমীন এতিমখানা মিলনায়তনে খতমে কুরআন, মিলাদ মাহফিল চট্টগ্রামস্থ চকরিয়া সমিতির সভাপতি আলহাজ¦ লায়ন কমরুউদ্দিন আহমদের সভাপতিত্বে অনুষ্ঠিত হয়। আলোচনা সভায় প্রধান অতিথি ছিলেন বান্দরবান এর চীফ্ জুডিশিয়াল ম্যাজিষ্ট্রেট আজিজুল হক।\nএতে প্রধান বক্তা ছিলেন সমিতির উপদেষ্টা আলহাজ¦ রহিম উল্লাহ। সমিতির সাধারণ সম্পাদক এম. হামিদ হোছাইনের সঞ্চালনায় অনুষ্ঠিত স্মরণ সভায় বিশেষ অতিথির বক্তব্য রাখেন সমিতির উপদেষ্টা আলহাজ¦ হাফেজ মোহাম্মদ আমান উল্লাহ। অন্যান্যদের মধ্যে বক্তব্য রাখেন সহ-সভাপতি অধ্যক্ষ লায়ন সানাউল্লাহ,আলহাজ¦ হামিদ হোছাইন, এম. জাহাংগীর কবির চৌধুরী,এডভোকেট নাছির উদ্দিন,আনোয়ার হোসেন মানিক,সালাহউদ্দিন, মিনারুল ইসলাম,এনামুল হক বেলাল,ওলীদুল আজিম, হেলাল উদ্দিন,মোহাম্মদ রিদুয়ান,মোহাম্মদ নোমান জিহাদ ও মোহাম্মদ সাইফুদ্দিন ছিদ্দিকী প্রমূখ।\nসভায় বক্তারা প্রধানমন্ত্রীর নিকট উপকূলীয় মন্ত্রণালয় গঠনের জোর দাবী জানিয়ে বলেন- ২৮বছর আগে ১৯৯১সালের এইদিনে কক্সবাজারের চকরিয়া ও পেকুয়া উপজেলাসহ উপকূলীয় অঞ্চলে নেমে আসে মহাপ্রলয়ংকারী ঘুর্ণিঝড়। সর্বনাশা তান্ডবে ধ্বংস হয়ে যায় উপকুলের মানব সভ্যতা। মৃত্যু ঘটে হাজারো মানুষের। গৃহপালিত পশু, মৎস্য, সহায় সম্পদসহ মাথা গুজানোর ঠাঁইটুকু ও হারায় হাজার হাজার পরিবার। রাস্তাঘাট, মৎস,লবণ,বনজ সম্পদ সহ নানা ক্ষেত্রে ঘটে ব্যাপক ক্ষয়-ক্ষতি।\nবক্তারা আরও বলেন- উপকুলীয় অঞ্চলে ঘুর্ণিঝড়ে সামাজিক নিরাপত্তার অন্যতম উৎস হচ্ছে সাইক্লোন শেল্টার। উপকুলীয় জনপদের জনগনের সুরক্ষা নিশ্চিত করতে হলে অবিলম্বে উপকূলীয় মন্ত্রণালয় গঠন করে পর্যাপ্ত পরিমাণ সাইক্লোন সেল্টার ও টেকসই বেড়িবাঁধ নির্মাণ করার জন্য সরকারের কাছে জোর দাবী জানান। অনুষ্ঠান শেষে মিলাদ শরীফ পরিচালনা করেন হাফেজ ফজলুল কাদের ও মোনাজাত পরিচালনা করেন সমিতির সহ সম্পাদক আলহাজ¦ মাওলানা হামিদ হোছাইন।\nক্যাপশন ঃ ভয়াল ২৯ এপ্রিল স্মরণে চকরিয়া সমিতির দোয়া মাহফিলে ও মোনাজাতে করছেন নেতৃবৃন্দ।


'আমার বৌ-বাচ্চা রয়েছে', বিয়ের পর মীরার ‘অনুমতি’ নিয়ে কোনও জিনিসে ব্যয় করেন শাহিদ - Mere bachhe hain, biwi hai after marriage Shahid Kapoor says he takes Mira Rajputs permission before spending money, Bangla News Bangla Entertainment News\nবাংলা নিউজ > বায়োস্কোপ > 'আমার বৌ-বাচ্চা রয়েছে', বিয়ের পর মীরার ‘অনুমতি’ নিয়ে কোনও জিনিসে ব্যয় করেন শাহিদ\nদুই ছেলেমেয়ে এবং স্ত্রী মীরার সঙ্গে শাহিদ কাপুর\n'আমার বৌ-বাচ্চা রয়েছে', বিয়ের পর মীরার ‘অনুমতি’ নিয়ে কোনও জিনিসে ব্যয় করেন শাহিদ\n১ মিনিটে পড়ুন . Updated: 26 Apr 2022, 10:55 AM IST\nঅভিনেতা জানিয়েছেন, পরিবার বড় হওয়ার পর থেকে, বুঝেশুনে খরচ করেন তিনি। এমনকি খরচ করার আগে স্ত্রী মীরা রাজপুতেরও অনুমতি নেন।\nবিয়ের পর থেকে অতিরিক্ত খরচের বদঅভ্যাস পরিবর্তন হয়েছে অভিনেতা শাহিদ কাপুরের। এক সাক্ষাৎকারে অভিনেতা জানিয়েছেন, পরিবার বড় হওয়ার পর থেকে, বুঝেশুনে খরচ করেন অভিনেতা। এমনকি খরচ করার আগে স্ত্রী মীরা রাজপুতেরও অনুমতি নেন তিনি।\n২০১৫ সালের ৭ জুলাই বিবাহবন্ধনে আবদ্ধ হন শাহিদ-মীরা। দম্পতির দুই ছেলেমেয়ে জৈন কাপুর এবং মিশা কাপুর। গত ১৪ এপ্রিল সিনেমাহলে মুক্তি পেয়ে শাহুদ কাপুর এবং ম্রুণাল ঠাকুর অভিনীত ছবি ‘জার্সি’।\nএকজন প্রতিভাবান কিন্তু অসফল ক্রিকেটারের গল্প ‘জার্সি’। ছেলের ইচ্ছা পূরণের জন্য চল্লিশ ছুঁইছুঁই সেই ক্রিকেটার ফের একবার ব্যাট হাতে তুলে নেবে। কারণ ছেলের ইচ্ছা বাবা তাঁকে উপহার দিক টিম ইন্ডিয়ার জার্সি। গৌতম তিন্নাউরি পরিচালিত জার্সি একই নামের তেলুগু ছবির রিমেক। এই ছবিতে দেখা মিলবে শাহিদের বাবা পঙ্কজ কাপুরেরও।\nকার্লি টেইলসে দেওয়া এক সাক্ষাৎকারে শহিদকে জিজ্ঞাসা করা হয়েছিল, তিনি অর্থ সঞ্চয় করেন নাকি পুরোটাই ব্যয় করেন? অভিনেতা বলেছেন, ‘আগে সব খরচ করে ফেলতাম, কিন্তু এখন তেমনটা করিনা। এখন পরিবারিক মানুষ, স্ত্রী আছে, বাচ্চা আছে। স্ত্রীর অনুমতি নিতে হয়। ভাবনাচিন্তা করতে হয়।’ পাশাপাশি তিনি আরও জানিয়েছেন, ‘যদিও আমি আমার ছেলেদের ভ্রমণের জন্য ওর অনুমতি নিইনি, এটা আমার অধিকার। আমি মনে করি প্রতিটি লোকই একবার ছেলেদের ট্রিপ পাওয়ার যোগ্য।’\nএকই সাক্ষাৎকারে শাহিদ জানিয়েছেন, দারুণ রান্না করতে পারে মীরা। অভিনেতা বলেন, ‘ও থাই রেসিপি দারুণ বানাতে পারে। কন্টিনেন্টাল খাবারও খুব ভালো বানায়। স্যান্ডউইচ, স্যালাড ভালো বানাতে পারে। বিয়ের ৭ বছরে মাত্র দুবার খেয়েছি।’\nসদ্য় মুক্তো রঙা সুলভ সাদা Maybach S580 কিনেছেনে অভিনেতা শাহিদ কাপুর। নিজের জন্মদিনে নিজেকে মার্সিডিজ Maybach-S580 উপহার দিয়েছিলেন শাহিদ। অভিনেতার গাড়ির শখ কারওরই অজানা নয়। এটাই প্রথম মার্সেডিজ নয় শাহিদের। Mercedes-Benz S400 রয়েছে অভিনেতার।\nGQ ইন্ডিয়ার রিপোর্ট অনুসারে, শাহিদ জাগুয়ার XKR-S, Range Rover Vogue, Mercedes-AMG S400, Porsche Cayenne GTS এবং Mercedes ML-Class এরও মালিক।


গে‌জেট প্রকাশ: সাদ এরশা‌দের শপথ বৃহস্প‌তিবার\nপ্রকাশ: ২০১৯-১০-০৯ ১১:৫১:০৫ পিএম || আপডেট: ২০১৯-১০-১০ ১২:১০:১৭ এএম\nরংপুর ৩ আস‌নের উপ‌নির্বাচ‌নে নির্বা‌চিত সংসদ সদস্য হি‌সে‌বে সা‌বেক রাষ্ট্রপ‌তি হু‌সেইন মুহম্মদ এরশা‌দের ছে‌লে রাহ‌গির আলমা‌হি এরশাদ (সাদ এরশা‌দ) এর নাম ঠিকানাসহ গে‌জেট প্রকাশ করেছে নির্বাচন কমিশন।\nবুধবার নির্বাচন কমিশন সি‌নিয়র সচিব মো. আলমগীর স্বাক্ষরিত এ সংক্রান্ত গেজেট প্রকাশ করা হয়।\nবৃহস্প‌তিবার দুপু‌রে সাদ এরশাদ সংসদ সদস্য হি‌সে‌বে শপথ নিতে পা‌রেন। সংসদ স‌চিবাল‌য়ে স্পিকা‌রের ক‌ক্ষে তা‌কে শপথ বাক্য পাঠ করা‌বেন স্পিকার ড. শি‌রিন শার‌মিন।\nশপথ অনুষ্ঠানে প্রয়োজনীয় ব্যবস্থা নিতে সংসদ সচিবালয়ের কাছে গেজেটের কপি পাঠিয়েছে ইসি সচিবালয়। নির্বাচন ক‌মিশ‌নের গেজেট প্রকাশের ৩ দিনের মধ্যে স্পিকারের কাছে শপথ নেওয়ার বাধ্যবাধকতা রয়েছে।\nজাতীয় পা‌র্টির প্র‌তিষ্ঠাতা ও সা‌বেক রাষ্ট্রপ‌তি হু‌সেইন মুহম্মদ এরশা‌দের মৃত্যু‌তে শূন্য হওয়া রংপুর ৩ আস‌নে শনিবার উপ নির্বাচন অনু‌ষ্ঠিত হয়। এতে সা‌বেক রাষ্টপ‌তি এরশাদ ও দ‌লের অন্যতম প্র‌তিষ্ঠাতা বেগম রওশন এরশা‌দের ছে‌লে রাহগির আলমাহি সাদ এরশাদ জাতীয় পা‌র্টির প্রার্থী হি‌সে‌বে লাঙ‌ল প্রতি‌কে নির্বাচন ক‌রে বিজয়ী হন।\nতার প্রাপ্ত ভোট হলো-৫৮ হাজার ৮৭৮ ভোট। তার নিকটতম প্রতিদ্বন্দ্বী ছি‌লেন বিএনপির রিটা রহমান। তি‌নি ধানের শীষ প্রতীকে পেয়েছেন ১৬ হাজার ৯৪৭ এবং এরশাদের ভাতিজা স্বতন্ত্র প্রার্থী হোসেন মকবুল শাহরিয়ার আসিফ মটরগাড়ি প্রতীকে পেয়েছেন ১৪ হাজার ৯৮৪ ভোট। গণফ্রন্টের প্রার্থী কাজী মো. শহীদুল্লাহ বায়েজিদ (মাছ) ১৬৬২, খেলাফত মজলিসের তৌহিদুর রহমান মণ্ডল (দেয়াল ঘড়ি) ৯২৪ এবং এনপিপির শফিউল আলম (আম) প্রতীকে পেয়েছেন ৬১১ ভোট।\nগেজেটটি দেখতে ক্লিক করুন


বুলডোজারে মুসলিমদের বাড়ি গুঁড়িয়ে দিচ্ছে ভারতের বিজেপি\nঅরুন্ধতী রায়, ঘাটাইল ডট কম\n২০ জুন, ২০২২ / ৫২ বার পঠিত\nকয়েক মাস ধরে প্রধানমন্ত্রী নরেন্দ্র মোদির ভারতীয় জনতা পার্টির (বিজেপি) সরকারশাসিত রাজ্যগুলোয় সরকার বিরোধী বিক্ষোভে অংশ নেওয়ার অভিযোগে মুসলমানদের বাড়ি, দোকান এবং ব্যবসাপ্রতিষ্ঠান বুলডোজার দিয়ে গুঁড়িয়ে দেওয়া হচ্ছে। এসব রাজ্যের মুখ্যমন্ত্রীরা দম্ভভরে এটিকেই তাঁদের নির্বাচনী প্রচার হিসেবে সামনে আনছেন।\nআমরা এখন কার্যত সেই সব কথিত হিন্দু সাধুদের নির্দেশনায় পরিচালিত গুন্ডাদের দ্বারা শাসিত হচ্ছি, যাঁদের বিবেচনায় মুসলিমরা এক নম্বর জনশত্রু।\nসাম্প্রতিক অতীতে এই ভারতে মুসলমানদের হত্যা করা, গণপিটুনি দেওয়া, নিশানা করে খুন করা, হেফাজতে হত্যা করা, ভুয়া ‘পুলিশ এনকাউন্টারে’ দেওয়া এবং মিথ্যা অজুহাতে কারাগারে শাস্তি দেওয়ার ঘটনা ঘটেছে। এখন সেই তালিকায় তাদের বাড়িঘর এবং ব্যবসাপ্রতিষ্ঠান বুলডোজার দিয়ে গুঁড়িয়ে দেওয়ার ঘটনা যুক্ত হয়েছে।\nএটি বিজেপি সরকারের একটি নতুন এবং অত্যন্ত কার্যকর অস্ত্র।\nবুলডোজার দিয়ে মুসলমানদের বাড়িঘর গুঁড়িয়ে দেওয়ার ঘটনা বিভিন্ন সংবাদমাধ্যমে যেভাবে দেখানো হচ্ছে এবং পত্রপত্রিকায় এসব ঘটনা যেভাবে প্রতিবেদন আকারে লেখা হচ্ছে, তাতে মনে হবে, বুলডোজার একধরনের ঐশ্বরিক হাতিয়ার এবং ধর্মদ্রোহীদের বিরুদ্ধে প্রতিশোধ নেওয়ার এক পবিত্র মারণাস্ত্র।\n‘শত্রুকে চূর্ণ’ করতে সক্ষম বিশাল নখরওয়ালা এই ভয়ংকর যন্ত্রকে পৌরাণিক অসুর বধকারী ঈশ্বরের একটি যান্ত্রিক ও কমিক স্ট্রিপ সংস্করণ হিসেবে চিত্রিত করা হচ্ছে। এই বুলডোজার এখন যেন প্রতিশোধপরায়ণ এক নতুন হিন্দু জাতির মন্ত্রপূত রক্ষাকবচ হয়ে উঠেছে।\nব্রিটেনের প্রধানমন্ত্রী বরিস জনসন তাঁর সাম্প্রতিক ভারত সফরের সময় মোদির পাশে দাঁড়িয়ে পোজ দিয়েছেন। এটি বিশ্বাস করা কঠিন, মোদি তাঁর দেশের মধ্যে ঠিক কী করছেন, তা জনসন জানেন না। এটি বিশ্বাস করা কঠিন, জনসন কাকে সমর্থন করছেন, তা তিনি জানেন না।\nকেন একজন সরকারপ্রধান আরেক সরকারপ্রধানের রাষ্ট্রীয় সফরের সময় বুলডোজার দিয়ে নিজের ক্ষমতা জাহির করার মতো উদ্ভট কিছু করবেন, তা আমাদের কাছে দুর্বোধ্য।\nউত্তর প্রদেশের আহমেদাবাদে (বর্তমানে যার নাম দেওয়া হয়েছে প্রয়াগরাজ) সরকারবিরোধী বিক্ষোভে অংশ নেওয়ার অভিযোগে সেখানকার বাসিন্দা আফরিন ফাতিমার বাড়ি বুলডোজার দিয়ে গুঁড়িয়ে দিয়েছে রাজ্য সরকার।\nসরকারি কর্তৃপক্ষ আত্মপক্ষ সমর্থন করে জোর দিয়ে বলে থাকে, তারা মুসলমানদের টার্গেট করছে না; তারা শুধু অবৈধভাবে নির্মিত ঘরবাড়ি ভেঙে ফেলছে। এটি নাকি একধরনের ‘মিউনিসিপ্যাল ক্লিন-আপ মিশন’। এটি যে কোনো বিশ্বাসযোগ্য কথা নয়, তা সবাই জানেন। এটি যে মানুষকে বিশ্বাস করানোর জন্য বলা হচ্ছে, তা–ও না।\nআসলে এটি উপহাস হিসেবে বলা হচ্ছে। সন্ত্রাস ও বিশৃঙ্খলা উসকে দেওয়ার জন্য এসব বলা হচ্ছে। কারণ, কর্তৃপক্ষ এবং বেশির ভাগ ভারতীয় জানেন, প্রতিটি ভারতীয় নগর ও শহরের বেশির ভাগ স্থাপনাই কাগজে-কলমে হয় অবৈধ, নয়তো আধা বৈধ।\nকোনো রকম কোনো নোটিশ না দিয়ে এবং কোনো আপিল বা শুনানির সুযোগ ছাড়াই সম্পূর্ণ শাস্তিমূলকভাবে মুসলমানদের বাড়িঘর ও ব্যবসাপ্রতিষ্ঠানগুলো গুঁড়িয়ে দিয়ে কর্তৃপক্ষ এক ঢিলে অনেক পাখি মারছে।\nবুলডোজার যুগের আগে মুসলমানদের কঠোর সাজা দেওয়ার কাজটি করছিল ‘স্বেচ্ছাসেবক জনতা’। এ সময় পুলিশ হয় এই শাস্তি দেওয়ার কাজে হাত লাগিয়েছে, নয়তো কাছে দাঁড়িয়ে থেকে অন্যদিকে মুখ ফিরিয়ে রেখেছে।\nসত্যটা হলো, ২২ কোটি মুসলমানকে বাদ দিয়ে ভারতে রাজনৈতিক জীবন চলবে না\nএখন ভাবতে হবে, কীভাবে আমরা এই অবস্থা থেকে নিষ্কৃতি পেতে পারি। আমাদের ভাবতে হবে, আমরা কীভাবে এটিকে প্রতিহত করতে পারি? এগুলোর উত্তর দেওয়া কঠিন। কারণ আজ ভারতে প্রতিরোধ যতই শান্তিপূর্ণ হোক না কেন, সেটিকে সন্ত্রাসবাদের মতোই জঘন্য অপরাধ হিসেবে বিবেচনা করা হচ্ছে।\nবুলডোজার দিয়ে ভবন গুঁড়িয়ে দেওয়ার কাজটি শুধু পুলিশ করছে, তা নয়। তাদের সঙ্গে থাকছেন মিউনিসিপ্যাল কর্তৃপক্ষ ও গণমাধ্যমকর্মীরা। এসব গণমাধ্যমকর্মীকে অবশ্যই উপস্থিত থাকতে হবে এবং অসুর বধের দৃশ্যটি সম্প্রচার করতে হবে। এ সময় আদালতগুলোকে অবশ্যই অন্যদিকে তাকিয়ে থাকতে হবে এবং তাঁরা এতে হস্তক্ষেপ করবেন না।\nএর মধ্য দিয়ে মুসলমানদের বলে দেওয়া হচ্ছে, ‘তুমি একা। তোমাকে সাহায্য করতে কেউ আসবে না। তোমার আপিল করার মতো কোনো আদালত নেই। এই পুরোনো গণতন্ত্রে আইনের শাসন দেখভাল করার প্রতিটি প্রতিষ্ঠান, যা চেক ও ব্যালেন্সের অংশ ছিল, সেগুলো এখন তোমার বিরুদ্ধে ব্যবহার্য একেকটি অস্ত্র।’\nঅন্যান্য সম্প্রদায়ের লোকেরা সরকার বিরোধী বিক্ষোভে অংশ নিলে একইভাবে তাদের সম্পত্তিকে নিশানা করা হয় না।\nউদাহরণ হিসেবে বলা যায়, ১৬ জুন বিজেপি সরকারের নতুন সেনা নিয়োগনীতিতে ক্ষুব্ধ কয়েক হাজার যুবক উত্তর ভারতজুড়ে হিংসাত্মক তাণ্ডব চালান। তাঁরা ট্রেন ও যানবাহন জ্বালিয়ে দিয়েছেন। রাস্তা অবরোধ করেছেন। একটি শহরে তাঁরা বিজেপির দপ্তরও পুড়িয়ে দিয়েছেন। কিন্তু তাঁদের অধিকাংশই মুসলমান নন বলে তাঁদের বাড়িঘর ও পরিবার নিরাপদ থাকবে।\n২০১৪ ও ২০১৯ সালের দুটি সাধারণ নির্বাচনে বিজেপি দৃঢ়ভাবে দেখিয়েছে, জাতীয় নির্বাচনে সংসদে সংখ্যাগরিষ্ঠতা অর্জনের জন্য ভারতের ২০ কোটি মুসলমানের ভোটের কোনো প্রয়োজন নেই। সুতরাং, কার্যত আমরা একধরনের ভোটাধিকারহীনতার দিকে যাচ্ছি। এর পরিণতি খুবই বিপজ্জনক।\nকারণ, একবার যদি আপনার ভোট মূল্যহীন বলে প্রমাণিত হয়, তাহলে আপনার আর কোনো মূল্য থাকে না। আপনি তখন বেমানান হয়ে যান। তখন আপনাকে ব্যবহার ও অপব্যবহার করা যায়। এখন সেটাই আমরা ঘটতে দেখছি।\nএমনকি বিজেপির উচ্চপদস্থ কর্মকর্তারা প্রকাশ্যে মুসলমানদের সবচেয়ে পবিত্র সবকিছুকে অপমান করার পরও দলটির মূল সমর্থনের ভিত্তি নষ্ট হয়নি বা দলটি যথার্থ সমালোচনার মুখে পড়েনি। এই অপমানের প্রতিক্রিয়ায় মুসলিমরা উল্লেখযোগ্য প্রতিবাদ করেছে। প্রতিবাদের মাত্রা যে তীব্র হবে, তা বোঝাই যাচ্ছিল। কারণ, মুসলমানদের বিরুদ্ধে অজস্র সহিংস ও নৃশংস আচরণ করার পর এই অপমানকর ঘটনা ঘটেছে।\nএসব প্রতিবাদকারীর মধ্যে কেউ কেউ ধর্মদ্রোহ দমন আইন পাস করার দাবি জানিয়েছেন। বিজেপি এসব বিক্ষোভকারীর অন্য কোনো দাবি না মানলেও এই দাবি শুনে সম্ভবত বেশি খুশি হয়েছে। কারণ, ব্লাসফেমি বা ধর্মদ্রোহ দমন আইন পাস হলে হিন্দু জাতীয়তাবাদসম্পর্কিত প্রায় সব মন্তব্য সেই আইনের আওতায় এনে সেগুলোকে অপরাধ হিসেবে দাঁড় করানো সম্ভব হবে।\nএটি কার্যকরভাবে সরকার বিরোধী সব সমালোচনাকে স্তব্ধ করবে এবং ভারত যে রাজনৈতিক ও আদর্শগত গর্তে পতিত হচ্ছে, সে–সংক্রান্ত সব চিন্তাশীল মন্তব্যকে ধামাচাপা দিয়ে রাখবে।\nঅন্য অনেক স্বতন্ত্র প্রতিবাদকারীর মতো একটি গুরুত্বপূর্ণ রাজনৈতিক দল অল ইন্ডিয়া মজলিস-ই-ইত্তেহাদুল মুসলিমিন (এআইএমআইএম) দোষীদের ফাঁসি দেওয়ার আহ্বান জানিয়েছে। অন্য অনেকে তাঁদের শিরশ্ছেদ করার আহ্বান জানিয়েছেন। মুসলমানদের সম্পর্কে গতানুগতিক যে নেতিবাচক ধারণা নিশ্চিত করতে হিন্দুত্ববাদী কর্মীরা নিরন্তর কঠোর পরিশ্রম করে যাচ্ছেন, মুসলমান নেতাদের এমন আহ্বান সেসব হিন্দুত্ববাদী নেতার কাজ আরও সহজ করে দিচ্ছে।\nঅপমানজনক চিৎকার ও প্রাণনাশের হুমকির উঁচু দেয়ালের দুই পাশের মানুষের মধ্যে স্বাভাবিক কথোপকথন হচ্ছে না।\nমুসলিমরা বিক্ষোভ করার পর যে মেরুকরণ হয়েছে, তা বিজেপির প্রতি সমর্থন আরও বাড়িয়েছে। অপমানকর কথা বলার জন্য বিজেপির মুখপাত্রের দলীয় পদ স্থগিত করা হলেও দলীয় ক্যাডাররা প্রকাশ্যে তাঁকে আলিঙ্গন করছেন। নিশ্চিতভাবে বলা যায়, তাঁর রাজনৈতিক ভবিষ্যৎ উজ্জ্বল।\nআজকের ভারতে আমরা অন্তর্ঘাতমূলক নীতিকেই রাজনীতির মূল নীতি হিসেবে গ্রহণ করেছি। যেসব প্রতিষ্ঠান গড়তে আমাদের বছরের পর বছর লেগে গেছে, সেসব প্রতিষ্ঠান ধ্বংস হয়ে যাচ্ছে। এটা আমাদের বিচারবুদ্ধিহীন করে তুলছে। এটি মগজ ধোলাই করা এমন একটি নতুন প্রজন্মের জন্ম দিচ্ছে, যারা তাদের দেশের ইতিহাস বা সাংস্কৃতিক জটিলতার সম্পর্কে সম্পূর্ণ অজ্ঞ।\nপ্রায় ৪০০ টিভি চ্যানেল, অগণিত ওয়েবসাইট এবং সংবাদপত্রের সমন্বয়ে গঠিত একটি প্রবল ক্ষমতাধর গণমাধ্যমের সাহায্যে শাসকগোষ্ঠী হিন্দু-মুসলিম বিভাজনের কাজ চালিয়ে যাচ্ছে। তারা উভয় দিকে ঘৃণা ছড়ানো চরিত্রগুলোর মাধ্যমে উসকানি দিয়ে ধর্মান্ধতা এবং ঘৃণার ঢোল ক্রমাগত বাজিয়ে চলেছে।\nডানপন্থী হিন্দুত্ববাদীদের ক্যাডারদের মধ্যে একটি নতুন আক্রমণাত্মক অতি ডানপন্থী প্রশাখা স্পষ্ট অস্থিরতা দেখাচ্ছে এবং তারা মোদি সরকারকে নিয়ন্ত্রণ করতে ক্রমবর্ধমান কঠোরভাবে চাপ দিচ্ছে। কারণ, তারাই বিজেপির মূল সমর্থনভিত্তি।\nসামাজিক যোগাযোগমাধ্যমে মুসলমানদের ওপর গণহত্যা চালানোর খোলামেলা আহ্বান এখন নিয়মিত বিষয় হয়ে দাঁড়িয়েছে। অবস্থা এমন জায়গায় পৌঁছেছে যে আমরা একটি ‘নো রিটার্ন পয়েন্টে’ পৌঁছে গেছি।\nআমরা যাঁরা এর বিরুদ্ধে দাঁড়িয়েছি, তাঁদের এবং বিশেষ করে ভারতে যে মুসলিম সম্প্রদায় আছে, তাদের এখন ভাবতে হবে, কীভাবে আমরা এই অবস্থা থেকে নিষ্কৃতি পেতে পারি। আমাদের ভাবতে হবে, আমরা কীভাবে এটিকে প্রতিহত করতে পারি? এগুলোর উত্তর দেওয়া কঠিন। কারণ আজ ভারতে প্রতিরোধ যতই শান্তিপূর্ণ হোক না কেন, সেটিকে সন্ত্রাসবাদের মতোই জঘন্য অপরাধ হিসেবে বিবেচনা করা হচ্ছে।\nঅরুন্ধতী রায়, বুকারজয়ী ঔপন্যাসিক ও ভারতের নাগরিক অধিকারকর্মী


ঈদে দ্বিগুণ ফ্রিজ বিক্রি করতে চায় মার্সেল ইলেকট্রনিক্স | NTV Online\n০৫ জুন, ২০১৮, ১৯:৪৯\nঈদে দ্বিগুণ ফ্রিজ বিক্রি করতে চায় মার্সেল ইলেকট্রনিক্স\nআর কয়েকদিন পরই ঈদুল ফিতর। সেই সঙ্গে শুরু হতে যোচ্ছে বিশ্বকাপ ফুটবল।\nএই দুটি উপলক্ষকে কেন্দ্র করে চাঙ্গা হয়ে উঠেছে দেশের ইলেকট্রনিক পণ্যের বাজার।\nঅসহনীয় গরমে এবার বেড়েছে ফ্রিজ ও এসির চাহিদা। আর এই বাড়তি চাহিদা পূরণে এগিয়ে রয়েছে দেশীয় কোম্পানিগুলো। বিশেষ করে দেশব্যাপী মার্সেল পণ্যের চাহিদা ও বিক্রি ব্যাপক বেড়েছে। গত রমজানের তুলনায় এবার মার্সেল ফ্রিজ, এয়ার কন্ডিশনার এবং এলইডি টেলিভিশনের বিক্রি ৪০ শতাংশ বেড়েছে। প্রবৃদ্ধির এই ধারাবাহিকতায় এবারের ঈদে দ্বিগুণ ফ্রিজ বিক্রির টার্গেট নিয়েছে মার্সেল।\nসংশ্লিষ্টদের মতে, ফ্রিজ, টিভি কিংবা এসির মতো পণ্য কিনতে গেলে তিনটি বিষয় বিবেচনায় নিতে হয়। পণ্যের উচ্চমান, সাশ্রয়ী মূল্য এবং বিক্রয়োত্তর সেবা। এসব বিবেচনায় বিদেশি ব্র্যান্ডের তুলনায় দেশীয় ব্র্যান্ডের প্রতি ক্রেতাদের আকর্ষণ বেশি। বিশেষ করে মার্সেল পণ্যের প্রতি ক্রেতাদের আস্থা এখন শতভাগ।\nমার্সেলের বিপণন বিভাগের প্রধান ড. মো. সাখাওয়াত হোসেন জানান, গত ঈদের তুলনায় এবার ঈদে দ্বিগুণ ফ্রিজ বিক্রির লক্ষ্যমাত্রা নির্ধারণ করেছেন তাঁরা। এই ঈদে মার্সেলের টার্গেট ৩০ হাজার ইউনিট ফ্রিজ বিক্রি করা। যা গত ঈদে ছিল ১৫ হাজার। ইতিমধ্যে ফ্রিজ বিক্রিতে ৪০ শতাংশ প্রবৃদ্ধি অর্জিত হয়েছে। বিক্রয়ের এই ধারা অব্যাহত থাকলে ঈদের অনেক আগেই লক্ষ্যমাত্রা ছাড়িয়ে যাবে বলে তিনি আশাবাদী।\nমার্সেল পণ্যের প্রতি ক্রেতাদের এই আস্থার কারণ হিসেবে সাখাওয়াত হোসেন বলেন, মার্সেল ফ্রিজের উচ্চ গুণগতমান, রকমারি ডিজাইন ও অসংখ্য কালার, সাশ্রয়ী মূল্য এবং এক বছরের রিপ্লেসমেন্ট গ্যারান্টিসহ কম্প্রেসারে সর্বোচ্চ ১০ বছরের ওয়ারেন্টি সুবিধা। সর্বোপরি বিশ্বের সর্বোচ্চ প্রযুক্তির সেরা পণ্যের নিশ্চয়তা প্রদান।\nএ ছাড়া, বিক্রয়োত্তর সেবাকে অনলাইনের আওতায় আনতে দেশব্যাপী পরিচালিত ডিজিটাল ক্যাম্পেইন মার্সেল পণ্যের চাহিদা বৃদ্ধিতে ভূমিকা রাখছেন বলে জানান সাখওয়াত হোসেন। এই ক্যাম্পেইনের আওতায় মার্সেল শোরুম থেকে ক্রেতারা ফ্রিজ, টিভি, এসি কিনে রেজিস্ট্রেশন করলেই পাচ্ছেন আরেকটি ফ্রিজ, টিভি বা এসি সম্পূর্ণ ফ্রি কিংবা আমেরিকা ও রাশিয়া ভ্রমণের সুযোগ। ওই সব সুবিধা না পেলেও মিলছে এক হাজার টাকা পর্যন্ত নিশ্চিত নগদ ছাড়।\nজানা গেছে, ঈদে দ্বিগুণ বিক্রির টার্গেট পূরণে এবং রমজান মাসের বাড়তি ক্রেতাচাহিদা মেটাতে মার্সেল বাজারে ছেড়েছে অর্ধ-শতাধিক বৈচিত্র্যময় মডেলের ফ্রিজ। এর মধ্যে রয়েছে ৫২ মডেলের ফ্রস্ট, ২ মডেলের নন-ফ্রস্ট ও ১২ মডেলের ডিপ ফ্রিজ। নতুন এসেছে টেম্পারড গ্লাস ডোরের ১১টি বৈচিত্র্যময় মডেলের ফ্রস্ট ফ্রিজসহ ব্যাপক বিদ্যুৎ সাশ্রয়ী ইনভার্টার প্রযুক্তির কম্প্রেসার সংবলিত ২ মডেলের নন-ফ্রস্ট রেফ্রিজারেটর। মার্সেলের এসব রেফ্রিজারেটরে ব্যবহার করা হয়েছে বিশ্বস্বীকৃত সম্পূর্ণ পরিবেশবান্ধব এইচএফসি গ্যাসমুক্ত আর৬০০এ রেফ্রিজারেন্ট। সাধারণ প্রযুক্তির ফ্রিজের তুলনায় মার্সেলের এসব ফ্রিজ ৬০ শতাংশ পর্যন্ত বিদ্যুৎ সাশ্রয়ী।\nসূত্রমতে, মার্সেল ফ্রিজে ব্যবহার করা হচ্ছে ন্যানো হেলথ কেয়ার প্রযুক্তি। যা ফ্রিজের ভেতরে সংরক্ষিত খাবারকে সতেজ রাখার পাশাপাশি ব্যাকটেরিয়া ও দুর্গন্ধমুক্ত রাখে। ফলে ফ্রিজে সংরক্ষিত খাবারের পুষ্টিগুণ থাকে অক্ষুণ্ণ। নাসদাত ইউনিভার্সাল টেস্টিং ল্যাব থেকে মান নিশ্চিত হয়ে প্রতিটি ফ্রিজ বাজারে ছাড়া হয় বলে ক্রেতাদের কাছে মার্সেল পণ্য হটকেকে পরিণত হচ্ছে।\nএদিকে, রমজান মাসে গরমের তীব্রতা বৃদ্ধির সঙ্গে পাল্লা দিয়ে বেড়েছে এসির বিক্রি। স্থানীয় বাজারে মার্সেলের রয়েছে ১১ মডেলের বৈচিত্র্যময় ডিজাইনের এসি। যার মধ্যে আছে ১২,০০০ বিটিইউ বা ১ টনের এসি, ১৮,০০০ বিটিইউ বা ১.৫ টনের আয়োনাইজার ও ইনভার্টার প্রযুক্তির এসি, ধূলা-ময়লা ও ব্যাকটেরিয়ামুক্ত বাতাস প্রবাহে আয়োনাইজার প্রযুক্তির ১.৫ এবং ২ টনের এসি।\nমার্সেল টেলিভিশন সেলস বিভাগের কর্মকর্তারা জানান, বিশ্বকাপ ফুটবল উপলক্ষে গত রমজান মাসের চেয়ে এবার তিনগুণ বেশি বিক্রি হচ্ছে মার্সেল টিভি। বাজারে রয়েছে মার্সেলের ১৯, ২০, ২৪, ২৮, ৩২, ৩৯, ৪০, ৪৩, ৪৯ ও ৫৫ ইঞ্চির চোখ ধাঁধানো ৪৩ মডেলের এলইডি টিভি। এর মধ্যে রয়েছে এইচডি, ফুল এইচডি ও স্মার্ট টিভি। গ্রাহক পর্যায়ে ইতিমধ্যে ব্যাপক সাড়া ফেলেছে মার্সেলের বিল্ট-ইন ওয়াইফাইযুক্ত ও দ্রুতগতির প্রসেসরসমৃদ্ধ ৩২ ইঞ্চি স্মার্ট টিভি। এ ছাড়া ব্যাপক গ্রাহকপ্রিয়তা পাচ্ছে ব্লুটুথ সুবিধার দুইপাশে দুটি করে চারটি ডলবি সাউন্ডবক্সযুক্ত ২০ ইঞ্চির ‘বুমবক্স’ টিভি।\nমার্সেল ফ্রিজে গ্রাহকরা পাচ্ছেন এক বছরের রিপ্লেসমেন্ট গ্যারান্টির সুবিধা। এ ছাড়া, মার্সেল ফ্রিজের কম্প্রেসারে সর্বোচ্চ ১০ বছরের ওয়ারেন্টি সুবিধাসহ পাঁচ বছরের ফ্রি বিক্রয়োত্তর সেবার সুবিধা রয়েছে । এসি ও টিভিতে ৬ মাসের রিপ্লেসমেন্ট গ্যারান্টির সুবিধা দিচ্ছে মার্সেল। ইনভার্টার প্রযুক্তির এসির কম্প্রেসারে রয়েছে আট বছরের গ্যারান্টি। এ ছাড়া, মার্সেল টিভিতে রয়েছে দুই বছরের প্যানেল ও স্পেয়ার পার্টস ওয়ারেন্টিসহ পাঁচ বছরের ফ্রি সার্ভিসের সুবিধা।


করণের নির্দেশ; দীপিকা নয়, আলিয়ার ভেজা ঠোঁটে উষ্ণ চুম্বন আঁকবেন রণবীর! - Alia Bhatt and Ranveer Singh will have many steamy kisses in Rocky Aur Rani Ki Prem Kahani!, Bangla News Bangla Entertainment News\nবাংলা নিউজ > বায়োস্কোপ > করণের নির্দেশ; দীপিকা নয়, আলিয়ার ভেজা ঠোঁটে উষ্ণ চুম্বন আঁকবেন রণবীর!\n'গাল্লি বয়' ছবিতে চুম্বনরত রণবীর-আলিয়া। (ছবি সৌজন্যে - ইউটিউব)\nকরণের নির্দেশ; দীপিকা নয়, আলিয়ার ভেজা ঠোঁটে উষ্ণ চুম্বন আঁকবেন রণবীর!\n১ মিনিটে পড়ুন . Updated: 08 Dec 2021, 03:54 PM IST\nকরণ জোহরের নির্দেশে এবার প্রকাশ্যেই আলিয়ার ঠোঁটে চুমু আঁকবেন রণবীর সিং।\n‘গাল্লি বয়’ ছবিতে ঠোঁটে ঠোঁট রেখেছিলেন আগেই। এবার ফের একবার সেই কীর্তি করতে চলেছেন রণবীর সিং এবং আলিয়া ভাট। জানিয়ে রাখা ভালো, সেই চুম্বন মোটেই আলতোভাবে আঁকা হবে না। রীতিমতো যাকে বলে গভীর,উষ্ণ চুম্বন। আর তা মোটেই এক-আধবার হবে না। করণ জোহরের আগামী ছবি 'রকি অউর রানি কী প্রেম কাহানি'র বেশ কয়েকটি দৃশ্যে আলিয়ার ভেজা ঠোঁটে চুমু আঁকবেন 'রকি'।\nআলিয়া ভাট ও রণবীর সিং। (ছবি সৌজন্যে - হিন্দুস্তান টাইমস)\nদিল্লিতে এই ছবির শ্যুটিং শেষ করে সদ্য মুম্বই ফিরেছেন করণ ও তাঁর গোটা টিম। গত কয়েক সপ্তাহে দিল্লির বিভিন্ন প্রান্তে করণ, রণবীর-আলিয়ার এই ছবির শ্যুটিং স্পট থেকে নানান ছবি ও ভিডিয়ো ভাইরাল হয়েছে নেটপাড়ায়। ছবি ঘনিষ্ঠ এক সূত্রের খবর, 'রকি অউর রানি কী প্রেম কাহানি'তে নাকি এক উচ্চ মধ্যবিত্ত ঘরের মেয়ে হিসেবে দেখা যাবে 'রানি'কে। অন্যদিকে, অত্যন্ত এক বিত্তশালী পরিবারের ছেলে হিসেবে ছবিতে হাজির হবেন রণবীর। আরও জানা গেছে, ধনলক্ষী এন্টারপ্রাইজ সংস্থার একমাত্র বংশধর হিসেবেই নাকি ছবিতে পেশ করা হবে রণবীরকে। ছবির মূল গল্প এই দুই শ্রেণীর পরিবারের দুই ছেলেমেয়ে কীভাবে একে ওপরের প্রেমে পড়ল। সঙ্গে এই ব্যাপারটি নিয়ে তাঁদের দুই পরিবারের মধ্যে কীভাবে সম্পর্কের টানাপোড়েন শুরু হয়, তা নিয়েই এগোবে ছবির গল্প।\nপ্রসঙ্গত, গত সপ্তাহেই কুতুব মিনারের সামনে ছবির শ্যুটিং সারতে দেখা গেছিল আলিয়া এবং রণবীরকে। বলি-তারকাকে দেখা গেছিল পুরোপুরি রেট্রো লুকে। অন্যদিকে, ফ্লোরাল ডিজাইনের শাড়ি পরে ওই শ্যুট সেরেছিলেন বলি-সুন্দরী। শ্যুটিং সারতে দেখা গেছিল ধর্মেন্দ্র, শাবানা আজমিকেও।\nAlia Bhatt Ranveer Singh Kissing scenes Rocky Aur Rani Ki Prem Kahani Karan Johar


২০২০ সালের জানুয়ারী - কৈলাশ সিদ্ধাশ্রম থেকে প্রচার মন্ত্র যন্ত্র বিজ্ঞান\nগুরু উপনিষদ - জানুয়ারী 2021\nরাশিফল -2021 জানুয়ারী\n01 থেকে 07 জানুয়ারী - বছরের শুরু এবং মাসটি সুন্দর এবং দর্শনীয় হবে। আপনি বড় সাফল্য অর্জন করবে। মন ভারাক্রান্ত হবে এবং স্বাস্থ্য পরিস্থিতি ভঙ্গুর হয়ে উঠতে পারে। শ্রমজীবী মহিলাদের শারীরিক ব্যথায় ভোগ করতে হবে। একটি নতুন কাজের সন্ধানের প্রয়াসে সাফল্য অর্জিত হবে।\n08 থেকে 14 জানুয়ারী - আপনি এই সপ্তাহে বাচ্চাদের কাছ থেকে সুসংবাদ পাবেন। এটি শিক্ষার্থীদের জন্য উপযুক্ত সময়। পরিবারের সদস্যদের সাথে আরও ভাল যোগাযোগ বজায় রাখুন, যার ফলে নতুন কাজ শুরু করার ক্ষেত্রে সাফল্য আসবে। আর্থিক পরিস্থিতি জোরদার করার প্রচেষ্টা অনেক বাধা-বিপত্তির পরে ইতিবাচক ফলাফল অর্জন করবে। আপনি সাফল্য অর্জন করবে।\n15 থেকে 21 জানুয়ারী - কাজের প্রাথমিক অগ্রগতি ধীর হবে তবে কাজের গুরুতরতার কারণে কাজ শেষ হওয়ার সম্ভাবনা বেশি থাকবে। স্বাস্থ্য হ্রাস পাবে। আনন্দের হ্রাস হবে। দীর্ঘ মুলতুবি থাকা কাজ গতি অর্জন করবে। এই সপ্তাহটি সরকারী কর্মচারীদের জন্য ইতিবাচক হবে।\n22 থেকে 31 জানুয়ারী - কঠোর পরিশ্রম এবং পরিশ্রম সাফল্য বয়ে আনবে। আপনার সরকারের সম্পর্কিত কাজগুলি সফলভাবে শেষ হবে। আপনি আপনার জীবন সঙ্গীর সাথে একটি মধুর সম্পর্ক অর্জন করবেন। আপনার ক্রিয়াকলাপগুলি আরও ভাল ফলাফল করবে। আর্থিক সুবিধা পাবেন। আপনি সুখে আনন্দ উপভোগ করবেন। আপনার প্রাপ্ত করা উচিত "নবদুর্গা দুর্গতি নাশিনী দীক্ষা"।\nশুভ তারিখ- 01, 09,16, 28\n01 থেকে 07 জানুয়ারী - বছরের শুরুতে কিছুটা ঝামেলা হবে। আপনি কিছু ভুল বোঝাবুঝির শিকার হবেন যা আপনাকে হারাতে পারে। এই মুহুর্তে কোনও ঝুঁকি নেবেন না। ধন লাভের সুযোগ পাবেন। মুলতুবি-স্থগিত কাজগুলি সম্পন্ন হবে। বাড়ির প্রবীণরা আপনাকে গাইড করবে।\n08 থেকে 14 জানুয়ারী - এই সপ্তাহে পুরোপুরি চিন্তা না করে কোনও নথিতে স্বাক্ষর করবেন না। গাড়িটি সাবধানে চালনা করুন, শারীরিক ক্ষতির সম্ভাবনা রয়েছে। এখনই loansণ এবং Avoণ এড়ান Avo পরিবারে অচলাবস্থার পরিস্থিতি থাকবে।\n15 থেকে 21 জানুয়ারী - এই সপ্তাহে বাচ্চাদের পড়াশোনা, বিবাহ, ক্যারিয়ার সম্পর্কিত কাজের ক্ষেত্রে বাধা সৃষ্টি করবে। এতে সামাজিক সম্মানের ক্ষতি হবে। মেয়ের শ্বশুরবাড়ির অনেক অভিযোগ থেকে অনেক সমস্যা দেখা দেবে। ধৈর্য এবং সংযমের সাথে কাজ করে চলুন এবং সামাজিক সম্পর্ক উন্নতির জন্য সর্বাত্মক প্রচেষ্টা চালিয়ে যান। এটি পেতে ভাল হবে "সাবিত্রী সৌভাগ্য চৈতন্য দীক্ষা"জীবনে অনুকূল পরিস্থিতিতে বিকাশের জন্য।\n22 থেকে 31 জানুয়ারী - আপনি এই সপ্তাহে একটি বড় ট্রেডিং চুক্তি অর্জন করতে পারেন। ঘরোয়া কাজে আপনি খুব ব্যস্ত থাকবেন। আপনার ইতিবাচক চিন্তাভাবনা নিয়ে এগিয়ে যাওয়া উচিত। রোমান্টিক জীবনে মধুর পরিবেশের সময় আসবে।\nশুভ তারিখ- 05, 17, 24, 26\n01 থেকে 07 জানুয়ারী - এই সময়টি পরিমিতভাবে ফলপ্রসূ হবে এবং আপনি শুভ এবং অশুভ উভয়ই ফল পাবেন। আপনি কর্মজীবন সম্পর্কিত বাধার সম্মুখীন হতে পারেন এবং আপনি কষ্ট এবং অসুস্থতার চাপের মুখোমুখি হতে থাকবেন। আপনার প্রাপ্ত করা উচিত "বিঘ্নহরতা গণপতি কর্ম সিদ্ধি শক্তিপাট দীক্ষা”অনুকূল পরিবেশের জন্য এবং সম্পূর্ণ প্রচেষ্টা দিয়ে সাফল্য অর্জন করতে আমাদের সহায়তা করুন।\n08 থেকে 14 জানুয়ারী - এই সপ্তাহটি শেখার জন্য সেরা। শিক্ষার্থীরা ক্লাসের সময়টি সঠিকভাবে ব্যবহার করে সেরা সাফল্য অর্জন করতে সক্ষম হবে। ক্যারিয়ার পরিবর্তনের জন্য সময় অনুকূল, আপনি যে ক্ষেত্রে আগ্রহী সে ক্ষেত্রে এগিয়ে যান, এই সুযোগটি সোনার। এই সুযোগটি কাজে লাগানো ফলপ্রসূ হবে।\n15 থেকে 21 জানুয়ারী - এই সপ্তাহে আপনার অগ্রগতিতে বাধা সৃষ্টি হবে। কাজ শেষ হওয়ার পর্যায়ে থামবে। পরিবারের আকস্মিক সংকট সমাধানের জন্য যথাসাধ্য চেষ্টা করুন। আপনি বাড়িতে সমস্যায় জড়িয়ে থাকবেন।\n22 থেকে 31 জানুয়ারী - এই সপ্তাহে আপনাকে একটি বড় সিদ্ধান্ত নিতে হতে পারে, সম্পূর্ণ চিন্তা ও ধৈর্য নিয়ে সিদ্ধান্ত নেওয়া সুবিধাজনক হবে। ব্যবসায়ীদের জন্য এই সময়টি অনুকূল থাকবে। ধন-সম্পদ বৃদ্ধি পাবে। মহিলারা গৃহস্থালী দায়িত্ব পালনে সফল হবে। এই সপ্তাহটি মহিলাদের পক্ষে অনুকূল।\nশুভ তারিখ- 08, 14, 21, 31\n1 থেকে 07 জানুয়ারী - আপনার শ্রদ্ধা বাড়বে। আপনি সমাজে বর্ধিত সম্মান অর্জন করবেন। বিরোধীরা পরাজিত হবে এবং সরকারী সমস্যাগুলি সহজেই মোকাবেলা করা হবে। আপনি একটি নতুন বাড়িতে বিনিয়োগ করতে পারেন। এটি একটি শুভ সময়। সপ্তাহের মাঝামাঝি কিছুটা উদ্বেগজনক। মন বিচলিত থাকবে। আয় কমে যাওয়ার কারণে উদ্বেগ বাড়বে।\n08 থেকে 14 জানুয়ারী - আপনি এই সপ্তাহে অনেক সমস্যায় পড়বেন। এটি সেই সময় যখন আপনি নিজের এবং অন্যদের মধ্যে পার্থক্য অনুভব করবেন। পেটে সম্পর্কিত অসুস্থতা থাকতে পারে। প্রতিযোগিতামূলক পরীক্ষার জন্য প্রস্তুত লোকদের জন্য আরও কঠোর পরিশ্রম করা দরকার। আপনার পড়াশোনা এবং প্রস্তুতির দিকে পুরো মনোযোগ কেন্দ্রীভূত করা উপযুক্ত হবে। একটি বিল্ডিং নির্মাণে অনেক বাধা আসতে পারে।\n15 থেকে 21 জানুয়ারী - আপনার জীবন সঙ্গীর সাথে সময় কাটানোর সুযোগ পাবেন। স্থগিত প্রেমের প্রস্তাব। অধ্যয়নের সাথে সম্পর্কিত কাজগুলি বন্ধুদের সহায়তায় সহজেই সম্পন্ন হবে। হঠাৎ সুবিধা পাবেন। প্রাপ্ত "রোগ নিবারণ মহামৃত্যুঞ্জয় দীক্ষা"পুরানো অসুস্থতা সম্পূর্ণরূপে পরিত্রাণ পেতে, অন্যথায়, আপনি গুরুতর পরিণতি হতে পারে।\n22 থেকে 31 জানুয়ারী - এই সময়টি খুব বেদনাদায়ক হবে। ভাইদের মধ্যে বিরোধ হবে। স্ত্রী এবং শাশুড়ির মধ্যে বিবাদের সৃষ্টি হতে পারে। ব্যবসায় বা ঘরোয়া বিষয়ে আপনি কোনও ভুল সিদ্ধান্ত নিতে পারেন। সপ্তাহের মাঝামাঝি সময়ে প্রতিকূল পরিস্থিতিতে উন্নতির সম্ভাবনা রয়েছে। এই সময়ে কিছু লোক আপনাকে সহায়তা করতে পারে এবং অন্যান্য লোকেরা আপনার পা টানতে পারে। ধৈর্যশীল থাকুন এবং বিভ্রান্ত হবেন না। এই সপ্তাহটি ব্যবসায়ীদের জন্য উপকারী হবে।\nশুভ তারিখ- 03, 06, 19, 28\n01 থেকে 07 জানুয়ারী - বছরের শুরুটা ঠিক নয়। প্রথম দুটি দিন উদ্বেগ পূর্ণ হবে। আপনাকে স্বাস্থ্য সম্পর্কিত সমস্যার মুখোমুখি হতে হবে। কাজ সম্পাদনে বাধা সৃষ্টি হবে। অসম্পূর্ণ আকাঙ্ক্ষার কারণে আপনার মেজাজ খারাপ হবে। মন loansণের কারণে চাপে থাকবে। আর্থিক পরিস্থিতি আপনাকে আরও দুর্বল করে তুলবে। জীবনের প্রাথমিক প্রয়োজনীয়তার জন্য প্রচুর লড়াই করা সত্ত্বেও আপনি সন্তোষজনক ফলাফল পাবেন না। এটি প্রাপ্ত করার জন্য আপনার পক্ষে ভাল হবে "নিরন্তর ধন প্রপ্তি করিয়া সিদ্ধি দীক্ষা”আপনার আর্থিক পরিস্থিতি জোরদার করতে।\n08 থেকে 14 জানুয়ারী - পারিবারিক জীবন আয় বৃদ্ধি এবং জীবনের দিকে আরও ভাল দৃষ্টিভঙ্গি দিয়ে সুখী হবে। আপনি প্রতিটি সুযোগের মূলধন সন্ধান করবেন। পুরো তীব্রতার সাথে একটি কঠিন পরিস্থিতির মুখোমুখি হওয়া এবং এর থেকে পুনরুদ্ধারে সফল হওয়ার জন্য divineশিক চেতনার সাহায্য নেওয়া আপনার পক্ষে উপযুক্ত হবে।\n15 থেকে 21 জানুয়ারী - একটি লড়াইয়ের পরে নতুন কাজ শেষ হওয়ার সম্ভাবনা রয়েছে। আপনি সাক্ষাত্কার, সভা এবং সম্মেলনে ব্যস্ত থাকবেন। আপনি আপনার অধিকার রক্ষা করতে ব্যর্থ হতে পারে। এই সময়ে তর্কগুলি এড়িয়ে চলুন। শিক্ষার্থীরা শিখতে ব্যস্ত থাকবে।\n22 থেকে 31 জানুয়ারী - আপনি মুলতুবি থাকা কাজগুলিকে ত্বরান্বিত করবেন। আপনি যাই করুন না কেন আপনি সহজেই এগিয়ে যাবেন move সময় উপকারী হবে শারীরিক এবং মানসিক স্তরে আপনার জীবনে কিছু বড় এবং গুরুত্বপূর্ণ পরিবর্তন আসবে। মহিলাদের স্বাস্থ্য সম্পর্কে সচেতন হতে হবে।\nশুভ তারিখ- 01, 07, 25, 29\n01 থেকে 07 জানুয়ারী - বছরের শুরুটা ঠিক থাকবে। অন্যকে আকৃষ্ট করার জন্য আপনার কাছে একটি আশ্চর্যজনক শক্তি থাকবে। চাপ এড়ান, আপনার স্বাস্থ্যের প্রতি মনোযোগ দিন এবং আপনার আয়ের উত্সগুলিতে নজর রাখুন। আপনার দোকান বা অফিসে কর্মরত কর্মীদের উপর নিবিড় নজর রাখুন, অন্যথায়, তারা আপনার চোখের সামনেই আপনাকে ক্ষতি করতে পারে। প্রতিযোগিতামূলক পরীক্ষায় সাফল্যের সম্ভাবনা বেশি। আপনি আপনার ভবিষ্যতের লক্ষ্যের দিকে এগিয়ে যাবেন। আপনার প্রাপ্ত করা উচিত "বাল-বুদ্ধি প্রদাতা গণপতি দীক্ষা"।\n08 থেকে 14 জানুয়ারী - আপনি সরকারের ইস্যুতে বিজয় অর্জন করতে পারবেন। মানসিকভাবে উদ্বেগ থেকে মুক্ত বোধ করবেন। আপনি শারীরিক এবং আর্থিকভাবে উভয়ই ধনী হবেন। আপনি লক্ষ্য অর্জনের খুব কাছাকাছি থাকবেন। বিচারাধীন মামলাগুলি সমাপ্তির জন্য গতি অর্জন করবে।\n15 থেকে 21 জানুয়ারী - আপনি প্রতিযোগিতা জিততে হবে। ক্যারিয়ার সম্পর্কিত মানুষের জন্য এই সময়টি আনন্দদায়ক হবে। আপনি পছন্দসই সাফল্য পেতে পারেন। বিবাহ-বয়সী ব্যক্তিদের জন্য বিবাহ করার প্রবল সম্ভাবনা রয়েছে।\n22 থেকে 31 জানুয়ারী - এই সময়টি স্বাভাবিক। আপনি মিশ্র ফলাফল পাবেন। প্রতিবেশীদের সাথে সম্পর্কের ক্ষেত্রে মিষ্টি আসবে। কাজের ক্ষেত্রে উল্লেখযোগ্য অগ্রগতি হবে না। তবে আপনি অবশ্যই ভবিষ্যতের কাজের জন্য রূপরেখা প্রস্তুত করবেন। আপনি নতুন পরিস্থিতি অনুযায়ী নিজেকে খাপ খাইয়ে নেবেন এবং কাজের ক্ষমতা দ্বিগুণ করার চেষ্টা করবেন। অর্থের আগমন বাড়বে। সপ্তাহের মাঝামাঝি সময়টি কিছুটা বিরূপ। আপনার মনোভাবকে নরম রাখুন এবং অপ্রয়োজনীয় কোন্দল, বিতর্ক এবং যুক্তি থেকে দূরে থাকুন। আপনার স্বাস্থ্যের বিশেষ যত্ন নিন। এই সপ্তাহটি গত কয়েক সপ্তাহ থেকে অব্যাহত উচ্চ ব্যয় বন্ধ করবে।\nশুভ তারিখ- 02, 08, 16, 27\n01 থেকে 07 জানুয়ারী - মাসের শুরুটা বেদনাদায়ক হবে। আপনাকে বৃথা যেতে হবে। কাজগুলি সঠিকভাবে শেষ হবে না। স্বাচ্ছন্দ্য হ্রাস পাবে। চলমান গাড়িতে কোনও ত্রুটির জন্য সময় এবং অর্থ উভয়ই লাগবে। স্বাস্থ্য ঠিক থাকবে তবে আপনাকে সতর্ক থাকতে হবে। আপনি যদি সঠিক দিকে আপনার প্রচেষ্টা চালিয়ে যান তবে পদোন্নতি হতে পারে। আর্থিক পরিস্থিতির উন্নতি করতে আপনি ব্যর্থ হবেন। কর্মক্ষেত্রে পরিস্থিতি বিরূপ থাকবে। আপনার প্রাপ্ত করা উচিত "সংকট মোচন হনুমান দীক্ষা”অনুকূল পরিস্থিতিতে।\n08 থেকে 14 জানুয়ারী - সময়টা ভাল। লাভ হবে ব্যবসায় ভ্রমণ থেকে। আপনি আপনার বর্তমান চাকরী, ব্যবসা ইত্যাদিতে এগিয়ে যাওয়ার সুযোগ পাবেন তবে এটি অর্জনের জন্য আপনাকে সুশৃঙ্খলভাবে কাজ করতে হবে। পরিবেশ অনুসারে নিজেকে পরিবর্তন করা উপকারী হবে।\n15 থেকে 21 জানুয়ারী - আর্থিক ক্ষেত্রে করা প্রচেষ্টা আশাব্যঞ্জক ফলাফল প্রদান করবে। আপনি কারও সাথে দেখা করতে পারেন যিনি আপনার কাছে অত্যন্ত গুরুত্বপূর্ণ বলে প্রমাণিত হবে। সময়টি সাবধান হওয়ার মতো। আমাদের জীবনযাত্রার মান উন্নত করতে আপনি আপনার আয়ের চেয়ে বেশি ব্যয় করবেন। সাবধান হও.\n22 থেকে 31 জানুয়ারী - এই সপ্তাহটি মিশ্র ফলাফলে পূর্ণ। কর্মক্ষেত্রে আপনি নতুন ধারণা নিয়ে পরীক্ষা-নিরীক্ষা করবেন। আপনার লাভ বাড়বে। প্রতিযোগিতামূলক পরীক্ষার জন্য প্রস্তুত শিশুদের প্রস্তুতিটি সুচারুভাবে চলতে থাকবে। রাজনীতিতে আপনার আধিপত্য বাড়বে। আপনি সরকারী বা বেসরকারী ক্ষেত্রে একটি ভাল অবস্থান অর্জন করতে পারেন।\nশুভ তারিখ- 05, 13, 19, 26\n01 থেকে 07 জানুয়ারী - বছরের শুরুতে নতুন আনন্দ, শক্তি এবং উত্সাহ পূর্ণ হবে। মন ভাল এবং নতুন কিছু করার ইচ্ছা পূর্ণ হবে। চাকরিতে সাফল্য পাবেন। কর্মক্ষেত্রে আপনার সম্মান-সম্মান বাড়বে। বিরোধীরা তাদের সমর্থন সরবরাহ করবে।\n08 থেকে 14 জানুয়ারী - এটি পড়াশোনায় পূর্ণ একটি সাধারণ সময়কাল হবে। অনিদ্রার সমস্যা হবে। উর্ধ্বতন কর্মকর্তারা চাকরিতে সহযোগিতা করবেন। অজানা লোকদের উপর খুব বেশি বিশ্বাস করবেন না এবং নিজের প্রচেষ্টা দিয়ে আপনার কাজটি শেষ করার চেষ্টা করুন। আপনার আবেগ এবং ক্রোধ নিয়ন্ত্রণ করুন, অন্যথায়, এটি আপনার জন্য খুব ব্যয়বহুল প্রমাণিত হবে।\n15 থেকে 21 জানুয়ারী - এই সপ্তাহটি উন্নত সাফল্য এবং অগ্রগতির জন্য প্রচুর সম্ভাবনার পূর্ণ। আপনার পরিকল্পনা সফল হবে এবং সম্পত্তি থেকে আপনি উপকৃত হবেন। আদালত-মামলায় শর্তগুলি দৃ strong় এবং অনুকূল হবে। গৃহবধূরা আদর্শ এবং দক্ষ হিসাবে প্রমাণিত হবে। যুবকদের পক্ষে সঠিক পথে চলা এবং তাদের মনকে নিয়ন্ত্রণ করা ভাল। যুবকদের পক্ষে বিপথগামী হওয়া অত্যন্ত সম্ভব highly খুব বুদ্ধিমানের সাথে কাজ করুন এবং রাগকে পুরোপুরি নিয়ন্ত্রণ করুন, অন্যথায়, মারাত্মক সমস্যা হতে পারে, আপনার পক্ষে এটি পাওয়ার পক্ষে আরও ভাল হবে "নবগ্রহ শান্তি দীক্ষা"।\n22 থেকে 31 জানুয়ারী - কাজের পরিস্থিতি আরও ভাল হবে এবং আপনি নতুন কাজ শুরু করতে পারেন। শিশুদের পড়াশোনার জন্য এটি একটি ভাল শিক্ষার সময়কাল। পরীক্ষার প্রস্তুতি ভালো হবে এবং সমর্থনও পাবেন। প্রতিযোগীরা পরীক্ষায় সাফল্য পাবেন। আপনি আপনার জীবনসঙ্গীর কাছ থেকে সুখ পাবেন। শরীরে ব্যথা এবং আঘাতের ভয় রয়েছে, যানবাহন ব্যবহারের সময় সাবধানতা অবলম্বন করুন। পারিবারিক জীবনে মিষ্টি বাড়বে। মাতৃ সুখ এবং চাকরীর পদোন্নতি পাওয়ার সম্ভাবনা রয়েছে।\nশুভ তারিখ- 06, 14, 21, 25\n01 থেকে 07 জানুয়ারী - নতুন বছরের শুরুটা ভালোই হবে। সরকারী খাতে বিচারাধীন কাজগুলি অগ্রগতি লাভ করবে। আপনি আত্মীয়স্বজন এবং বন্ধুদের কাছ থেকে সমর্থন পাবেন। আপনি সমাজকল্যাণ এবং সমাজসেবা সম্পর্কিত কাজে আগ্রহী হবেন তবে আর্থিক ক্ষেত্রে হারাতে পারেন।\n08 থেকে 14 জানুয়ারী - স্বামী এবং স্ত্রীর মধ্যে পারস্পরিক ভালবাসা এবং সহযোগিতা তৈরি হবে। একে অপরের প্রতিদ্বন্দ্বী হওয়ার দরকার নেই। আপনি বাড়ি এবং অফিসের কাজে জড়িয়ে যাবেন। কোনও আত্মীয় বা বন্ধুর কাছ থেকে আপনি খারাপ খবর পেতে পারেন। আয়ের চেয়ে ব্যয় বেশি হবে। আপনার প্রচেষ্টা এবং কঠোর পরিশ্রম সফল হবে তবে আপনি আকস্মিক ব্যয়ে ভুগবেন। আপনার প্রাপ্ত করা উচিত "সর্ব মনোোকমনা পুরতি দীক্ষা"।\n15 থেকে 21 জানুয়ারী - আপনি হঠাৎ কোনও ষড়যন্ত্রের শিকার হতে পারেন। আপনার নিজের লোকেরা আপনার শত্রু হতে পারে। আপনার কাজে বাধা সৃষ্টি হবে, কিছুই এই সপ্তাহে সহজ হবে না। স্থগিত কাজগুলি পুরোপুরি বিঘ্নিত হতে পারে। বিল্ডিং নির্মাণের কাজগুলি মাঝখানে আটকে যাবে। সাবধান হও.\n22 থেকে 31 জানুয়ারী - শত্রু এবং বিরোধীরা আধিপত্য করবে। কিছু বিরোধী আপনার বিরুদ্ধে ষড়যন্ত্র করার চেষ্টা করতে পারে। বিনিয়োগ লাভজনক হবে। ব্যবসা ও পেশায় অবস্থার উন্নতি হবে। ব্যবসায়ের মুড়ি বৃদ্ধি পাবে, ফলে আয় এবং ভাল লাভ হবে। কাঙ্ক্ষিত কাজ শেষ হবে। আপনি নিজের নিকৃষ্টমানের জটিলতায় লাভবান হয়ে সাফল্যের উচ্চ শিখর অর্জন করতে পারেন।\nশুভ তারিখ- 03, 09, 17, 22\n01 থেকে 07 জানুয়ারী - শুরুটা বেদনাদায়ক। জীবনে কোনও ঝামেলা থাকবেই। পেটের অসুস্থতা আপনাকে বিরক্ত করবে। আপনি আপনার সন্তানের সম্পর্কে খুব সংবেদনশীল হয়ে উঠতে পারেন। আপনাকে কিছু সময়ের জন্য আপনার আবেগকে নিয়ন্ত্রণ করতে হবে। স্থানান্তর হওয়ার সম্ভাবনা রয়েছে, যা উপকারী হবে। আপনার আধুনিক পদ্ধতির কারণে আপনি ব্যবসায়ের বাধাগুলি কাটিয়ে উঠতে সক্ষম হবেন।\n08 থেকে 14 জানুয়ারী - আপনি এখন পর্যন্ত যা কিছু বিনিয়োগ করেছেন, প্রত্যাশিত লাভের চেয়ে বেশি ফলন পাবেন। কর্মক্ষেত্রে বা ঘরোয়া কাজে আপনাকে কঠোর পরিশ্রম করতে হতে পারে। ভ্রমণের সম্ভাবনা রয়েছে। পরিবারে অনুকূল পরিবেশ থাকবে, প্রতিকূলতা কমে আসবে।\n15 থেকে 21 জানুয়ারী - আপনি পেশাদার পর্যায়ে পছন্দসই ফলাফল পাবেন। গুরুত্বপূর্ণ কাজ স্থগিত করুন, তারা অনুকূল সময়ে সম্পন্ন হবে। প্রেমের সম্পর্ক বাধাগ্রস্ত হবে। আপনার মূল্যবান কিছু জিনিস চুরি হয়ে যেতে পারে। বিভ্রান্তি সিদ্ধান্তহীনতার দিকে নিয়ে যেতে পারে। যুক্তিগুলিতে সময় নষ্ট করবেন না এটি সকল ধরণের শিক্ষার্থীদের জন্য চূড়ান্ত সাফল্যের একটি সময়।\n22 থেকে 31 জানুয়ারী - এটি সরকারী কর্মচারীদের জন্য উপকারী সময়। অনুকূল সাফল্যের সম্ভাবনা বাড়ছে। পদোন্নতির সুযোগ বেশি হবে। আপনি জীবনের প্রতি খুব দক্ষ এবং ব্যবহারিক হতে হবে। আপনি একটি প্রেমের সম্পর্ক শুরু করতে পারেন। যে কোনও ক্রিয়াকলাপের ফলাফলগুলি আপনার চিন্তার বিরুদ্ধে হবে adverse আপনার অতিরিক্ত আত্মবিশ্বাস এবং ফোকাসের অভাব বড় পরিকল্পনাগুলিতে ব্যর্থতার কারণ হতে পারে। আপনার প্রাপ্ত করা উচিত "কমলা মহাবিদ্যা দীক্ষা”অনুকূল পরিস্থিতি এবং সম্পদ জন্য।\nশুভ তারিখ- 02, 12, 17, 28\n01 থেকে 07 জানুয়ারী - বছরের শুরুটা দুর্দান্ত হবে। আপনি কোথাও থেকে ভাল খবর পাবেন। আপনি আপনার পরিবারকে সমস্যা ও সংকট থেকে রক্ষার জন্য যথাসাধ্য চেষ্টা করবেন। আপনার আয় বাড়ানোর জন্য আপনি প্রচেষ্টা চালিয়ে যাবেন। অবিবাহিতদের বিয়ের প্রস্তাব আসবে। ভারী কাজের চাপ থাকবে। সপ্তাহ শেষে অর্থ হ্রাসের জোর লক্ষণ রয়েছে। ব্যবসায় বুদ্ধিমানের জন্য বিনিয়োগ করুন। প্রাপ্ত "দোশ নিবারণ মহাকাল দীক্ষাঅর্থের ক্ষতি এড়াতে এবং প্রতিবন্ধকতাগুলি জয় করতে।\n08 থেকে 14 জানুয়ারী - ঘটনা এবং বিতর্ক দিয়ে সপ্তাহ শুরু হবে। আর্থিক অবস্থা এবং পরিস্থিতি বিশেষ ভাল হবে না। আপনার পক্ষে যুক্তি এবং বিরোধ এড়ানো উচিত। মতবিরোধের পরিবেশ থাকবে। জীবন উত্তেজনায় পূর্ণ হবে। কোনও প্রকার লোভ বা প্রলোভনে পড়বেন না।\n15 থেকে 21 জানুয়ারী - কেউ আপনাকে গভীরভাবে বিশ্বাসঘাতকতা করতে পারে, সাবধান। তৃতীয় ব্যক্তির দ্বারা স্বামী এবং স্ত্রীর মধ্যে ভুল বোঝাবুঝি হবে। আপনি যদি কোনও চাকরিতে থাকেন তবে আপনার বেসটি শক্তিশালী করুন। অনুকূল সময়ের সদ্ব্যবহার করুন। এই সময়টি চাকরী বা ব্যবসায় নিযুক্ত মহিলাদের পক্ষে অনুকূল নাও হতে পারে, তবে সাফল্য অন্য কোথাও পাওয়া যেতে পারে।\n22 থেকে 31 জানুয়ারী - আপনি সাফল্য অর্জন করতে আপনার প্রতিভা ব্যবহার করতে সক্ষম হবেন। কর্মক্ষেত্রে আপনি ব্যস্ত এবং পূর্ণ চাপে থাকবেন। আর্থিক পরিস্থিতি খুব শক্তিশালী হয়ে উঠবে। আপনি বুদ্ধি এবং চিন্তাভাবনার সাহায্যে কিছু সিদ্ধান্ত নিতে সক্ষম হবেন, যা লাভ বাড়বে। আপনি কিছু ধর্মীয় কাজে অংশ নেওয়ার সুযোগ পাবেন।\nশুভ তারিখ- 01, 09, 15, 23\n01 থেকে 07 জানুয়ারী - আয় বাড়বে। আপনি যদি পরিকল্পিত ও সংগঠিত পদ্ধতিতে কাজ করেন তবে অবশ্যই সাফল্য পাবেন। শিক্ষার্থীরা তাদের পড়াশোনায় মনোনিবেশ করবে। সপ্তম স্থানে রৌদ্রের কারণে আপনি আপনার জীবন সঙ্গীর সাথে সম্পর্ক উন্নতি করবেন। প্রেম-সম্পর্ক জোরদার হবে। শরীরে একটু অলসতা থাকবে।\n08 থেকে 14 জানুয়ারী - ডায়েটের যত্ন নিন, অন্যথায় স্বাস্থ্য সমস্যা হতে পারে। অর্থ পাওয়ার সম্ভাবনা রয়েছে। এই সপ্তাহটি মহিলাদের পক্ষে অনুকূল থাকবে। কাজের ক্ষেত্রে করা প্রচেষ্টা সফল হবে।\n15 থেকে 21 জানুয়ারী - কর্মক্ষেত্রে অপ্রত্যাশিত বাধা ও বিঘ্ন সৃষ্টি হবে। শেষ মুহুর্তে কাজ বাধাগ্রস্ত হবে। আর্থিক ক্ষতির প্রবল সম্ভাবনা রয়েছে। কিছু আত্মীয়ের কাছ থেকে খারাপ খবর পাবেন। অবহেলার পরিণতি খুব ব্যয়বহুল হবে। আপনি কাউকে আপনার অহংকার থেকে দূরে সরিয়ে শত্রুতে পরিণত করবেন। আপনার নিজের লোকেরা আপনাকে বিশ্বাসঘাতকতা করতে পারে। শরীরে ক্লান্তি ও অলসতার অনুভূতি থাকবে। আপনি পেশাদার প্রতিযোগিতায় চ্যালেঞ্জ পাবেন। সামগ্রিকভাবে, এই সপ্তাহটি ভয়ানক গ্রহের দ্বারা আক্রান্ত, এবং আপনার বিশেষ যত্ন নেওয়া প্রয়োজন। আপনার প্রাপ্ত করা উচিত "শতরু সংহরক বাগলামুখী দীক্ষা"আপনার জীবনে সমস্ত ধরণের ত্রুটি থেকে মুক্তি এবং সাফল্য পেতে।\n22 থেকে 31 জানুয়ারী - লোকেরা আপনাকে কারও বিরুদ্ধে প্ররোচিত করবে, তবে আপনার প্রজ্ঞা এবং বিচক্ষণতা ব্যবহার করবে। কাজের ক্ষেত্রে অবহেলার ব্যয়বহুল পরিণতি হতে পারে। সপ্তাহটি শেষের দিকে অনুকূল।\nশুভ তারিখ - 03, 13, 21, 30\n2020 নভেম্বর রাশিফল\nরাশিফল 2020 সেপ্টেম্বর\nসম্পাদকীয় - 2021 জানুয়ারী\nমহা সরস্বতী দীক্ষা


কালের নৌকা: বিশ্বাসে মিলায় বস্তু তর্কে বহুদূর\nবিশ্বাসে মিলায় বস্তু তর্কে বহুদূর\nবেশ খুব ভালো কথা। বুঝলাম আপনি ঈশ্বর বিশ্বাসী ধার্মিক মানুষ। আপনার চেতনায় আপনার ঈশ্বরভাবনা পরিপূর্ণ হয়ে রয়েছে। স্বভাবতই আপনার মনে এই বিষয়ে কোন সংশয় নাই। না আমাদের মতো অজ্ঞ মনুষ্যকুলেরও সে বিষয়ে কোনই সংশয় নাই। মানে আমি আপনার নিঃসংশয় ঈশ্বর বিশ্বাসের কথাই বলছিলাম আর কি। তা সেই ঈশ্বর বিশ্বাসের প্রসঙ্গেই জানতে ইচ্ছা করে আপনার ঈশ্বর কি সর্বশক্তিমান? এই জগৎ সংসার তো তিনিই চালান না কি? আপনারাই তো বলে থাকেন, মানুষ নিমিত্ত মাত্র। সকলেই ঈশ্বরের ইচ্ছাধীন। এমনই তাঁর শক্তি যে এই বিশ্বজগতের সমস্ত কিছুরই সৃষ্টিকর্তা তিনি। না এই বিষয়ে কোন ঈশ্বর বিশ্বাসীরই মনে কোন সংশয় নাই। থাকার কথাও নয়। বিশ্বাসের ধর্মই তো তাই। সমস্ত সংশয়ের উর্দ্ধে মানসিক নিশ্চিন্তি দেওয়া। আমরা যখন কাউকে একান্ত ভাবেই বিশ্বাস করি, তখন কি আর দুঃস্বপ্নেও ভাবি, সেই মানুষটিই কোন একদিন পিছন থেকে বিশ্বাসঘাতকতা করতেও পারে? আদৌ ভাবি না। ভাবলে তো আর বিশ্বাসই করতে পারতাম না তাকে তাই না? তাই বিশ্বাসভঙ্গের আঘাত এত বেশি তীব্র হয়ে ওঠে। সে যাই হোক একমাত্র ঈশ্বরে বিশ্বাস করলেই বিশ্বাসভঙ্গের আঘাত পাওয়ার নাকি কোন সম্ভাবনা থাকে না। এমনটাই তো প্রচলিত বিশ্বাস তাই না? আর সেই ঈশ্বর বিশ্বাসই আমাদের শিখিয়ে থাকে ঈশ্বর হলেন সর্বশক্তিমান। সকল কিছুর স্রষ্টা। আর আপনিও সেই কথাই বলবেন। খুব ভালো কথা। কিন্তু এইখানে এমন কতগুলি বেয়াড়া প্রশ্ন মাথাচাড়া দিয়ে উঠতে চায় যে কি বলবো! জানি সেই প্রশ্নগুলির মুখোমুখি হতে চান না কোন ঈশ্বরবিশ্বাস মানুষই। তাই তো তাদের আপ্তবাক্য, ‘বিশ্বাসে মিলায় বস্তু তর্কে বহুদূর’।\nআচ্ছা বেশ না হয় তর্ক বিতর্ক থেকে দূরেই থাকা যাক আপাতত। আপনি বরং আপনার ঈশ্বরবিশ্বাসের শক্ত জমিতে দাঁড়িয়ে বলুন দেখি, আপনার ঈশ্বরের ধর্ম কি? মানে আমরা জানতে চাইছি, আপনার ঈশ্বর ঠিক কোন সম্প্রদায় ভুক্ত? ইহুদী? হিন্দু? খৃষ্টান? মুসলিম? শিখ? ধরে নিলাম আপনার ঈশ্বর যখন, তখন খুব স্বাভাবিক ভাবেই তিনি আপনারই সম্প্রদায়ভুক্তই তো হবেন। অর্থাৎ তিনি হয় ইহুদী নয় হিন্দু নয় খৃষ্টান নয় মুসলিম নয় শিখ! এবং তিনিই সর্বশক্তিমান। এবং তিনিই এই বিশ্বচরাচরের সকল কিছুর সৃষ্টিকর্তা! সকল কিছুর নিয়ন্ত্রণ একমাত্র তাঁরই হাতের মুঠোয়। সেও ভালো কথা। কিন্তু তাহলে বাকি সম্প্রদায়গুলির বিশ্বাস মতোন তাঁদের ঈশ্বরগুলির কি হবে? তারও তো আপনার মতোই নিজ নিজ সম্প্রদায়ের ঈশ্বর নিয়ে ঠিক এই একই মতে বিশ্বাসী তাই না? তাহলে আমাদের মতো সাধারণ বুদ্ধির মানুষগুলি কি করবে? কার বিশ্বাসকে কাদের বিশ্বাসকে বিশ্বাস করবে বলুন তো? তহলে প্রশ্ন দাঁড়াচ্ছে, ইহুদী ঈশ্বর, হিন্দু ঈশ্বর, খৃষ্টান ঈশ্বর, মুসলিম ঈশ্বর, শিখ ঈশ্বর- কোন ঈশ্বর সত্যি?\nজানি অনেকেই হয়তো বলবেন, সমস্যা কি, এক এক সম্প্রদায়ের এক এক ঈশ্বর। এই যেমন এক একটি রাষ্ট্রের এক এক জন রাস্ট্র প্রধান! সবাই সত্য। তাই তো? আপনিও কি তাই বলবেন? যদি বলেনই, তবে তো প্রশ্ন জাগবেই আপনার সর্বশক্তিমান ঈশ্বর তাহলে কি করে এই জগৎ সংসার বিশ্বচরাচর একাই সৃষ্টি করলেন? আর করলেনই বা যদি তবে এতগুলি বাকি ঈশ্বরও কি তাঁরই সৃষ্টি? সর্বনাশ! সেই কথা একবার যদি বলে ফেলেন, বাকি ঈশ্বরগুলির একান্ত ভক্তরা কি শুনবে আপনার কথা? মানবে আদৌ? কিংবা ধরুন, এই একই কথা অন্য সম্প্রদায়ের অন্য ঈশ্বরে বিশ্বাসী ভক্তকুলরাও যদি বলেন আপনাকে? মানবেন তো? আপনার সর্বশক্তিমান ঈশ্বর আসলে অন্য সম্প্রদায়ের অন্য কোন সর্বশক্তিমান ঈশ্বরের হাতে গড়া? যাহ! কি গোলমেলে কথা তাই না? আপনার বিশ্বাসের ঈশ্বর; তিনিই নাকি অন্য সম্প্রদায়ের কোন এক সর্বশক্তিমান ঈশ্বরের সৃষ্টি? আচ্ছা এও কখনো হতে পারে? ভাবুন একবার। ঈশ্বরেরও তবে আছেন সৃষ্টিকর্তা? তাও আবার অন্য ধর্মের অন্য সম্প্রদায়ের? তাজ্জব ব্যাপার মশাই। না না তাই কখনো হতে পারে না কি? আপনার একান্ত বিশ্বাসের সর্বশক্তিমান ঈশ্বর বলে কথা। তিনি কি আর কখনো অন্য কোন সৃস্টিকর্তার হাতের পুতুল হতে পারেন? না! কখনোই নয়। তাই না? বেশ ভালো কথা। সেটাই না হয় মানলাম। আপনার ঈশ্বরই সেই সর্বশক্তিমান ঈশ্বর। যিনিই এই বিশ্বচরাচরের একমাত্র সৃষ্টিকর্তা। আমাদের যাদের সাধারণ বুদ্ধিশুদ্ধি নিয়ে চলতে ফিরতে হয়, তাদের আবার আরেক ফ্যাসাদ। সব কিছুতেই প্রশ্ন। তাহলে অন্য সম্প্রদায়ের ঈশ্বরদের কি হবে? কোথায় যাবেন তাঁরা। তাঁরাও তো নাকি সর্বশক্তিমান! তাঁরাও নাকি সৃষ্টি করেছেন এই বিশ্ব সংসারের সমস্ত কিছু। কি কাণ্ড! একটিই বিশ্বচরাচর জগৎসংসার। তার নাকি এতগুলি সৃষ্টিকর্তা! একটি সন্তানের একাধিক জন্মদাত্রী!!\nনা না ভুলেও ভাববেন না বিতর্ক সৃষ্টি করে কারুর ঈশ্বর বিশ্বাসে ফাটল ধরানোর অপচেষ্টা চলছে! বিতর্ক কোথায় দেখলেন আপনি? আপনার কথার প্রেক্ষিতেই আপনার একান্ত বিশ্বাসের সুদৃঢ় গণ্ডীতেই দেখুন, এইসব প্রশ্নগুলি কেমন সপ্রশ্ন জিজ্ঞাসু মনে চোয়ে আছে আপনারই দিকে। প্রশ্নগুলি কিন্তু অন্য কারুরই নয়। আপনারই একান্ত বিশ্বাসের অনুসিদ্ধান্তগুলি থেকে উঠে আসা অতি সাধারণ বুদ্ধিশুদ্ধির খুবই ন্যায্য ও নিরীহ কতগুলি প্রশ্ন মাত্র। আপনার ভয় পাওয়ার তো কোন প্রশ্নই নাই। আপনি তো আর একশ নম্বরের অঙ্কের প্রশ্নপত্র হাতে ধরে পরীক্ষার হলে বসে নাই। তাহলে বিষয়টি কি দাঁড়ালো একবার দেখে নেওয়া যাক। একাধিক সম্প্রদায়ের একাধিক বিশ্বাসের ঈশ্বরের মধ্যে কোন ঈশ্বর সেই সর্বশক্তিমান যিনিই এই জগৎসংসারের একমাত্র সৃষ্টিকর্তা ও পালনকর্তা? যার হাতেই সকল কিছুর নিয়ন্ত্রণ? আপনার বিশ্বাসের ঈশ্বর? না অন্য কোন সম্প্রদায়ের কথামতো সেই সেই সম্প্রদায়ের ঈশ্বর? আচ্ছা বিষয়টি আবার এমন নয়তো? এই সকল সম্প্রদায়ের সবকটি ঈশ্বরের যৌথ টিমওয়ার্কের সৃষ্টি এই বিশ্বচরাচর? এই যেমন বিভিন্ন রাষ্ট্রের রাষ্ট্র প্রধানদের নানান গোষ্ঠীর মতো কোন ব্যাপার। জি সেভেন কি জি টুয়েন্টি, ন্যাটো কি কমনওয়েল্থ? তবে তো ল্যাঠা চুকেই যায়। না না, তাই বা কি করে হয় বলুন? আপনার একান্ত বিশ্বাসের ঈশ্বর যে সর্বশক্তিমান। তিনিই নাকি একার হাতে এই জগৎসংসার সৃস্টি করে নিয়ন্ত্রণ ও পালন করছেন। বিশ্বচরাচরের সৃষ্টি যদি নানান সম্প্রদায়ের একাধিক ঈশ্বরের টিমওয়ার্কই হয়, তবে তো কোন একটি সম্প্রদায়ের কোন একজন ঈশ্বরের সর্বশক্তিমান হয়ে ওঠা আর সম্ভব নয়। কি বলেন? হুঁ খুবই মুশকিলের কথা।\nসত্যই মুশকিলের বিষয়। এক ঈশ্বর না কি একাধিক ঈশ্বর? এতগুলি ধর্মীয় সম্প্রদায়ের একান্ত বিশ্বাসের সর্বশক্তিমান সব ঈশ্বর। সহজ কথা তো নয়? কার কথা অবিশ্বাস করবেন আপনি? কারুর কথাই বিশ্বাস না করলে না হয় একটি পথ খোলে। অনেকেই যে পথটিকে নাস্তিকতার পথ বলে গালমন্দ করেন। কেউ কেউ ধর থেকে মুণ্ডও নামিয়ে দিয়ে ধর্ম রক্ষা করে থাকেন প্রকাশ্য দিবালোকে। না সে পথ তো আমাদের নয়। আমরা সাধারণ বুদ্ধিশুদ্ধির সাধারণ প্রশ্ন করার মানুষ। আমরা জানতে চাই, কোন সম্প্রদায়ের বিশ্বাসই এই জগৎসংসার বিশ্বচরাচর সৃষ্টির নেপথ্যের মহাসত্যকে ধারণ করে আছে। কোন ঈশ্বরই প্রকৃতপক্ষে সর্বশক্তিমান। যার হাতের ইশারয় চলছে এই বিশ্বজগৎ। আমাদের খোঁজ তো তাকে নিয়েই। তাকে না পেলে তো এই জীবনই বৃথা। কি বলেন? আমরাও তো তাই তারই খোঁজে ব্যস্ত দেখুন কেমন আকুল হয়ে।\nতাহলে বিস্তর খোঁজাখুঁজি করেও এখনো কিন্তু আমাদের সেই প্রথম প্রশ্নের উত্তরটুকু অধরাই রয়ে গেল দেখুন। কার ঈশ্বর সর্বশক্তিমান। কোন ঈশ্বর এই জগৎসংসার বিশ্বচরাচরের একমাত্র সৃষ্টিকর্তা। কোন সম্প্রদায়ের ঈশ্বরের নিয়ন্ত্রণাধীন আমাদের এই জীবন ও জগৎ। বিশ্ব ও সৃষ্টি?\nবেশ না হয় মেনেই নিলাম, ঠিক আছে আপনার একান্ত বিশ্বাসের সেই সর্বশক্তিমান ঈশ্বরেরই সৃষ্টি এই বিশ্ব ও জগৎ। আমি আপনি, স্বধর্মী বিধর্মী সকলেই। মেনে নেওয়া তো সহজ। কিন্তু একটি উত্তর মেনে নিলেই যে আরেকটি প্রশ্নের জন্ম হয়। কি মুশকিল! আপনার ঈশ্বর যদি সর্বশক্তিমানই হবেন, তবে তো তার শক্তির থেকে বড়ো আর কিছুই হতে পারে না, তাই না? যেমন দেখুন আপনার সর্বশক্তিমান সেই মহাশক্তিধর ঈশ্বরই তো ১৯৪৫ সালের হিরোশিমা নাগাসাকির মানুষ ও জীবজন্তুদের সৃষ্টি করেছিলেন, ঠিক যাদেরকে তৎকালীন মার্কীণ রাস্ট্রপতির নির্দেশে এটোম বোমায় ধ্বংস করে দেওয়া হলো অমন বীভৎস ভাবে। কি করলেন আপনার সেই সর্বশক্তিমান ঈশ্বর? রক্ষা তো আর করলেন না তার নিজের সৃস্টি করা কোটি কোটি জীবকুলকে? না কি এটোম বোমার সাথে পাল্লা দেওয়ার মতো ক্ষমতা ছিল না আপনার ঈশ্বরের? কিন্তু আপনিই তো ঠিক জানেন তার সর্বশক্তিমান ক্ষমতা। তবে কেন সেদিনের সেই বীভৎস লগ্নে তিনি চুপ করে ঠুঁটো জগন্নাথ হয়ে বসে ছিলেন পলাশীর প্রান্তরের মীরজাফরের মতো? অর্থাৎ দেখুন প্রশ্ন কিন্তু এখানে মাত্র দুটি। হয় আপনার ঈশ্বরের থেকে তৎকালীন মার্কীন যুদ্ধ-অপরাধী প্রেসিডেন্ট বেশি শক্তিশালী ছিলেন, যিনি নির্দেশ দিয়েছিলেন নিরপরাধ নিরস্ত্র অসতর্ক সাধারণ মানুষের ওপর বীভৎস এটোম বোমা ছোঁড়ার। আর নয়তো, তিনি চিরকালই ক্ষমতাধরদের পক্ষ নিয়ে চুপটি করে সাধারণ মানুষের বিড়ম্বনা উপভোগ করেন।\nনা তাই কি আর হতে পারে। আপনিই তো মানেন, আপনার ঈশ্বর পরম কল্যাণময়। দুর্বলের রক্ষাকর্তা আর অপরাধীর শাস্তিদাতা। মানুষই তো বিপদে পড়লে প্রথমেই ঈশ্বরের স্মরণ নেয়। তবু কিন্তু দেখুন, নিজের বাড়িতে আগুন লাগলে আপনি কিন্তু তাই বলে ঠাকুর ঘরে বা উপাসনালয়ে না ছুটে আগে দমকলে খবর দেন। কি আশ্চর্য্য! দুর্ঘটনায় পড়লে সবার আগে হাসপাতালে দৌড়ান মন্দিরে মসজিদে গীর্জায় গুরুদ্বারে না গিয়ে। না এটা ঠিক, সেই মুহূর্তে আপনি ঈশ্বরের কাছে না গিয়ে মানুষের কাছেই ছুটবেন। কারণ আপনি বাঁচলে বাপের নাম। তবে এটাও ঠিক সেই সাথে আপনি আপানর ইস্টদেবতার নামও নেবেন সেটাই স্বাভাবিক। কিন্তু নামই নেবেন। শুধু দৌড়াবেন সঠিক বিশেষজ্ঞ মানুষের কাছে। সেই মুহূর্ত্তে আপনিই জানেন কাজের কাজ কোথায় গেলে কার কাছে গেলে হবে। সেটা জানেন আপনার অভিজ্ঞতা থেকে, সেটা জানেন আপনার সাধারণ বুদ্ধি থেকে। আপনার ঈশ্বর বিশ্বাস থেকে নয়। হ্যাঁ বিপদমুক্ত হয়ে গেলেই আপনি বুঝতে পারেন আপনার একান্ত বিশ্বাসের ঈশ্বরের পরম কল্যাণেই ঘটেছে এই বিপদমুক্তি। মানুষের মধ্যে দিয়েই ঈশ্বর তার কল্যাণহস্তের সেবা পৌঁছিয়ে দিয়ে থাকেন তাঁর ভক্তদের কাছে। আশা করি এই নিয়ে কোন বিতর্ক নাই!\nকিন্তু ভাবুন তো সেই দিনটির কথা। মার্কীণ মুলুকের সেই গগনচুম্বীর দুই অট্টালিকা যখন আগুনের পিণ্ড হয়ে গলে পড়ছিল। সেই প্রায় চার হাজার নিরপরাধ অসতর্ক নিরস্ত্র মানুষগুলি যখন নিজেকে বাঁচানোর কোন রাস্তা খুঁজে না পেয়ে নিজ নিজ ইস্টদেবতার নাম জপছিলেন। কেউ কেউ ইস্টদেবতার উপর ভরসা করতে না পেরেই একশ তলা থেকে ঝাঁপ দিচ্ছিলেন আগুনের হল্কা থেকে বাঁচার জন্যে নিশ্চিত মৃত্যুর মুখে? তখন ঐ প্রায় চার হাজার অসহায় মানুষের একান্ত বিশ্বাসের সর্বশক্তিমান পরমকল্যাণময় ঈশ্বর বা ঈশ্বররা কি করলেন? তার বা তাদের একান্ত ভক্তদের বাঁচানোর জন্যে? নাকি সেই অসহায় মানুষগুলিকে বাঁচানোর মতো আদৌ কোন ক্ষমতাই ছিল না আপনার সর্বশক্তিমানের? তাহলে আপনার পরমকল্যাণময় ঈশ্বর হয়তো সত্যই সর্বশক্তিমান নয়। হলে তো নিশ্চিত তার আপন সৃষ্ট মনুষ্যকুলকে বাঁচাতে পারতেন সহজেই তাই না? নাকি তিনি সত্যইই সর্বশক্তিমান। কিন্তু, পরমকল্যাণময় নন। তাই তিনি সেদিনের অপরাধীরা ঠিক যেমনটি যেভাবে ঘটাতে চেয়েছিল, সেটাই হতে দিয়েছিলেন। অর্থাৎ তিনি দুষ্টচক্রের সাথেই পরোক্ষে হাত মিলিয়েছিলেন সেই মীরজাফরের মতো? আবার দেখুন আপনিই কিন্তু বলে আসছেন, আমরা নিমিত্ত মাত্র। সর্বশক্তিমান ঈশ্বরই আমাদের মধ্যে দিয়ে তার সব ইচ্ছা পূরণ করিয়ে নেন। “সকলই তোমার কর্ম, লোকে বলে করি আমি” সাধক রামপ্রসাদও যেমন ভাবতেন আর কি। তবে তো বলতেই হয়, সেদিনের সেই চারহাজার নিরপরাধ মানুষের প্রাণ কেড়ে নেওয়াটাই ছিল আপনার একান্ত বিশ্বাসের ঈশ্বরের একান্ত ব্যক্তিগত অভিপ্রায়। যে অভিপ্রায় তিনি কতগুলি মানুষের একটি টিম বানিয়ে সম্পন্ন করেছিলেন সেদিন? না কি সেদিনের মৃত সকলেই পরম নাস্তিক ছিলেন বন্ধু? হ্যাঁ তাহলে অবশ্য বলার কিছুই নাই। অবিশ্বাসীদের জন্যে পরমকল্যাণময়ের করাই বা কি আছে? আর করবেনই বা কেন?\nমানুষের ইতিহাস যুদ্ধ বিগ্রহ খুন জখম লুঠতরাজ দুর্বলের উপর প্রবলের শোষণ শাসন ও নির্যাতনের ইতিহাস। সেই মানুষেরই তো সৃষ্টিকর্তা আপনার একান্ত বিশ্বাসের পরমকল্যাণময় ঈশ্বর নাকি? অর্থাৎ জগৎজোড়া শোষক লুঠেরা খুনি এর সবাইও আপনার একান্ত বিশ্বাসের ঈশ্বরেরই তো সৃষ্টি? মানুষের ইতিহাস জুড়ে যত অপরাধ সংঘটিত হয়েছে, হচ্ছে, হবে সবই কি তবে আপনার একান্ত বিশ্বাসের সর্বশক্তিমান ঈশ্বরেরই ইচ্ছার কাহিনী? তিনি তবে সর্বশক্তিমান হলেও আদৌ পরমকল্যাণময় নন কিন্তু। কিংবা যদি সত্যই পরমকল্যাণময় হন, তবে তিনি আদৌ সর্বশক্তিমান নন। কারণ শক্তি থাকলে তো তিনি এই বিশ্বে কোথাও কখনো কোন অনভিপ্রেত ঘটনা ঘটতেই দিতেন না। তার রাজত্বে সংঘটিতই হতে পারতো না তো কোনরকম অপরাধ। অন্যায়। তাই না? আপনি ঈশ্বরভক্ত মানুষ, আপনি বলবেন ঈশ্বরের লীলা বোঝা দায়। আপনি এও বলবেন, এই ভাবেই কষ্টের মধ্যে দিয়ে নির্যাতনের মধ্যে দিয়ে পীড়নের মধ্যে দিয়ে ঈশ্বর তার প্রিয় ভক্তদের নিজের কাছে টেনে নিয়ে থাকেন। কারণ আপনি জানেন ঈশ্বরের বিচার সভার বিধানে স্বর্গ ও নরকেরও সংস্থান রয়েছে। যার যা কর্ম ফল, সেই মতো পরকাল তার। এসবই আপনার জানা কথা। পৃথিবীতে মানুষ আসে তার আগের জন্মের কৃতকর্মের শাস্তি স্বরূপ। এমন কথাও বলবেন আপনি। বেশ, তবে তো বোঝাই যায় এই বিশ্বভুবন সৃস্টিকর্তারই তৈরী জেলখানা স্বরূপ! বিশ্বাসের কি অপর মহিমা! তাই না। সব প্রশ্নেরই চটজলদী উত্তর প্রস্তুত। কিন্তু উত্তরগুলির ভিতর যে পারস্পরিক বৈপরীত্ব বিদ্যমান, বিশ্বাস ও ভক্তির লীলাই এমন, যে খেয়াল থাকে না আমাদের সেটাই। না থাকুক ক্ষতি নাই, বরং বিশ্বাসের ভিত জোরালো হয়েই ওঠে তাতেই।\nআর সেই জোরালো ভিতেই দাড়িয়ে আপনি ও আপনার মতো সবাই, নিজ নিজ সম্প্রদায়ের ঈশ্বরের মাহাত্য নিয়ে অন্য সম্প্রদায়ের ঈশ্বরের সাধারণত্ব প্রচারে কোলাহলে মুখরিত করে তুলবেন দশদিক। কারণ আপনই জানেন আপনার ঈশ্বরই সর্বশ্রেষ্ঠ। আপনিই জানেন আপনার ঈশ্বরই একমাত্র সত্য। আপনি শুধু এইটুকুই জানেন না, এই দুটি জানাই পরস্পর অসত্য। একটি সত্য হলে অন্যটি অসত্য হয়ে পড়ে। কারণ সেটি জানতে গেলে যুক্তি লাগে। বিশ্বাসে কুলিয়ে ওঠার রাস্তা থাকে না। আর আপনি ও আপনার মতো আমরা সবাই এই না জানা নিয়েই পরস্পরের সাথে কলহ হানাহানি করে মানুষের ইতিহাস লিখে চলবো ব্যক্তিগত ও সম্প্রদায়গত স্বার্থের অনুপাতে। যাকে আমারা বলবো মানুষের ইতিহাস। যে ইতিহাস আপনার মতে সর্বশক্তিমান পরমকল্যাণময়ের একান্ত ইচ্ছার বিস্তৃত ক্যানভাস। আমরা যেখানে নিমিত্ত মাত্র।


বাবার পর ছেলের শরীরেও করোনা শনাক্ত চট্টগ্রামে - Ctg Voice TV\nবাবার পর ছেলের শরীরেও করোনা শনাক্ত চট্টগ্রামে\nবন্দরনগরী চট্টগ্রামে আরো একজনের শরীরে করোনা ভাইরাস শনাক্ত হয়েছে। সীতাকুণ্ডের ফৌজদারহাটে বিআইটিআইডি পরীক্ষাগারে পরীক্ষার পর ২৫ বছর বয়সী যুবকের শরীরে করোনা ভাইরাস শনাক্ত হয়েছে। তথ্য নিশ্চিত করেছেন স্বাস্থ্য অধিদপ্তরের বিভাগীয় পরিচালক ডা. হাসান শাহরিয়ার কবির।\nরোববার (৫) সন্ধ্যায় ডা. হাসান শাহরিয়ার কবির বলেন, গত তিন দিন আগে নগরীর দামপাড়া এলাকার ৬৭ বছর বয়সী যে বৃদ্ধের করোনা শনাক্ত হয়েছিলো, নতুন করে আক্রান্ত যুবক তার ছেলে। তবে এখন পর্যন্ত তার শারীরিক অবস্থা স্থিতিশীল রয়েছে। এনিয়ে চট্টগ্রামে দু’জনের শরীরে করোনা ভাইরাস শনাক্ত হল।\nআক্রান্ত যুবক নগরীর একটি চেইন শপ প্রতিষ্ঠানে চাকরি করতো, যেটি দু’দিন আগেই লকডাউন করে দেয়া হয়েছিলো। সেই সাথে ওই যুবকের বাসা এবং আশপাশের আরো ৬টি ভবনের সামনে মোতায়েন রয়েছে আইন শৃঙ্খলা বাহিনীর সদস্যরা। তারা ওই ভবনগুলো থেকে কাউকে বের হতে কিংবা ভবনে কাউকে প্রবেশ করতে দেয়নি।\nবিআইটিআইডি’র সাথে চিকিৎসকদের সমন্বয়কারী স্বাচিপ নেতা ডাক্তার আ ন ম মিনহাজুর রহমান সিটিজি ভয়েস টিভিকে জানান, শুক্রবার বৃদ্ধের শরীরে করোনা ভাইরাস শনাক্ত হওয়ার পর সেখানকার ৬টি বাড়ি লকডাউন করে দিয়েছিলো প্রশাসন। এর মধ্যে ওই বৃদ্ধের তিন আত্মীয়ের করোনা পরীক্ষা করা হয় রোববার। এর মধ্যে তার ছেলের পজিটিভ রিপোর্ট আসলেও বাকি দু’জন নেগেটিভ।\nডাক্তার মিনহাজ আরো জানান, বর্তমানে ওই যুবক তার বাসাতেই চিকিৎসাধীন রয়েছেন। যে পরিস্থিতি স্বাভাবিক না থাকে তাহলে হয়তো জেনারেল হাসপাতালে নেয়া হবে। এমনকি জেনারেল হাসপাতালে চিকিৎসাধীন তার বাবার অবস্থাও কিছুটা উন্নতির দিকে।\nতিনি জানান, অবশ্য ওই বৃদ্ধের শরীরে করোনা ভাইরাস শনাক্ত হওয়ার পর পরই নগরীর একটি বেসরকারি ক্লিনিকের তিন চিকিৎসক এবং এক পুলিশ সদস্যসহ মোট ১৮ জনকে আইসোলেশনে পাঠানো হয়েছিলো। সৌদি আরব থেকে পবিত্র ওমরাহ করে আসা স্বজনের মাধ্যমে তারা সংক্রমিত হয়েছে বলে ধারণা করা হচ্ছে।\nচিকিৎসকরা জানিয়েছেন, রোববার বিআইটিআইডি ল্যাবে মোট ২৩ জনের করোনা ভাইরাস পরীক্ষা করা হয়েছিলো। এর মধ্যে একজনের শরীরে করোনা পজিটিভ এসেছে।\nএর আগে দুপুরে স্বাস্থ্য অধিদফতরের নিয়মিত অনলাইন ব্রিফিংয়ে এ তথ্য জানান স্বাস্থ্যমন্ত্রী জাহিদ মালেক জানিয়েছিলেন, গেল ২৪ ঘণ্টায় দেশে নতুন করে আক্রান্ত হয়েছেন ১৮ জন। এরপর চট্টগ্রামে নতুন এই শনাক্তের খবর আসলো। এরফলে দেশে শনাক্ত হওয়া করোনা রোগীর সংখ্যা দাঁড়াল ৮৯ জন।


ধূমকেতুর রহস্য উন্মোচনে মহাকাশ অভিযান | অন্বেষণ | DW | 21.04.2015\nরাতের আকাশে গ্রহ-তারার ভিড়ে আচমকা ঝাঁটার মতো দেখতে ধূমকেতু দেখে মানুষের মনে বিস্ময়, আতঙ্ক – কত কিছুই না সৃষ্টি হয়েছে৷ প্রযুক্তির উন্নতির ফলে মানুষের পাঠানো যান সরাসরি ধূমকেতুর দোরগড়ায় পৌঁছে অভিনব এক জগত উন্মোচন করছে৷\n‘চুরি'-র মতো অন্য কোনো ধূমকেতু নিয়ে এত গবেষণা হয়নি৷ রোসেটা নামের একটি মহাকাশযান সেটিকে প্রদক্ষিণ করে চলেছে৷ ‘চুরি'-র ভূপৃষ্ঠ গর্তে ভরা, উত্তাপ-নিরোধক একটি স্তরে ঢাকা৷ সূর্যের আলোর মাত্র ৬ শতাংশ প্রতিফলন ঘটায় ‘চুরি'৷ ফলে এই মহাজাগতিক বস্তুটি খুবই অন্ধকার৷\nএখনো পর্যন্ত গবেষকরা এই অসাধারণ মহাজাগতিক বস্তুর সৃষ্টির রহস্য ভেদ করার চেষ্টা করছেন৷ ‘চুরি' কি আসলে কোনো বড় বস্তু ছিল, যা সূর্যকে প্রদক্ষিণ করতে করতে অনেকটা অংশ হারিয়ে ফেলেছে? নাকি দু'টি ভিন্ন বস্তুর ধাক্কার ফলে এটি সৃষ্টি হয়েছিল? মাক্স প্লাংক ইনস্টিটিউটের ড. হলগার সিয়র্কস বলেন, ‘‘গত কয়েক মাসে যে এই দু'টি অংশের মধ্যে যে কোনো বড় পার্থক্য খুঁজে পাওয়া যায়নি, তা বেশ বিস্ময়কর৷ আমরা ধূমকেতুর উপরিভাগ ভালো করে পর্যবেক্ষণ করেছি, দু'টির উপরেই গর্তে ভরা, ফোলা স্তর রয়েছে৷ আছে খাড়া খাদও৷''\n‘চুরি'-র উপর ১৯ রকমের ভূখণ্ড খুঁজে পেয়েছেন গবেষকরা৷ মিশরের দেব-দেবীর নামে সেগুলির নামকরণ করা হয়েছে৷ এই ধূমকেতুর মধ্যে বৈচিত্র্যের অভাব নেই৷ আছে অদ্ভুত দেখতে পাহাড় ও গর্তে ভরা এলাকা এবং চড়াই-উতরাই৷ ভূ-পৃষ্ঠ সম্ভবত প্রায় এক মিটার উঁচু ধুলার স্তর দিয়ে ঢাকা৷ চারিদিকে পড়ে আছে বিশাল সব পাথর৷ বালির টিলাও দেখা যায়৷ তবে বিস্ময়কর ঘটনা হলো, ধূমকেতুর উপর কোনো বাতাস বয় না৷ বিষয়টি বেশ রহস্যজনক৷\nরহস্য গোল গর্তগুলিকে ঘিরেও, যেগুলি ১৮০ মিটার পর্যন্ত গভীর হতে পারে৷ তাতে ধুলা জমা হয়৷ সেগুলির দেয়ালে রয়েছে তথাকথিত ‘গুজ বাম্প'\n, গায়ে কাঁটা দিলে যেমনটা দেখা যায়৷ গবেষকরা জানতে চান, সেগুলি ধূমকেতুর অক্ষত মৌলিক অংশ কিনা৷ ড. সিয়র্কস বলেন, ‘‘এই ‘গুজ বাম্প' কি সত্যি আদি লগ্নে অনেকগুলি আলাদা টুকরোর সমষ্টির লক্ষণ? গ্যাস ও ধূলিকণার মেঘের মধ্যে যখন প্রথম ভূ-খণ্ড সৃষ্টি হচ্ছিল, তখনই কি এই দানাগুলি জমাট বেঁধেছিল?''\nসেটা প্রমাণিত হলে বিজ্ঞান জগতে হইচই পড়ে যাবে৷ রোসেটা যানের মধ্যে ধূলিকণার নমুনা নিয়ে বিশ্লেষণেরও ব্যবস্থা আছে৷ গবেষকরা প্রায় ৩,০০০ ধূলিকণা সংগ্রহ করেছেন৷ মানুষের চুলের অর্ধেক মাপের কণাগুলি নথিভুক্ত করা হয় ও প্রত্যেকটির আলাদা নামকরণ করা হয়৷ তবে ধুলার মধ্যে বরফ পাওয়া যায়নি, সেগুলি অত্যন্ত শুকনো৷ এগুলি তুষারের মতো হালকা ও পাতলা৷ পার্টিকেলগুলির মধ্যে অনেক ন্যাট্রিয়াম রয়েছে এবং সেগুলি জড়ো করলেই ভেঙে পড়ে৷ নমুনায় জল থাকলে গবেষণাগারের পরীক্ষায় এমন দাগ দেখা যায়৷ কিন্তু ‘চুরি' ধূমকেতুর ধূলিকণায় তা পাওয়া যায়নি৷\nএই ধূমকেতুর গলার দিকটাই বেশি সক্রিয়৷ সেখান থেকেই ‘চুরি' বিশাল মাত্রার গ্যাস ও ধূলিকণা মহাকাশে ঠেলে দিয়েছে৷ মাস দুয়েক ধরে ধূমকেতুর শরীরে বেশি করে জেট স্রোত দেখা গেছে৷ আলোর ছটাও বদলে যাচ্ছে৷ অদূর ভবিষ্যতে গলার অংশটি ছায়ার আড়ালে চলে যাবে৷\nঅন্যদিকে দক্ষিণ দিকে সূর্যের রশ্মির ছটা বেড়ে যাবে৷ ড. সিয়র্কস বলেন, ‘‘এই অংশটি বিশেষভাবে সক্রিয় হয়ে উঠবে৷ দক্ষিণ গোলার্ধে যে অংশে সবচেয়ে বেশি সূর্যের আলো পড়বে, আমরা সেটি এখনো পর্যবেক্ষণ করতে পারিনি৷ আমরা গভীর আগ্রহে তার জন্য অপেক্ষা করছি৷''\n‘চুরি' ধূমকেতু তার দক্ষিণে ২০ মিটার পর্যন্ত জায়গা হারাতে পারে৷ এমনটা হলে গবেষকরা তার গভীরে আরও প্রাচীন অংশ দেখতে পাবেন বলে আশা করছেন৷\nকি-ওয়ার্ডস ধূমকেতুর রহস্য, মহাকাশ অভিযান